ടൂറിസം വികസനം വയനാടിന്റെ വറുതിയകറ്റുമോ ?\nBy ജംഷീര് കൂളിവയല് • 30/01/2020 at 10:43AM\n"സംസ്ഥാനത്തെ മറ്റ് ടൂറിസം കേന്ദ്രങ്ങളെ അപേക്ഷിച്ച് പാരിസ്ഥിതികമായി ഏറെ പ്രാധാന്യമുള്ള ഇടം എന്ന പരിഗണനയോടെയാണ് ഇവിടേക്ക് പദ്ധതികൾ തെയ്യാറാക്കേണ്ടത്. സർക്കാർ തലത്തിൽ ടൂറിസം പദ്ധതികൾ തയാറാക്കുമ്പോൾ പരിസ്ഥിതി ശാസ്ത്രജ്ഞരും ഗവേഷകരും ഉൾപ്പെട്ട വിദഗ്ധ സമിതി നേതൃത്വം നൽകണം. സ്വകാര്യ മേഖലയിലെ പ്രോജക്ടുകൾക്ക് അംഗീകാരം നൽകുന്നതും ഈ സമിതിയുടെ പരിശോധനക്ക് ശേഷമാകണം. ഇത്തരത്തിൽ ഒരു സംവിധാനം അടിയന്തിരമായി കൊണ്ടുവന്നില്ലെങ്കിൽ അത് കേരളമെന്ന ദൈവത്തിന്റെ സ്വന്തം നാട്ടിലെ വയനാട് എന്ന സ്വർഗ്ഗഭൂമിക്ക് ചരമ ഗീതം കുറിക്കലാവും." ടൂറിസം വികസനവുമായി ബന്ധപ്പെട്ട് വയനാട്ടിൽ സംഭവിക്കുന്നതിനെ കുറിച്ച് അന്വേഷണം.\nദൈവത്തിന്റെ സ്വന്തം നാടാണ് കേരളമെങ്കിൽ അതിലെ സ്വർഗഭൂമിയാണ് വയനാട്. നൂൽമഴയും കോടമഞ്ഞും പെയ്തിറങ്ങുന്ന മനോഹരമായ ഭൂപ്രദേശം. ഇവിടം സഞ്ചാരികളുടെ പറുദീസയായി മാറുമ്പോഴും വയനാടിന്റെ ടൂറിസം വികസനം ഇഴഞ്ഞു നീങ്ങുകയാണ്. നിലവിൽ നടപ്പിലാക്കി കൊണ്ടിരിക്കുന്ന വികസന പദ്ധതികളാവട്ടെ വയനാടിന്റെ സിരകളെ മുറിവേൽപ്പിക്കുന്നതാണെന്നതിന് പരാതികളും നിരവധി. അതിനവർ ചൂണ്ടിക്കാട്ടുന്ന തെളിവുകൾക്ക് നേരെ കണ്ണടയ്ക്കാനും കഴിയില്ല.\nകുളിരേകും കാഴ്ചകൾ നിറഞ്ഞ ഹരിതഭൂമി\nമഴക്കാടുകളിലൂടെ കാനന സഫാരിയൊരുക്കി മുത്തങ്ങ\nപല കാരണങ്ങളാൽ പിന്നാക്കം നിൽക്കുന്ന ജില്ലയാണ് വയനാട്. എന്നാൽ, ആകെ തന്നെ കുളിരേകും കാഴ്ചകൾ പകരുന്ന ഹരിത ഭൂമിയാണ് ഈ പ്രദേശം. ചുരം കയറുമ്പോൾ തന്നെ ഒഴുകിയെത്തുന്ന ഇളം കാറ്റ് പ്രവേശന കവാടത്തിലേക്ക് സഞ്ചാരിയെ നയിക്കുന്നു. കോടമഞ്ഞു മൂടിയ ചുരം വീഥികളിലെങ്ങ് തിരഞ്ഞാലും സുന്ദരകാഴ്ചകളുടെ താഴ്‌വാരങ്ങളാണ്.\nഅപൂർവമായ സസ്യ-ജൈവ വൈവിധ്യത്തിന്റെ ഗ്രീൻ ബെൽറ്റാണ് വയനാടിന് അതിരിടുന്നത്. അയൽ സംസ്ഥാനങ്ങളുമായി അതിർത്തി പങ്കിടുന്ന മുത്തങ്ങ വന്യ ജീവി സങ്കേതം സുൽത്താൻ ബത്തേരിയിൽ നിന്നും 17 കിലോമീറ്റർ അകലെയാണ്. കര്‍ണാടകയിലെ ബന്ദിപ്പൂര്, തമിഴ്നാട്ടിലെ മുതുമല വന്യജീവി സങ്കേതങ്ങളോട് ചേര്‍ന്നാണ് മുത്തങ്ങയുടെ കിടപ്പ്.\nവനം വകുപ്പിന്റെ വാഹനത്തിൽ വന്യമൃഗങ്ങളെ അടുത്തു കണ്ട് കൊണ്ടുള്ള കാനനയാത്രയാണ് ഇവിടേക്ക് സഞ്ചാരികളെ മുഖ്യമായും ആകർഷിക്കുന്നത്. 10 കിലോമീറ്ററാണ് വൈൽഡ് സഫാരി ദൂരം. രാവിലെ 7മുതൽ 10 വരെയും വൈകീട്ട്3മുതൽ5വരെയുമാണ് സഫാരി അനുവദിക്കുക.\nകർണാടകയിലെ നാഗർഹോളെ, ബന്ദിപ്പൂർ വന്യജീവി സങ്കേതങ്ങളുമായും തമിഴ്നാട്ടിലെ മുതുമലയുമായും 345 ചതുർശ്ര കിലോമീറ്റർ ചുറ്റപ്പെട്ട് കിടക്കുന്ന ഒരു മഴക്കാടാണ് മുത്തങ്ങ. 1973ൽ സ്ഥാപിതമായ മുത്തങ്ങ വന്യജീവി സങ്കേതം കേരളത്തിലെ രണ്ടാമത്തെ വലിയ വന്യജീവി സങ്കേതമാണ്.\nമാനന്തവാടിയില്‍നിന്ന് 20 കിലോമീറ്റര് അകലെയുള്ള തോല്‍പ്പെട്ടി വന്യജീവി സങ്കേതവും 40 കിലോമീറ്റര് ദൂരെയുള്ള നാഗര്‍ഹോള വന്യജീവി സങ്കേതവും വൈവിധ്യമായ വന്യമൃഗ സമ്പത്തുകൊണ്ട് പ്രശസ്തമാണ്.\nഒരിക്കലും വറ്റാത്ത ശുദ്ധ ജല തടാകം\nകേരളത്തിൽ ഏറ്റവും ഉയരത്തിൽ സ്ഥിതി ചെയ്യുന്ന ശുദ്ധജല തടാകമാണ് പൂക്കോട് തടാകം. സമുദ്രനിരപ്പിൽ നിന്നും 200 മീറ്റർ ഉയരത്തിൽ സഞ്ചാരികൾക്ക് പുതിയൊരു അനുഭൂതി പകരുന്നതാണ് ഈ തെളിനീർക്കുടം. വയനാട് ചുരം കയറിയെത്തുന്ന ലക്കിടിയിൽ നിന്നും രണ്ടു കിലോമീറ്റർ മാത്രമാണ് ഇവിടേക്കുള്ള ദൂരം.\nബോട്ടിങ് ആണ് പ്രധാന ആകർഷണം. കുട്ടികളുടെ പാർക്കും അക്വേറിയവും ഫിഷ് സ്പായുമൊക്കെ സഞ്ചാരികളെ കാത്തിരിക്കുന്നു.\nകല്‍പ്പറ്റയില്‍നിന്ന് 16 കിലോമീറ്റര് കിലോമീറ്റർ അകലെയുള്ള ശുദ്ധജല തടാകമായ കര്‍ലാട് തടാകവും സഞ്ചാരികൾക്ക് മുന്നിൽ വശ്യ ഭംഗി ഒരുക്കുന്നു.\nമനം മയക്കുന്ന വെള്ള ചാട്ടങ്ങൾ- സൂചിപ്പാറ\nകാന്തൻ പാറ, സൂചിപ്പാറ, മീൻമുട്ടി വെള്ള ചാട്ടങ്ങൾ ജീവിതത്തിലൊരിക്കലെങ്കിലും കണ്ടിരിക്കേണ്ട പ്രകൃതി ഒരുക്കിയ കാഴ്ച്ച ചെപ്പാണ്. കല്‍പ്പറ്റയില്‍നിന്ന് ഊട്ടി റോഡിൽ 29 കിലോമീറ്റര് സഞ്ചരിച്ചാൽ മീൻമുട്ടി വെള്ളച്ചാട്ടത്തിനടുത്തെത്താം. മൂന്നു ഘട്ടങ്ങളായി 300 മീറ്റര് ഉയരത്തിലാണ് മീന്‍മുട്ടി വെള്ളച്ചാട്ടം.\nകല്‍പ്പറ്റയില്‍നിന്ന് 23 കിലോമീറ്റര് അകലെ മേപ്പാടിക്കടുത്ത് സൂചിപ്പാറ വെള്ളച്ചാട്ടം ഒരുക്കുന്നത് പ്രകൃതിദത്തമായൊരു ഷവർ ബാത്ത് ആണ്. കുതിച്ചു ചാടുന്ന വെള്ളത്തിനു താഴെ കുളിക്കാം, നീന്തി തുടിക്കാം.\nകാന്തൻപാറ, ചെതലയം വെള്ളച്ചാട്ടങ്ങളും അപൂർവ ദൃശ്യഭംഗി പകരുന്നതാണ്. മൂപ്പൈനാട് ഗ്രാമപ്പഞ്ചായത്തിലെ വടുവഞ്ചാല് ടൗണില്‍നിന്ന് ആറുകിലോമീറ്റര് ദൂരം യാത്രചെയ്താല് സണ്‍റൈസ് വാലി വ്യൂ പോയന്റിലെത്താം.\nഇന്ത്യയിലെ ആൾപ്പാർപ്പില്ലാത്ത ഏറ്റവും വലിയ ദ്വീപായ കുറുവ\nജൈവവൈവിധ്യത്തിന്റെ കലവറയായ കുറുവ ദ്വീപ് ഇന്ത്യയിലെ ആൾപ്പാർപ്പില്ലാത്ത ഏറ്റവും വലിയ ദ്വീപ് ആണ്. കണ്ടൽക്കാടുകൾ മാത്രമുള്ള പശ്ചിമബംഗാളിലെ സുന്ദർബനിൽ നിന്നും മറ്റൊരു ദ്വീപ് തേടിയുള്ള യാത്രകളൊക്കെ വന്നു നിൽക്കുക ഇങ്ങ് ഇന്ത്യയുടെ തെക്കുഭാഗത്തുള്ള വയനാട്ടിലെ കബനിയുടെ കരയിലാണ്. ഇതൊരു പച്ച തുരുത്താണ്. തൊള്ളായിരം ഏക്കറിൽ ദ്വീപും ദ്വീപിനുള്ളിൽ അനേകം ദ്വീപുകളും ഉപദ്വീപുകളുമായി വിശാലതയിലേക്ക് കൈകൾ നീട്ടി നിൽക്കുകയാണ് കുറവയെന്ന നിത്യഹരിതലോകം.\nദ്വീപിനക്കരെ ഒരു ഭാഗം മുഴുവൻ വയനാട് വന്യജീവി സങ്കേതമാണ്. കർണ്ണാടകയെയും തമിഴ്നാടിനെയും തൊട്ടുകിടക്കുന്ന ഇരുണ്ട കാടുകളിൽ നിന്നും കുറുവയെന്ന സുരക്ഷിത താവളത്തിലേക്ക് കാട്ടുപോത്തുകളും കടുവയും കാട്ടാനകളുമൊക്കെ ഇടക്കിടെ നീന്തിക്കയറും.\nനന്നായി മൂത്തുവിളഞ്ഞ നൂറിലധികം കല്ലൻ മുളകൾ ഒരേ നീളത്തിൽ മുറിച്ചെടുത്ത് ചേർത്തുകെട്ടിയൊരു ചങ്ങാടം. കുറുവാ ദ്വിപിലെത്തുന്നവർക്കെല്ലാം ജലനിരപ്പിൽ നിവർന്നു കിടക്കുന്ന ഈ മുളം ചങ്ങാടം വിസ്മയമാകും. കബനിയുടെ ഓളങ്ങളെ നെടുകെ മുറിച്ച് അൻപതിലധികം സഞ്ചാരികളെ ഒരേ സമയം പുഴകടത്തുന്ന ഈ പ്രകൃതി സൗഹൃദ ജലവാഹനം ഇവിടുത്തെ ആദിവാസികളുടെ തന്നെ സ്വന്തം നിർമ്മിതിയാണ്. വർഷങ്ങളോളം ഉപയോഗിക്കാൻ കഴിയുന്ന ഈ ചങ്ങാടത്തിന് പ്രത്യേകതകൾ ഏറെയാണ്. പുഴയുടെ ഏതെങ്കിലും കരയിലേക്കാവും ഇതിന്റെ ദിശമാറുക. ഒരു തരത്തിലും മുങ്ങുകയുമില്ല. അത്രയ്ക്കും ഭാരക്കുറവും മുളന്തണ്ടിനുള്ളിൽ വായുവുമുണ്ടാകും. നല്ല വലുപ്പമുള്ളതിനാൽ എത്ര പേർക്ക് വേണമെങ്കിലും പിടിച്ചിരിക്കാനും കഴിയും.വനവാസികൾ തന്നെയാണ് കുറുവാ ദ്വീപിനുള്ളിലെ വിനോദ സഞ്ചാരം നിയന്ത്രിക്കുന്നതും. വനസംരക്ഷണ സമിതിയുടെ പ്രവർത്തകരായ ആദിവാസി സമൂഹത്തിൽപ്പെട്ടവരാണ് വഴികാട്ടികളായും ജോലിചെയ്യുന്നത്.\nഅൽപ്പം സാഹസികത മനസ്സിൽ സൂക്ഷിക്കുന്നവർക്ക് റിവർ റാഫ്റ്റിംഗിലൂടെ ദ്വീപ് ചുറ്റി കാണാം. കത്തുന്ന വേനലിലും ഒരു തരി സൂര്യപ്രകാശം അരിച്ചിറങ്ങാത്ത കാടിന്റെ ഇരുളറകൾ ഇവിടെ ധാരാളമുണ്ട്.\nയൂജീനിയ അർജന്റീയ എന്ന കേസലി കൂട്ടം, റോയൽ ഫേൺ എന്ന പന്നൽചെടിയും ഇവിടെ സമൃദ്ധം. വെള്ളക്കാശാവ് എന്നറിയപ്പെടുന്ന മെമിസിലോണ് സിസ്പാറൻസി, മിസാ വെല്യൂട്ടിന, റാംഗിയ ഡിസ്പാറൻസിസ്, ഒസ്ബിക്കയ വയനാടൻ സിസ് തുടങ്ങി അപൂർവ സസ്യജനുസ്സുകളുടെ പട്ടിക നീളുകയാണ്. നാശോന്മുഖമായിക്കൊണ്ടിരിക്കുന്ന ഔഷധസസ്യങ്ങളുടെയും അലങ്കാരചെടികളുടെയും അമൂല്യനിധി സൂക്ഷിപ്പുകേന്ദ്രം കൂടിയാണ് ഈ കാടുകൾ.\nവനസംരക്ഷണ സമിതിയും ഡി ടി പി സിയും സംയുക്തമായാണ് ഇവിടെ വിനോദ സഞ്ചാരികളെ സ്വീകരിക്കുന്നത്. ഏറുമാടങ്ങളും മുളകൊണ്ടുള്ള പാലങ്ങളും ചെറിയ വിശ്രമ കേന്ദ്രങ്ങളും ഇവിടെ തയ്യാറാക്കിയിട്ടുണ്ട്. ഡി ടി പി സി ബോട്ടുകളിലൂടെയാണ് ദ്വീപിനുള്ളിലേക്ക് സഞ്ചാരികളെ കടത്തിവിടുക. അവിടെ നിന്നും വനസംരക്ഷണ സമിതി പ്രവേശന പാസ് നൽകും. മുളകൊണ്ടുണ്ടാക്കിയ ചങ്ങാടത്തിലൂടെയാണ് മറുകര കടത്തുക.\nമാനന്തവാടിയിൽ നിന്നും പതിനഞ്ച് കിലോമീറ്റർ സഞ്ചരിച്ച് കാട്ടിക്കുളം പാൽവെളിച്ചം വഴി കുറുവയിലെത്താം. കൽപ്പറ്റയിൽ നിന്നും 40 കിലോമീറ്റർ ദൂരമുണ്ട്. പനമരം പുഞ്ചവയൽ നീർവാരം ദാസനക്കരകുറുക്കൻമൂല വഴിയും ദ്വീപിലെത്താം. പുൽപ്പള്ളി വഴി 12 കിലോമീറ്റർ യാത്ര ചെയ്താൽ പാക്കം ചെറിയമല വഴിയും കുറുവയിലെത്താം. ബത്തേരിയിൽ നിന്നും 58 കിലോമീറ്റർ ദൂരമുണ്ട് കുറുവയിലേക്ക്.കോഴിക്കോട് നിന്നും വരുന്നവർക്ക് കൽപ്പറ്റ മാനന്തവാടി വഴി കുറുവയിലെത്തുന്നതാണ് സൗകര്യം.\nആറായിരം വർഷം പിന്നിലേക്ക് വഴി തെളിച്ച് എടക്കൽ ഗുഹ\nപശ്ചിമഘട്ട മലനിരകളുടെ ഭാഗമായിട്ടുള്ള രണ്ട് മലയിടുക്കുകളിൽ സുൽത്താൻ ബത്തേരിക്കടുത്ത് അമ്പുകുത്തിയിലാണ് എടക്കൽ ഗുഹ. സമുദ്രനിരപ്പിൽ നിന്നും 1200 മീറ്റർ ഉയരത്തിൽ ആറായിരത്തോളം വർഷങ്ങളുടെ പഴക്കം അവകാശപ്പെടുന്ന ഗുഹാചിത്രങ്ങൾ ആണ് ഇവിടെ നിന്നും കണ്ടെടുത്തിട്ടുള്ളത്. ക്രിസ്തുവിനും 4000 വർഷങ്ങൾക്കു മുൻപ് ഇവിടെ മനുഷ്യവാസം ഉണ്ടായിരുന്നു എന്നാണ് ഈ ചിത്രങ്ങൾ സൂചിപ്പിക്കുന്നത്. ദക്ഷിണേന്ത്യയിൽ നിന്നും കണ്ടെടുത്തിട്ടുള്ള ഏക ശിലാചിത്രങ്ങളാണ് ഇവ. ഇത് സംബന്ധിച്ച് പഠനങ്ങൾ നടന്നുവരികയാണ്. 1895ൽ ഇവിടെ നിന്നും കണ്ടെടുത്ത ഗുഹാ ചിത്രങ്ങൾ, കൊത്തുപണികൾ തുടങ്ങിയവയാണ് ആറായിരം വർഷങ്ങൾക്ക് മുൻപ് ഇവിടെ മനുഷ്യവാസമുണ്ടായിരുന്നുവെന്നതിന്റെ സൂചനകൾ നൽകുന്നത്. ഉയർന്ന് നിൽക്കുന്ന രണ്ട് കൂറ്റൻ പാറകൾ, ഈ പാറകൾക്ക് ഇടയിലായി മേൽക്കൂര പോലെ സ്ഥിതി ചെയ്യുന്ന മറ്റൊരു പാറയാണ് ഇതിന് ഗുഹയുടെ രൂപം നൽകുന്നത്. രണ്ട് പാറകൾക്ക് ഇടയിലായി മറ്റൊരു കല്ല് ഇരിക്കുന്നതിനാലാണ് ഈ ഗുഹയ്ക്ക് ഇടക്കല്ലു എന്ന് പേര് വന്നത്. അത് പിന്നീട് എടക്കൽ ആയി. മുപ്പതടി ഉയരമുള്ള ഈ ഗുഹയ്ക്ക് 98 അടി നീളവും 22 അടി വീതിയുമുണ്ട്.\nസുൽത്താൻ ബത്തേരിയിൽ നിന്ന് കോഴിക്കോട് മൈസൂർ റോഡിലൂടെ കൽപ്പറ്റ ഭാഗത്തേക്ക് സഞ്ചരിച്ച് കൊളകപ്പാറയിൽ നിന്ന് അമ്പലവയൽ റോഡിലൂടെ യാത്ര ചെയ്താൽ എടക്കൽ ഗുഹയിലേക്കുള്ള റോഡ് കാണാം. കൽപ്പറ്റയിൽ നിന്നാണ് യാത്രയെങ്കിൽ 31 കിലോമീറ്റർ ആണ് ഇവിടേയ്ക്കുള്ള ദൂരം. സുൽത്താൻ ബത്തേരിയിൽ നിന്ന് എടക്കൽ ഗുഹയിലേക്ക് ട്രക്കിങ് പാതയുണ്ട്. ഏകദേശം മുക്കാൽ മണിക്കൂറോളം മലകയറണം ഇവിടെയെത്താൻ.\nകാഴ്ചകളുണ്ട്; ഇനിയുമേറെ- ചെമ്പ്രപീക്ക്\nഅപൂര്‍വ പക്ഷികളുടെ ആവാസകേന്ദ്രമായ പക്ഷിപാതാളം പക്ഷിനിരീക്ഷണത്തിന് പ്രസിദ്ധമാണ്. ഐതിഹ്യങ്ങൾ ഏറെ ഉറങ്ങി കിടക്കുന്ന തിരുനെല്ലി ക്ഷേത്രത്തോടടുത്തയാണ് തിരുനെല്ലി ടൗണിൽ നിന്നും ഏഴര കിലോമീറ്റര് അകലെയുള്ള പക്ഷിപാതാളം. ട്രക്കിങ്ങിലൂടെ മല കയറിവേണം ഇവിടെയെത്താൻ. പക്ഷിനീരിക്ഷണത്തിനായി വാച്ച്ടവര് ഒരുക്കിയിട്ടുണ്ട്. മറ്റൊരു വേറിട്ട അനുഭവമാണ് ചെമ്പ്ര മലനിരകളിലേക്കുള്ള സഞ്ചാരം.\nസമുദ്രനിരപ്പില്‍നിന്ന് 2100 മീറ്റർ ഉയരത്തിൽ സ്ഥിതി ചെയ്യുന്ന ചെമ്പ്ര വയനാട്ടിലെ ഏറ്റവും ഉയരം കൂടിയ പര്‍വതശിഖരമാണ്.\nബാണാസുരസാഗര് ഡാം വയനാടിന്റെ ടൂറിസം ഭൂപടത്തില് മുൻപന്തിയിലുണ്ട്. കല്‍പ്പറ്റക്ക് 25 കിലോമീറ്റര് വടക്കുകിഴക്കുള്ള പടിഞ്ഞാറത്തറയില് സ്ഥിതി ചെയ്യുന്ന ഈ ഡാം ഇന്ത്യയിലെ ഏറ്റവും വലിയ എര്‍ത്ത് ഡാമാണ്. ഏഷ്യയിലെ രണ്ടാമത്തേതും. ബോട്ടിങ്ങ് അടക്കമുള്ള അനുബന്ധ സൗകര്യങ്ങള് ബാണാസുരസാഗര് ഡാമിനെ സഞ്ചാരികള്‍ക്ക് പ്രിയപ്പെട്ടതാക്കി മാറ്റിക്കഴിഞ്ഞു. കല്‍പറ്റക്ക് 13 കിലോമീറ്റര് അകലെയുള്ള കാരാപ്പുഴ ഡാമും പ്രകൃതി രമണീയമാണ്. ചെറുതും വലുതുമായ അനേകം മനോഹര തുരുത്തുകളുടെ സ്വർഗഭൂമിയായ വയനാട്ടിൽ എണ്ണി പറഞ്ഞ് തീർക്കാവുന്നതല്ല കാഴ്ചകൾ. ഇവിടുത്തെ കാറ്റിന് പോലും മനം കുളിർപ്പിക്കുന്ന അനുഭൂതിയുണ്ട്.\nപൊന്മുട്ടയിടുന്ന താറാവിനെ കൊന്നു തിന്നുന്ന വികസനനയം;\nആർത്തിപൂണ്ട കൈകളാൽ ഞെരിഞ്ഞമർന്നു വയനാട്\nഇവിടുത്തെ പരിസ്ഥിതിക്ക് ഏറ്റുകൊണ്ടിരിക്കുന്ന നേരിയ ക്ഷതം പോലും എത്ര മേൽ ബാധിക്കുന്നുവെന്ന് ഈ ഭൂമിക തന്നെ ഇടയ്ക്കിടെ വെളിപ്പെടുത്തി തരുന്നുണ്ട്. വെള്ളപൊക്കമായും ഉരുൾപൊട്ടലായും കാലാവസ്ഥ വ്യതിയാനമായും അങ്ങനെ പലവിധ ദുരന്തങ്ങളായി.\nവയനാടിന്റെ പാരിസ്ഥിതിക പ്രാധാന്യം പരിഗണിക്കാതെ നടപ്പിൽ വരുത്തുന്ന ടൂറിസം പദ്ധതികളും ടൂറിസം വികസനമെന്ന തലോടലിലൂടെ എല്ലാ വിധ പാരിസ്ഥിതിക നിയമങ്ങളും കാറ്റിൽ പറത്തി ഉയർന്നു പൊങ്ങുന്ന കൂറ്റൻ കെട്ടിടങ്ങളും റിസോർട്ട് സമുച്ചയങ്ങളുമൊക്കെയാണ് വയനാട് ഇടയ്ക്കിടെ രൗദ്ര ഭാവം പുറത്തെടുക്കുന്നതിന് പിന്നിലെന്ന പഠന റിപോർട്ടുകൾ പോലും പരിഗണക്കപെടുന്നില്ല. വിശദമായ പഠനത്തിന്റെ അടിസ്ഥാനത്തിൽ കൂറ്റൻ കെട്ടിടങ്ങൾ നിർമ്മിക്കുന്നതിന് മുൻ ജില്ലാ കളക്ടർ കേശവേന്ദ്ര കുമാർ പ്രത്യേകം ക്ലസ്റ്ററുകളാക്കി തിരിച്ച് വിലക്കേർപ്പെടുത്തിയിരുന്നു. പരിസ്ഥിതി സ്നേഹികളും പരിസ്ഥിതി ശാസ്ത്രജ്ഞരും സ്വാഗതം ചെയ്ത ഈ ഒരു ഉത്തരവിനെ കോടതിയെ സമീപിച്ച് മറികടക്കാൻ ജനപ്രതിനിധികൾ പോലും കൂട്ടുനിന്നു. ഇതിന് റിസോർട്ട് മാഫിയ- റിയൽ എസ്റ്റേറ്റ് കൂട്ടുകെട്ടാണ് എന്ന വിമർശനം പരിസ്ഥിതി പ്രവർത്തകർ മാത്രമല്ല മുന്നോട്ട് വച്ചത്. ഉത്തരവിന് സ്റ്റേ വാങ്ങി അതീവ പാരിസ്ഥിതിക പ്രാധാന്യമുള്ള സ്ഥലങ്ങളിൽ പോലും കൂറ്റൻ കെട്ടിടങ്ങളുയരുന്നു.\nകാര്‍ഷികസ്മൃതിയുടെ പോയ്മറഞ്ഞ നാളുകള് തിരികെ പിടിക്കുകയെന്ന ലക്ഷ്യവും വയനാടൻ ടൂറിസത്തിന്റെ ചർച്ചകളിൽ ഇടം പിടിച്ചിരുന്നു. ഇവിടുത്തെ തനത് കാർഷിക വിളകളെ ലോകത്തിന് മുൻപിൽ പരിചയപ്പെടുത്തുന്നതിന് ടൂറിസം വികസനം ഏറെ ഗുണം ചെയ്യുമെന്നായിരുന്നു വിലയിരുത്തൽ.\nഏറെ പ്രശസ്തി നേടിയ വയനാടൻ ഗന്ധകശാല, കാപ്പി അങ്ങനെ നിരവധി വിളകളിൽ ഗവേഷണങ്ങൾ നടന്നെങ്കിലും ഇവിടുത്തെ അടിസ്ഥാന വിഭാഗങ്ങളായ ചെറുകിട കർഷകർക്കോ ആദിവാസികൾക്കോ ഒരു ഗുണവും ലഭിച്ചില്ല. കർഷക ആത്മഹത്യകൾ പോലും 'ക്ളീഷേ ' എന്ന ഗണത്തിൽപ്പെടുത്തി വാർത്തകളിൽ നിന്നു പോലും അപ്രത്യക്ഷമാകുന്ന സാഹചര്യത്തിലേക്കെത്തുകയും ചെയ്തു. കുടുംബശ്രീ പോലുള്ള കൂട്ടായ്മകൾ ഉൽപ്പാദിപ്പിക്കുന്ന തനത് ഉൽപ്പന്നങ്ങൾ പോലും വിറ്റഴിക്കാനുള്ള വിപണിയൊരുക്കാൻ അധികൃതർക്കായിട്ടില്ല. ഓർഗാനിക് ഭക്ഷ്യോൽപ്പന്നങ്ങൾക്ക് അന്താരാഷ്ട്ര തലത്തിൽ ഡിമാൻഡ് ഏറുമ്പോഴാണ് ഇവിടെ ഈയൊരു അവസ്ഥ . ചുരുക്കത്തിൽ നിലവിൽ നടന്നുകൊണ്ടിരിക്കുന്ന ടൂറിസം വികസന പദ്ധതികൾ വയനാടിന്റെ തനത് ഭൂപ്രകൃതിക്ക് ആഘാതമേൽപ്പിക്കുന്നുവെന്ന് മാത്രമല്ല, ജില്ലയുടെ സമഗ്ര വികസനത്തിന് നേരിയ സംഭാവനകൾ പോലും നൽകുന്നില്ലെന്ന് വ്യക്തം.\nകുന്നിൻ മുകളിലേക്ക് പറിച്ചു നടപ്പെടുന്ന നൂറുകണക്കിന് റിസോർട്ടുകൾ ജില്ലയിൽ പരിസ്ഥിതിയും ടൂറിസവും രണ്ടു പക്ഷത്താണെന്നതിന് തെളിവാണ്. പ്രളയാനന്തര പാഠങ്ങള് പോലും വേണ്ടവിധം ജാഗ്രതയോടെ ഉൾക്കൊള്ളാൻ കഴിഞ്ഞിട്ടില്ല എന്നതിനും ഉദാഹരണങ്ങൾ നിരവധിയുണ്ട്.\nപരിസ്ഥിതി നിയമങ്ങൾ ശക്തമായി വയനാട്ടിൽ നടപ്പിലാക്കുന്നുവെന്ന പ്രചാരണങ്ങൾക്കിടയിലാണ് ഹെക്ടർ കണക്കിന് വനം കത്തിയമർന്നത്. അപൂർവ ജൈവ സസ്യവൈവിധ്യങ്ങളും അഗ്നിക്കിരയായി. വയനാട്ടിലെ കാടുകത്തിയ്ക്കലിന് പിന്നില് കരിങ്കല് ക്വാറി-റിസോട്ട് മാഫിയയാണെന്ന ആരോപണവുമായി പരിസ്ഥിതി പ്രവര്‍ത്തകർ രംഗത്തെത്തിയിരുന്നു. രാഷ്ട്രീയ സ്വാധീനം ഉപയോഗിച്ച് നൂറ് കണക്കിന് ഏക്കര് വനഭൂമി കൈയേറിയവരാണ് കാടിന് തീവെച്ചതെന്നാണ് ആരോപണം.\nഗാഡ്ഗില്-കസ്തൂരിരംഗന് റിപ്പോര്‍ട്ടുകള് നടപ്പാക്കി വനത്തോട് ചേര്‍ന്ന് ജീവിക്കുന്നവരെ കുടിയിറക്കുമെന്ന് ഭീതി പരത്തിയാണ് വനം കത്തിച്ചതെന്നാണ് ആക്ഷേപം. കടുവ സങ്കേതം, രാത്രികാല വാഹന നിരോധനം എന്നിവയും ജനങ്ങളെ വനത്തിന് എതിരെ ചിന്തിപ്പിക്കാൻ ഉപയോഗപ്പെടുത്തിയെന്ന് ആരോപണമുയർന്നു.\nസംഭവത്തില് വനപാലകസംഘത്തിന്റെയും പൊലീസിന്റെയും അന്വേഷണത്തില് തൃപ്തിയില്ലെന്നും സി ബി ഐയോ മറ്റ് ദേശീയ ഏജന്‍സിയോ ഇത് അന്വേഷിക്കണമെന്നും പരിസ്ഥിതി പ്രവര്‍ത്തകര് നേരത്തെ ആവശ്യം ഉന്നയിച്ചിരുന്നു. എന്നാൽ വനം വകുപ്പും ക്രൈം ബ്രാഞ്ചും നടത്തിയ അന്വേഷണത്തിനൊടുവിൽ കുറ്റക്കാരെ കണ്ടെത്താനാവാതെ കേസ് അവസാനിപ്പിച്ചു.\n20 കിലോമീറ്റര് ചുറ്റളവിലുള്ള 1200ഓളം വനമേഖലയാണ് കത്തിനശിച്ചത്. നിരവിധി വന്യജീവികളും തീയില് വെന്തെരിഞ്ഞു. ഒരേ സമയം തന്നെ പലയിടങ്ങളിലായി തീ പടര്‍ന്നത് സംഭവത്തില് അസ്വാഭാവികതയുള്ളതായി തോന്നാനിടയാക്കിയിരുന്നു. കഴിഞ്ഞ പത്ത് വര്‍ഷങ്ങള്‍ക്കിടെ വയനാട്ടിലുണ്ടായ ഏറ്റവും വലിയ കാട്ടുതീയാണിതെന്ന് വനംവകുപ്പ് വ്യക്തമാക്കിയിരുന്നു. ഒരില കത്തുമ്പോൾ അത് വയനാട് എന്ന സ്വർഗ്ഗ ഭൂമിയുടെ ആയുസ്സിന്റെ ഇതളാണ് നഷ്ടപ്പെടുത്തുന്നതെന്ന എന്ന ഓർമ്മപ്പെടുത്തൽ പോലും ശ്രദ്ധിക്കപ്പെട്ടില്ല.\nവേണം, വയൽനാടിന് മാത്രമായൊരു ടൂറിസം നയം\nപ്രളയവും കാർഷിക മേഖലയുടെ തകർച്ചയും ഉൾപ്പടെ മനുഷ്യ നിർമ്മിതവും അല്ലാത്തതുമായ ദുരന്തങ്ങൾ വരുത്തിവെച്ച വിള്ളലുകളിൽ നിന്ന് ഇനിയൊരു തിരിച്ചു വരവ് സാധ്യമെങ്കിൽ അത് വയൽ നാടെന്ന് അറിയപ്പെട്ടിരുന്ന വയനാടിന് മാത്രമായ വികസന നയത്തിലൂടെയേ സാധ്യമാകൂവെന്ന് പഠനങ്ങൾ ഉറപ്പിച്ചു പറയുന്നു. മനുഷ്യനിര്‍മ്മിത മൂലധനത്തിന്റെ താൽപ്പര്യത്തിൽ മാത്രം അധിഷ്ഠിതമായ കുത്തൊഴുക്കില്‍പ്പെട്ട് പ്രകൃതിദത്ത മൂലധനം ഒലിച്ചുപോയെന്നും അത് പരിസ്ഥിതിക്ക് കടുത്ത ആഘാതമേൽപ്പിച്ചുവെന്നും വ്യക്തമാക്കിയ ഗാഡ്ഗില് റിപ്പോര്‍ട്ടിനെ ശക്തമായ പ്രക്ഷോഭങ്ങളിലൂടെയാണ് ജില്ല സ്വീകരിച്ചത്. പരിസ്ഥിതി സംരക്ഷണത്തിന് മുന്‍തൂക്കം നല്‍കി, സുസ്ഥിര വികസനം ലക്ഷ്യമിട്ട ഗാഡ്ഗില് റിപ്പോര്‍ട്ടിനെ സി പി എം മുതല് ക്രൈസ്തവസഭ വരെ തങ്ങളുടെ താൽര്യങ്ങള്‍ക്കുവേണ്ടി നേരിട്ടുവെന്നതാണ് ചരിത്രം.\nപരിസ്ഥിതി സംരക്ഷണം വികസനത്തെ പ്രതികൂലമായി ബാധിക്കുമെന്ന് സാധാരണ ജനങ്ങളെ തെറ്റിദ്ധരിപ്പിക്കാൻ മുഖ്യധാരാ രാഷ്ട്രീയ നേതൃത്വങ്ങൾ മത്സരിച്ചു. രാഷ്ട്രീയ പ്രതിരോധത്തിന് മുന്നിൽ ശാസ്ത്രീയ ശബ്ദങ്ങൾ നിശബ്ദമാക്കപ്പെട്ടു. പരിസ്ഥിതി എന്നത് വികസനത്തിന്റെ എതിർവാക്കായി പോലും ഉപയോഗിക്കപ്പെട്ടു. പരിസ്ഥിതി പ്രവർത്തകരെ, പരിസ്ഥിതിക്ക് വേണ്ടി ശബ്ദിക്കുന്നവരെ ശത്രുപക്ഷമായി കാണാനാണ് ഇവിടുത്തെ സാധാരണക്കാരെ ചില രാഷ്ട്രീയ-മത നേതൃത്വങ്ങൾ പഠിപ്പിച്ചതെന്ന് പ്രകൃതി സംരക്ഷണ സമിതി പ്രസിഡന്റ് എൻ ബാദുഷ പറയുന്നു. എന്നാൽ, മനുഷ്യനെ കൂടി ഉൾക്കൊണ്ട് കൊണ്ടുള്ള ഇവിടെ ജീവിക്കുന്നവരെ വിശ്വാസത്തിലെടുത്തു കൊണ്ടുള്ള പരിസ്ഥിതി സംരക്ഷണവും അതിലൂടെയുള്ള വികസനവുമാണ് സർക്കാർ ലക്ഷ്യമിടുന്നതെന്ന് സി കെ ശശീന്ദ്രൻ എം എൽ എ പറഞ്ഞു.\nവയനാടിന്റെ ടൂറിസം വികസനം ചർച്ച ചെയ്യുമ്പോഴെല്ലാം പരിസ്ഥിതി സംരക്ഷണവും ചർച്ചയാവാറുണ്ടെങ്കിലും വികസന നയം നടപ്പിൽ വരുത്തുമ്പോൾ അത് പേരിന് പോലും പരിഗണിക്കാറില്ല. ഇതിന് ഏതെങ്കിലും ഉദ്യോഗസ്ഥർ തയാറായാൽ തന്നെ അവർ വികസന വിരുദ്ധരോ പരിസ്ഥിതി തീവ്രവാദികളോ ഒക്കെയായി മാറുമെന്ന് ഇത്തരം നടപടികളിലൂടെ നിരവധി പേരുടെ അപ്രീതി പിടിച്ചു പറ്റിയ ജില്ലയിലെ മുതിർന്ന വനം വകുപ്പുദ്യോഗസ്ഥൻ പറയുന്നു. പ്രത്യേക സംഘത്തെ വെച്ച് പരിശോധന നടത്തിയാൽ ജില്ലയിൽ നിലവിൽ പ്രവർത്തിക്കുന്ന പകുതിയിൽ അധികം റിസോർട്ടുകൾ അടച്ചിടുകയോ മരട് മാതൃകയിൽ പൊളിച്ചു മാറ്റുകയോ ചെയ്യേണ്ടി വരുമെന്നും അദ്ദേഹം പറഞ്ഞു.\nസംസ്ഥാനത്തെ മറ്റ് ടൂറിസം കേന്ദ്രങ്ങളെ അപേക്ഷിച്ച് പാരിസ്ഥിതികമായി ഏറെ പ്രാധാന്യമുള്ള ഇടം എന്ന പരിഗണനയോടെയാണ് ഇവിടേക്ക് പദ്ധതികൾ തെയ്യാറാക്കേണ്ടത്. സർക്കാർ തലത്തിൽ ടൂറിസം പദ്ധതികൾ തയാറാക്കുമ്പോൾ പരിസ്ഥിതി ശാസ്ത്രജ്ഞരും ഗവേഷകരും ഉൾപ്പെട്ട വിദഗ്ധ സമിതി നേതൃത്വം നൽകണം. സ്വകാര്യ മേഖലയിലെ പ്രോജക്ടുകൾക്ക് അംഗീകാരം നൽകുന്നതും ഈ സമിതിയുടെ പരിശോധനക്ക് ശേഷമാകണം. ഇത്തരത്തിൽ ഒരു സംവിധാനം അടിയന്തിരമായി കൊണ്ടുവന്നില്ലെങ്കിൽ അത് കേരളമെന്ന ദൈവത്തിന്റെ സ്വന്തം നാട്ടിലെ വയനാട് എന്ന സ്വർഗ്ഗഭൂമിക്ക് ചരമ ഗീതം കുറിക്കലാവും.


Posted on: Thursday, Jan 12, 2017 11:00 AM\nജാഗ്വാര് ലാന്‍ഡ് റോവര് 2017 മോഡല് റേഞ്ച് റോവര് ഇവോക്കിന്റെ പെട്രോള് വകഭേദത്തെ ഇന്ത്യയില് അവതരിപ്പിച്ചു. ഡല്‍ഹിയിലെ എക്സ്‍ഷോറൂം വില 53.20 ലക്ഷം രൂപ. എസ്ഇ എന്ന ഒറ്റ വകഭേദമേ പെട്രോള് ഇവോക്കിനുള്ളൂ.\nലാവ്‍ഡ് റോവര് ഡിസ്കവറി സ്പോര്‍ടിലുള്ളതരം 237 ബിഎച്ച്പി-340 എന്‍എം രണ്ട് ലീറ്റര് പെട്രോള് എന്‍ജിനാണ് ഇവോക്ക് പെട്രോളിന്. ഡീസല് ഇവോക്കിലേതുപോലെ ഒമ്പത് സ്പീഡ് ഓട്ടോമാറ്റിക്കാണ് ഗീയര്‍ബോക്സ്. പനോരമിക് സണ്ഡറൂഫ് , എള്‍ഇഡി ഡേ ടൈം റണ്ണിങ് ലാംപുകളോടുകൂടിയ സീനോണ് ഹെഡ്‍ലാംപുകള് , 17 ഇഞ്ച് അലോയ് വീലുകള് , ഇലക്ട്രിക്കലായി ക്രമീകരിക്കാവുന്ന മുന്‍സീറ്റുകള് , എട്ട് ഇഞ്ച് ടച്ച് സ്ക്രീന് ഇന്‍ഫോടെയ്ന്‍മെന്റ് സിസ്റ്റം എന്നിവ സ്റ്റാന്‍ഡേര്‍ഡ് ഫീച്ചറുകളാണ്. ബിഎംഡബ്ല്യു എക്സ് ത്രീ , മെഴ്‍സിഡീസ് ബെന്‍സ് ജിഎല്‍സി മോഡലുകളോടാണ് ഇവോക്ക് മത്സരിക്കുന്നത്. പുണെയില് ജെഎല്‍ആര് പ്ലാന്റിലാണ് ഇവോക്കിന്റെ ഉത്പാദനം.\n2017 മോഡല് ഇവോക്കിന്റെ ഡീസല് വകഭേദത്തെ ഇക്കഴിഞ്ഞ ഡിസംബറില് ജെഎല്‍ആര് ഇന്ത്യയില് അവതരിപ്പിച്ചിരുന്നു. ജെഎല്‍ആറിന്റെ പുതിയ ഇന്‍ജീനിയം ഡീസല് എന്‍ജിനുമായി ഇന്ത്യയിലെത്തിയ ആദ്യ ലാന്‍ഡ് റോവര് എന്ന പ്രത്യേകത ഇതിനുണ്ട്. ഫോര് വീല് ഡ്രൈവ് എസ്‍യുവിയുടെ രണ്ട് ലീറ്റര് എന്‍ജിന് 177 ബിഎച്ച്പിയാണ് കരുത്ത്. ഡല്‍ഹി എക്സ്‍ഷോറൂം വില 49.10 ലക്ഷം രൂപ -64.65 ലക്ഷം രൂപ.


മീരബായി ചാനുവിന്റെ ജീവിതകഥ സിനിമയാകുന്നു | Sutharya Keralam\nടോക്കിയോ ഒളിംപിക്‌സ് മത്സരത്തില് ഭാരോദ്വഹനത്തില് വെള്ളിമെഡല് നേടി രാജ്യത്തിന്‍റെ അഭിമാനമായി മാറിയ മീരബായി ചാനുവിന്റെ ജീവിതകഥ സിനിമയാവുന്നു. ചിത്രത്തിന്റെ ധാരണപത്രത്തില് ചാനുവിന്റെ ടീം ഒപ്പുവച്ചു. മണിപ്പൂരി ഭാഷയിലാണ് ചിത്രം. ശ്രുതി ഫിലിംസാണ് ചിത്രം നിര്‍മ്മിക്കുക.\nഇംഗ്ളീഷിലേക്കും വിവിധ ഇന്ത്യന് ഭാഷകളിലേക്കും മൊഴിമാറ്റം നടത്തും. ചാനുവിനോട് സാദൃശ്യമുള്ള അതേ പ്രായത്തിലുള്ള പെണ്‍കുട്ടിയെ ഇപ്പോള് തേടുകയാണ് അണിയറ പ്രവര്‍ത്തകര്. ആറുമാസത്തിനുശേഷം ചിത്രീകരണം ആരംഭിക്കും. വനിതകളുടെ 49 കിലോഗ്രാം ഭാരോദ്വഹനത്തിലാണ് മീ്രബായി ചാനു വെള്ളിമെഡല് സ്വന്തമാക്കിയത്.\nPrevious articleമുന് ഓസ്ട്രേലിയന് താരം ഷെയ്‌ന് വോണിനു കൊവിഡ് സ്ഥിരീകരിച്ചു\nNext articleകാലിഫോര്‍ണിയയിലെ തിയേറ്ററില് വെടിയേറ്റ ടിക്ടോക് താരം മരിച്ചു


സിദ്ധാര്‍ത്ഥിന്റെ നേട്ടത്തിന് തിളക്കമേറെ\nMonday 23 October 2017 11:00 pm IST\nകെ.സി.സിദ്ധാര്‍ത്ഥ് കായിക അദ്ധ്യാപകന് മധു മാസ്റ്റര്‍ക്കൊപ്പം\nകാസര്‍കോട്: പരിമിതികളില് തളരാതെ പടവെട്ടി പരിശീലനം നടത്തി സംസ്ഥാനതലത്തില് മത്സരിച്ച മയ്യിച്ചയിലെ കെ.സി.സിദ്ധാര്‍ത്ഥിന് ജൂനിയര് ഡിസ്‌കസ് ത്രോവില് സ്വര്‍ണ്ണ മെഡല്. സംസ്ഥാന സ്‌കൂള് കായിക മേളയില് മൂന്നുതവണ സ്വര്‍ണമെഡല് കരസ്ഥമാക്കിയ താരമായിരുന്ന കെ.സി.ഗിരീഷിന്റെയും കെ.രേഷ്മയുടെയും മകനാണ് കാസര്‍കോട് കുട്ടമത്ത് ഹയര് സെക്കണ്ടറി സ്‌കൂളിലെ പത്താം തരം വിദ്യാര്‍ത്ഥിയായ സിദ്ധാര്‍ത്ഥന്.\nസ്‌കൂളിലെ കായിക അദ്ധ്യാപകന് മധു മാസ്റ്ററുടെ ശിക്ഷണത്തിലാണ് സിദ്ധാര്‍ഥ് പരിശീലനം നടത്തിയിരുന്നത്. 45.46 മീറ്റര് എറിഞ്ഞു കൊണ്ടാണ് സിദ്ധാര്‍ഥ് മികവ് തെളിയിച്ചത്. 47 മീറ്ററാണ് സംസ്ഥാന റിക്കാര്‍ഡ്. സിദ്ധാര്‍ത്ഥിന്റെ പിതാവിനെ കൂടാതെ പിതൃ സഹോദരി ഗീത ദേശീയ കബഡി താരമായിരുന്നു.\nഗീതയുടെ മകന് പി ശ്രീയേഷ് ഡിസ്‌ക്കസില് സംസ്ഥാന തലത്തില് സ്വര്‍ണം നേടിയിട്ടുണ്ട്. സിദ്ധാര്‍ത്ഥിന്റെ ഇളയച്ഛന് സതീശനും സംസ്ഥാന തലത്തില് സ്വര്‍ണ്ണ മെഡല് കരസ്ഥമാക്കിയിട്ടുണ്ട്. ഇത്തരത്തില് കായിക മേഖലയില് ഇത്രയേറെ മികവുകള് കരസ്ഥമാക്കിയ ഒരു കുടുംബം സംസ്ഥാനത്തിന് തന്നെ മാതൃകയാവുകയാണ്.\nകായിക മേഖലയില് ജില്ലയ്ക്ക് അവഗണന\nഷോട്ട്പുട്ടില് തിളങ്ങി വിജയ്\nകേരളത്തിന് വെള്ളിയോടെ തുടക്കം; ബബിതയ്ക്ക് സ്വര്‍ണ്ണം\nആദ്യദിനത്തില് ആതിഥേയര്‍ക്ക് രണ്ട് സ്വര്‍ണ്ണം\nജെറീന വിജയപീഠം കയറി; ഒന്നല്ല രണ്ടു തവണ\nമാതാപിതാക്കളെ പിന്തുടര്‍ന്ന് ജിയോ


ഹരിത കേരളം: 140 ഹെക്ടര് തരിശു ഭൂമിയില് കൃഷി തുടങ്ങി\nBy: KJ Staff Published on: 10 November, 2017 9:50 PM IST\nകാക്കനാട്: ജില്ലയില് ഹരിതകേരളം പദ്ധതിയുടെ ഭാഗമായി ഇതുവരെ 140 ഹെക്ടര് തരിശുഭൂമിയില് കൃഷി ആരംഭിച്ചു. ആകെ 300 ഹെക്ടര് തരിശുഭൂമിയില് കൃഷി ആരംഭിക്കാനുള്ള നടപടികള് തുടരുന്നു. 100 ഹെക്ടര് കരനെല്‍കൃഷി എന്ന ലക്ഷ്യത്തിലേക്കും ജില്ല അടുക്കുകയാണ്. ഇതുവരെ 92 ഹെക്ടറില് കരനെല്‍കൃഷി ആരംഭിച്ചു. ഹരിത കേരളം മിഷന് സംസ്ഥാന ഉപാധ്യക്ഷ ടിഎന് സീമയുടെ നേതൃത്വത്തില് കളക്ടറേറ്റില് നടന്ന പദ്ധതിയുടെ ജില്ലാതല അവലോകന യോഗത്തില് കൃഷിവകുപ്പാണ് കണക്കുകള് അവതരിപ്പിച്ചത്.\nമാലിന്യ നിര്‍മാര്‍ജനത്തിനായി വിവിധ പഞ്ചായത്തുകള് നടപ്പാക്കുന്ന പദ്ധതിയില് പലപ്പോഴും എകോപനമുണ്ടാവാറില്ലെന്ന് യോഗത്തില് ജില്ലാ പഞ്ചായത്ത് പ്രസിഡണ്ട ആശ സനല് അഭിപ്രായപ്പെട്ടു.\nമാലിന്യ നിര്‍മാര്‍ജനത്തിനായി ഹരിതകേരളം പദ്ധതിയില് ഏറ്റെടുക്കുന്ന വിവിധ പ്രോജക്ടുകള് സമുഗ്രമായിരിക്കണമെന്നും വിവിധ തദ്ദേശ സ്വയംഭരണ സ്ഥാപനങ്ങള് സംയോജിതമായി പദ്ധതികള് ആവിഷ്‌കരിക്കണമെന്നും ടി എന് സീമ നിര്‍ദേശിച്ചു. ഹരിതകേരളം പദ്ധതിയുടെ ഭാഗമായി ജില്ലയില് 113 നേഴ്‌സറികള് ആരംഭിച്ചു. 2018ല് 15 ലക്ഷം തൈകള് നട്ടുപിടിപ്പിക്കാന് ആണ് ഉദ്ദേശിക്കുന്നത് ഇതില് മൂന്നു ലക്ഷത്തോളം ഫലവൃക്ഷതൈകള് തൈകള് തയ്യാറായിക്കഴിഞ്ഞു.\nജില്ലാ കലക്ടറുടെ നേതൃത്വത്തില് കടമ്പ്രയാര് 11 കിലോമീറ്റര് വൃത്തിയാക്കിയതിനെ തുടര്‍ന്ന് പലയിടത്തും ജലസ്രോതസ്സുകള് വൃത്തിയാക്കല് പൊതുജനം ഏറ്റെടുക്കുകയുണ്ടായി. വെമ്പള്ളി പനമ്പേലിത്താഴം മനക്കേക്കര വലിയതോട്7കിലോമീറ്ററോളം ദൂരം പൊതുജനങ്ങള് വൃത്തിയാക്കി. കരുമാല്ലൂര് പഞ്ചായത്തിലെ തടിക്കക്കടവ് ഭാഗത്തെ പെരിയാറിന്റെ ഭാഗമായ മംഗലപ്പുഴയും പൊതുജനങ്ങള് വൃത്തിയാക്കി. ഇത്തരം പ്രവര്‍ത്തനങ്ങള് കൃഷിക്ക് കൂടുതല് ഊര്‍ജ്ജം നല്‍കുന്നതാണെന്ന് ടി എന് സീമ അഭിപ്രായപ്പെട്ടു.\nപല കനാലുകളും തോടുകളും പലയിടത്തും ഒഴുക്ക് തടസ്സപ്പെട്ട് കിടക്കുന്നു. ഒരു സര്‍വ്വേ നടത്തി പെരിയാറിന്റേയും ചിറകളുടെയും ഒഴുക്ക് വീണ്ടെടുത്താല് കൂടുതല് സുഗമമായി കൃഷി ചെയ്യാനാകുമെന്നും ടി എന് സീമ അഭിപ്രായപ്പെട്ടു.\nറിസോഴ്‌സ് റിക്കവറി ഫെസിലിറ്റി പൂര്‍ണ്ണമാക്കാനുള്ള നടപടികള് ജില്ലയില് പുരോഗമിക്കുകയാണെന്ന് ക്ലീന് കേരള കമ്പനി മാനേജിങ് ഡയറക്ടര് കബീര് ബി ഹാരൂണ് പറഞ്ഞു. ബള്‍ബ,് ട്യൂബ് തുടങ്ങിയ അപകടകരമായ മാലിന്യങ്ങളുടെ സംസ്‌കരണവും ഗല്‍സിന്റെ പുനരുപയോഗവും സാധ്യമാക്കുന്നതോടെ സീറോ വേസ്റ്റ് മാനേജ്‌മെന്റിലേക്ക് ജില്ല എത്തിത്തീരും. ഇതിനുള്ള നടപടികള് പുരോഗമിക്കുന്നുവെന്നും അദ്ദേഹം പറഞ്ഞു. ഡെപ്യൂട്ടി പ്ലാനിംഗ് ഓഫീസര് അനിത ഏലിയാസ്, ഹരിത കേരളം ജില്ലാ കോര്‍ഡിനേറ്റര് സൂജിത് കരുണ്, ജില്ലാതല ഉദ്യോഗസ്ഥര് തുടങ്ങിയവര് യോഗത്തില് പങ്കെടുത്തു.\nEnglish Summary: Haritha Kerala mission to start farming in 140 hectors of barren land


ജീവിതകഥ: “അനുകൂലകാലത്തും പ്രതികൂലകാലത്തും” അനുഗ്രഹങ്ങൾ | അധ്യയനപ്പതിപ്പ്\nഭാഷ അമാറിക് അയ്‌മാറ അര്‍മേനിയന് അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ഇംഗ്ലീഷ് ഇന്‍ഡൊനീഷ്യന് ഇബോ ഇറ്റാലിയന് ഇലോക്കോ ഇസോക്കോ ഉക്രേനിയന് ഉര്‍ദു ഉസ്‌ബെക് എഫിക്ക് എസ്‌റ്റോണിയന് ഐസ്‌ലാന്‍ഡിക് ഒട്ടെട്ടേല ഒറോമോ ഒസിഷ്യന് കന്നട കസഖ് കാറ്റലാന് കികഒന്‍ഡെ കികാംബാ കിക്കുയു കിന്യര്‍വണ്ട കിരിബാറ്റി കിര്‍ഗിസ് കിറുണ്ടി കൊറിയന് കോംഗോ ക്രൊയേഷ്യന് ക്വെച്ചുവ (ബൊളീവിയ) ഗണ് ഗുജറാത്തി ഗ്രീക്ക് ഗ്വാരണി ചിചെവ ചിടുംബൂക ചിറ്റോംഗ ചിറ്റോംഗ (മലാവി) ചുവാഷ് ചെക് ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജോര്‍ജിയന് ടര്‍ക്കിഷ് ടാറ്റര് ടിഗ്രിനിയ ടിഷിലൂബ ടീവ് ടുവാലുവന് ടോക് പീസിന് ഡച്ച് ഡാനിഷ് തഗലോഗ് തജീക്കി തമിഴ് തായ് തുര്‍ക്കമന് തുര്‍ക്കമന് (സിറിലിക്ക്) തെലുങ്ക് ദ്രേഹു നേപ്പാളി നോര്‍വീജിയന് പഞ്ചാബി പാങ്‌ഗാസിനന് പാപിയമെന്‍റോ (അരൂബ) പാപിയമെന്‍റോ (കുറെസോ) പേര്‍ഷ്യന് പോര്‍ച്ചുഗീസ് പോളിഷ് ഫിജിയന് ഫിന്നിഷ് ഫ്രഞ്ച് ബംഗാളി ബള്‍ഗേറിയന് ബിക്കോള് ബിസ്‌ലാമ മംഗോളിയന് മറാഠി മലഗാസി മലയാളം മലായ് മസിഡോണിയന് മായാ മീഹി മൗറീഷ്യന് ക്രയോള് യോറുബ റഷ്യന് റൊമാനിയന് റ്റ്‌സോട്‌സില് ലാറ്റ്‍വിയന് ലിത്വാനിയന് ലുഗാണ്ട ലുന്‍ഡ ലുവാലെ ലുവോ വരായ്-വരായ് വല്ലീഷ്യന് വിയറ്റ്‌നമീസ് വൊളെയ്റ്റ ഷോണ സമോവന് സാങ്കോ സാപോടെക് (ഇസ്‌തുമസ്) സിംഹള സിന്‍യാന്‍ജ സിബെമ്പ സിലോസി സെബുവാനോ സെയ്‌ഷെല്‍സ് ക്രയോള് സെര്‍ബിയന് സെര്‍ബിയന് (റോമന്) സ്പാനിഷ് സ്രാനന്‍ടോംഗോ സ്ലൊവാക് സ്ലൊവേനിയന് സ്വാഹിലി സ്വാഹിലി (കോംഗോ) സ്വീഡിഷ് ഹംഗേറിയന് ഹിന്ദി ഹിരി മോട്ടൂ ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹൗസ\n“അനുകൂലകാലത്തും പ്രതികൂലകാലത്തും” അനുഗ്രഹങ്ങൾ\nട്രോഫിം ആർ. സോമ്പ പറഞ്ഞപ്രകാരം\nമലാവി എന്ന രാജ്യത്തെ നംകുംബാ എന്ന മനോഹരമായ ഗ്രാമത്തിൽ, 1930 മാർച്ചിലായിരുന്നു എന്‍റെ ജനനം. യഹോവയെ വിശ്വസ്‌തതയോടെ സേവിച്ചിരുന്ന ദൈവഭക്തിയുള്ള ഒരു കുടുംബത്തിലാണ് ഞാൻ പിറന്നത്. 1942-ൽ ഞാൻ ജീവിതം യഹോവയ്‌ക്ക് സമർപ്പിച്ച്, ഞങ്ങളുടെ അടുത്തുള്ള ശാന്തസുന്ദരമായ ഒരു നദിയിൽ സ്‌നാനമേറ്റു. അപ്പൊസ്‌തലനായ പൗലോസ് തിമൊഥെയൊസിനെ പ്രോത്സാഹിപ്പിച്ച അതേ കാര്യം ചെയ്യുന്നതിൽ കഴിഞ്ഞ 70 വർഷക്കാലമായി ഞാനും തുടരുന്നു: “വചനം പ്രസംഗിക്കുക; അനുകൂലകാലത്തും പ്രതികൂലകാലത്തും അടിയന്തിരതയോടെ അതു ചെയ്യുക.”—2 തിമൊ. 4:2.\nനേഥൻ എച്ച്. നോർ സഹോദരന്‍റെയും മിൽട്ടൻ ജി. ഹെൻഷൽ സഹോദരന്‍റെയും 1948-ലെ ആദ്യ മലാവി സന്ദർശനം, യഹോവയെ മുഴുസമയം സേവിക്കാനുള്ള എന്‍റെ ആഗ്രഹത്തെ ജ്വലിപ്പിച്ചു. ന്യൂയോർക്കിലെ ബ്രൂക്‌ലിനിലുള്ള യഹോവയുടെ സാക്ഷികളുടെ ലോകാസ്ഥാനത്തുനിന്നു വന്ന അവരുടെ പ്രോത്സാഹജനകമായ അഭിപ്രായങ്ങൾ ഞാൻ വളരെ പ്രിയത്തോടെ ഇന്നും ഓർക്കുന്നു. അന്ന് നോർ സഹോദരൻ നടത്തിയ “സകലജനതകൾക്കുമുള്ള നിത്യരാജാവ്” എന്ന പ്രസംഗം ഞങ്ങൾ 6,000-ത്തോളം പേർ ചെളിനിറഞ്ഞ ഒരു പാടത്തു നിന്ന് ശ്രദ്ധാപൂർവം കേട്ടു.\nപിന്നീട്, എന്നെപ്പോലെതന്നെ യഹോവയെ മുഴുസമയം സേവിക്കാൻ ലക്ഷ്യമുണ്ടായിരുന്ന ലിഡാസി എന്ന സുന്ദരിയായ ഒരു സഹോദരിയെ ഞാൻ കണ്ടുമുട്ടി. 1950-ൽ ഞങ്ങൾ വിവാഹിതരായി, 1953 ആയപ്പോഴേക്കും ഞങ്ങൾക്ക് രണ്ടു കുട്ടികൾ ജനിച്ചു. ഞങ്ങൾക്ക് പല കുടുംബോത്തരവാദിത്വങ്ങൾ ഉണ്ടായിരുന്നെങ്കിലും എനിക്ക് പയനിയറിങ് ഏറ്റെടുക്കാനാകുമെന്ന് ഞങ്ങൾ തിരിച്ചറിഞ്ഞു. രണ്ട് വർഷങ്ങൾക്കു ശേഷം എനിക്ക് പ്രത്യേക പയനിയറായി സേവിക്കാനുള്ള ക്ഷണം ലഭിച്ചു.\nഅതിനുശേഷം അധികം താമസിയാതെ, ഒരു സർക്കിട്ട് മേൽവിചാരകനായി സഭകൾ സന്ദർശിക്കാനുള്ള പദവി എനിക്കു ലഭിച്ചു. ലിഡാസിയുടെ നല്ല പിന്തുണയുണ്ടായിരുന്നതിനാൽ കുടുംബത്തിന്‍റെ ആവശ്യങ്ങൾക്കുവേണ്ടി കരുതാനും ഒപ്പം മുഴുസമയസേവനത്തിൽ തുടരാനും എനിക്കു സാധിച്ചു. * എന്നാൽ, രണ്ടുപേർക്കും യഹോവയെ മുഴുസമയം സേവിക്കാൻ കഴിയണമെന്നായിരുന്നു ഞങ്ങളുടെ ആഗ്രഹം. അങ്ങനെ ഞങ്ങളുടെ ഉചിതമായ ആസൂത്രണത്തിന്‍റെയും കുട്ടികളുടെ സഹകരണത്തിന്‍റെയും ഫലമായി 1960-ൽ ലിഡാസിക്കും മുഴുസമയസേവനം ആരംഭിക്കാനായി.\nവരാനിരുന്ന പീഡനങ്ങൾ നേരിടാനായി സമ്മേളനങ്ങൾ ഞങ്ങളെ ഒരുക്കി\n1962-ൽ ഞങ്ങൾ “ധീരരായ ശുശ്രൂഷകർ” ഡിസ്‌ട്രിക്‌റ്റ് സമ്മേളനം ആസ്വദിച്ചു. ഒരു വർഷത്തിനു ശേഷം, ബ്ലാന്‍റൈർ പട്ടണത്തിനടുത്ത് നടന്ന പ്രത്യേക കൺവെൻഷനിൽ പങ്കെടുക്കാൻ ഹെൻഷൽ സഹോദരൻ മലാവിയിലെത്തി. 10,000-ത്തിലധികം പേർ ആ കൺവെൻഷനിൽ സംബന്ധിച്ചു. ഉടൻ വരാനിരുന്ന പ്രതികൂലകാലങ്ങൾക്കായി മലാവിയിലുള്ള ഞങ്ങളെയെല്ലാം തയാറാക്കാനും ശക്തിപ്പെടുത്താനും ആ പ്രത്യേക പരിപാടികൾ എത്ര സഹായിച്ചുവെന്നോ!\nഗവണ്മെന്‍റ് നമ്മുടെ പ്രവർത്തനം നിരോധിക്കുകയും ബ്രാഞ്ചോഫീസ് പിടിച്ചെടുക്കുകയും ചെയ്‌തു\n1964-ൽ, രാഷ്‌ട്രീയ പ്രവർത്തനങ്ങളിൽ പങ്കെടുക്കാതിരുന്നതിനാൽ സാക്ഷികൾക്ക് പീഡനം നേരിടേണ്ടിവന്നു. അതിന്‍റെ ഫലമായി, നൂറിലേറെ രാജ്യഹാളുകളും സഹോദരങ്ങളുടെ ആയിരത്തിലേറെ വീടുകളും അവർ നശിപ്പിച്ചു. 1967-ൽ ഗവൺമെന്‍റ്, സാക്ഷികളെ നിരോധിക്കുന്നതുവരെ ഞാനും ലിഡാസിയും സർക്കിട്ട് വേലയിൽ തുടർന്നു. അങ്ങനെയിരിക്കെ ഗവൺമെന്‍റ്, ബ്രാഞ്ച് കെട്ടിടങ്ങളുടെ നിയന്ത്രണം ഏറ്റെടുത്തു, മിഷനറിമാരെ നിർബന്ധപൂർവം നാടുകടത്തി, എന്നെയും ലിഡാസിയെയും മറ്റനേകം സാക്ഷികളെയും അവർ ജയിലിൽ അടച്ചു. ജയിൽമോചിതരായ ശേഷം ഞങ്ങൾ വിവേകത്തോടെ സർക്കിട്ട് വേല പുനരാരംഭിച്ചു.\n1972 ഒക്‌ടോബറിൽ ഒരു ദിവസം ‘മലാവി യൂത്ത് ലീഗ്’ എന്നു പേരുള്ള ഒരു തീവ്രരാഷ്‌ട്രീയ സംഘടനയിലെ അംഗങ്ങൾ ഞങ്ങളുടെ വീട് ലക്ഷ്യമാക്കി വരികയായിരുന്നു. എന്നാൽ ആ കൂട്ടത്തിലെ ഒരാൾ അവർക്കു മുമ്പായി ഓടിവന്ന് എന്നോട്, ‘പെട്ടെന്ന് എവിടെയെങ്കിലും പോയി ഒളിക്ക്, അവർ താങ്കളെ കൊല്ലാനാണ് വരുന്നത്’ എന്ന് പറഞ്ഞു. ഭാര്യയോടും മക്കളോടും അടുത്തുള്ള വാഴത്തോട്ടത്തിൽ ഒളിക്കാൻ പറഞ്ഞിട്ട് ഞാൻ വേഗം ഒരു വലിയ മാവിന്‍റെ മുകളിൽ കയറി. അവർ ഞങ്ങളുടെ വീടും ഞങ്ങൾക്കുണ്ടായിരുന്ന സകലതും നശിപ്പിക്കുന്നത് നിസ്സഹായനായി നോക്കിക്കാണാനേ എനിക്കായുള്ളൂ.\nരാഷ്‌ട്രീയ കാര്യങ്ങളിൽ ഏർപ്പെടാത്തതിനാൽ സഹോദരങ്ങളുടെ വീടുകൾ തീയ്‌ക്കിരയാക്കി\nപീഡനം കടുത്തതോടെ ആയിരക്കണക്കിനു സാക്ഷികൾ മലാവി വിട്ടു. 1974 ജൂൺ വരെ ഞങ്ങൾ മൊസാമ്പിക്കിലെ ഒരു അഭയാർഥികേന്ദ്രത്തിൽ തങ്ങി. അങ്ങനെയിരിക്കെ, ലിഡാസിക്കും എനിക്കും മൊസാമ്പിക്കിലെ ഡോംവായിൽ പ്രത്യേക പയനിയർമാരായി സേവിക്കാനുള്ള നിയമനം ലഭിച്ചു. 1975-ൽ മൊസാമ്പിക്ക് വിട്ട് മലാവിയിലേക്ക് തിരികെപ്പോകാൻ നിർബന്ധിതരാകുന്നതുവരെ ഞങ്ങൾ പയനിയർവേലയിൽ തുടർന്നു. സാക്ഷികൾക്കു നേരെ അപ്പോഴും അവിടെ പീഡനം തുടരുന്നുണ്ടായിരുന്നു.\nതിരിച്ചുവന്നതിനു ശേഷം തലസ്ഥാനനഗരമായ ലിലോംഗ്‌വെയിലെ സഭകൾ സന്ദർശിക്കാൻ എന്നെ നിയമിച്ചു. പീഡനവും മറ്റ് ബുദ്ധിമുട്ടുകളും ഒക്കെയുണ്ടായിരുന്നിട്ടും ഞങ്ങൾ സേവിച്ച സർക്കിട്ടുകളിൽ സഭകളുടെ എണ്ണം വർധിച്ചു.\nയഹോവയുടെ സ്‌നേഹപുരസ്സരമായ പിന്തുണ\nഒരിക്കൽ ഞങ്ങൾ ഒരു ഗ്രാമത്തിൽ ചെന്നപ്പോൾ അവിടെയൊരു രാഷ്‌ട്രീയയോഗം നടക്കുകയായിരുന്നു. ഞങ്ങൾ സാക്ഷികളാണെന്ന് തിരിച്ചറിഞ്ഞ ചിലർ ‘മലാവി യുവ മുന്നണിപ്പോരാളികൾ’ എന്ന രാഷ്‌ട്രീയപ്രസ്ഥാനത്തിന്‍റെ യോഗത്തിൽ ഞങ്ങളെ പിടിച്ചിരുത്തി. സഹായത്തിനും മാർഗനിർദേശത്തിനും ആയി അപ്പോൾ ഞങ്ങൾ യഹോവയോട് യാചിച്ചു. യോഗം കഴിഞ്ഞപ്പോൾ അവർ ഞങ്ങളെ മർദിക്കാൻ തുടങ്ങി. പെട്ടെന്ന്, പ്രായമുള്ള ഒരു സ്‌ത്രീ ഓടിവന്ന് ഉച്ചത്തിൽ പറഞ്ഞു: “ദയവായി അവരെ വെറുതെ വിടൂ! ഇത് എന്‍റെ സഹോദരന്‍റെ മകനാണ്. അവൻ പൊയ്‌ക്കോട്ടെ.” അപ്പോൾ യോഗത്തിന്‍റെ ചുമതലക്കാരൻ ഇങ്ങനെ പറഞ്ഞു: “അവരെ വിട്ടേക്ക്!” ആ സ്‌ത്രീയുമായി എനിക്ക് ഒരു ബന്ധവുമില്ലായിരുന്നു, എന്നിട്ടും എന്തുകൊണ്ടാണ് അവർ അങ്ങനെ പറഞ്ഞതെന്ന് എനിക്കറിയില്ല. യഹോവ ഞങ്ങളുടെ പ്രാർഥന കേട്ടു എന്നുതന്നെയാണ് ഞങ്ങൾ വിശ്വസിക്കുന്നത്.\nരാഷ്‌ട്രീയ പാർട്ടി കാർഡ്\n1981-ൽ ‘മലാവി യുവ മുന്നണിപ്പോരാളികൾ’ ഞങ്ങളെ വീണ്ടും പിടികൂടി. ഇത്തവണ അവർ ഞങ്ങളുടെ സൈക്കിളുകളും സാധനങ്ങളും പുസ്‌തകങ്ങളും പിടിച്ചെടുത്തു. അക്കൂട്ടത്തിൽ സർക്കിട്ടിലെ സഹോദരങ്ങളെക്കുറിച്ചുള്ള വിവരങ്ങൾ അടങ്ങിയ ഫയലുകളുമുണ്ടായിരുന്നു. ഒരു വിധത്തിൽ ഞങ്ങൾ അവിടെനിന്ന് ഓടി രക്ഷപ്പെട്ട് ഒരു മൂപ്പന്‍റെ വീട്ടിലെത്തി. പക്ഷേ, അവരുടെ കൈയിൽ കിട്ടിയ ഫയലുകളിലെ വിവരങ്ങളെക്കുറിച്ചായിരുന്നു ഞങ്ങളുടെ പേടി. ‘മലാവി യുവ മുന്നണിപ്പോരാളികൾ’ ഫയലുകൾ പരിശോധിച്ചപ്പോൾ മലാവിയുടെ നാനാഭാഗത്തുനിന്നുമുള്ള സഹോദരങ്ങൾ എനിക്ക് അയച്ച കത്തുകൾ കണ്ടു. അതു കണ്ട അവർ, ഞാൻ ഏതോ വലിയ സർക്കാർ ഉദ്യോഗസ്ഥനാണെന്നു കരുതി ഒന്ന് അമ്പരന്നു. അങ്ങനെ അവർ ഫയലുകളെല്ലാം അടുത്തുള്ള മൂപ്പന്മാരുടെ കൈവശം തിരികെ ഏൽപ്പിച്ചു.\nമറ്റൊരിക്കൽ, ഞങ്ങൾ ഒരു നദി കുറുകെ കടക്കുകയായിരുന്നു. ഞങ്ങൾ സഞ്ചരിച്ചിരുന്ന ബോട്ട് ഒരു രാഷ്‌ട്രീയ നേതാവിന്‍റേതായിരുന്നു. ബോട്ടിലുള്ള എല്ലാവരുടെയും പാർട്ടി കാർഡ് കാണിക്കാൻ അയാൾ ആവശ്യപ്പെട്ടു. അയാൾ ഞങ്ങളുടെ അടുത്ത് എത്തിയപ്പോഴേക്കും പോലീസ് അന്വേഷിച്ചുകൊണ്ടിരുന്ന ഒരു കള്ളനിൽ അയാളുടെ കണ്ണുടക്കി. പെട്ടെന്ന് എല്ലാവരുടെയും ശ്രദ്ധ ബോട്ടിലുണ്ടായിരുന്ന ആ കള്ളനിലേക്കായി. അതോടെ, കാർഡ് പരിശോധനയും നിന്നു. അവിടെയും യഹോവയുടെ സ്‌നേഹപൂർവകമായ പിന്തുണ ഞങ്ങൾ അനുഭവിച്ചറിഞ്ഞു.\n1984 ഫെബ്രുവരിയിൽ ഞാൻ സാംബിയയിലുള്ള ബ്രാഞ്ചോഫീസിന് റിപ്പോർട്ടുകൾ കൈമാറാൻ ലിലോംഗ്‌വെയിലേക്കുള്ള യാത്രയിലായിരുന്നു. ഒരു പോലീസ് ഉദ്യോഗസ്ഥൻ എന്നെ പിടിച്ചുനിറുത്തി എന്‍റെ ബാഗ് പരിശോധിച്ചു. ചില ബൈബിൾപ്രസിദ്ധീകരണങ്ങൾ കണ്ടെത്തിയ അദ്ദേഹം എന്നെ പോലീസ് സ്റ്റേഷനിൽ കൊണ്ടുപോയി മർദിക്കാൻ തുടങ്ങി. പിന്നെ എന്നെ ഒരു കയറുകൊണ്ടു കെട്ടി കള്ളന്മാരായ തടവുകാരുടെ കൂടെയിട്ടു.\nഅടുത്ത ദിവസം ഒരു പോലീസ് മേലധികാരി വേറൊരു മുറിയിലേക്ക് കൊണ്ടുപോയി ഒരു പേപ്പറിൽ ഒപ്പിടാൻ എന്നോട് ആവശ്യപ്പെട്ടു. അതിൽ എഴുതിയിരുന്നത് ഇങ്ങനെയായിരുന്നു: “ട്രോഫിം ആർ. സോമ്പ എന്ന ഞാൻ ഇനി മുതൽ ഒരു യഹോവയുടെ സാക്ഷിയായിരിക്കില്ല. അതുകൊണ്ട് എന്നെ വിട്ടയയ്‌ക്കണം.” ഒപ്പിടാൻ വിസമ്മതിച്ച ഞാൻ ഇങ്ങനെ മറുപടി പറഞ്ഞു: “തടവിൽ കിടക്കാൻ മാത്രമല്ല, മരിക്കാനും ഞാൻ തയാറാണ്. ഞാൻ ഇപ്പോഴും ഒരു യഹോവയുടെ സാക്ഷിയാണ്.” ഇതു കേട്ട് ദേഷ്യം വന്ന ഉദ്യോഗസ്ഥൻ ഡെസ്‌കിൽ ആഞ്ഞടിച്ചു. ആ ശബ്ദം കേട്ട് അടുത്ത മുറിയിലുണ്ടായിരുന്ന പോലീസുകാരൻ ഓടിവന്നു, അത്രയ്‌ക്കു ശക്തമായിരുന്നു ആ അടി. പോലീസുകാരനോട് ഉദ്യോഗസ്ഥൻ പറഞ്ഞു: “മേലാൽ സാക്ഷിയായിരിക്കില്ല എന്ന് എഴുതിയത് ഒപ്പിടാൻ ഇയാൾ തയാറല്ല. അതിനു പകരം, അയാൾ ഒരു സാക്ഷിയാണെന്ന് എഴുതി ഒപ്പു മേടിക്ക്. നമുക്ക് ഇയാളെ ലിലോംഗ്‌വെയിലെ ജയിലിൽ അടയ്‌ക്കാം.” ഈ സമയത്തൊന്നും ഞാൻ എവിടെയാണെന്ന് ഭാര്യയ്‌ക്ക് അറിയില്ലായിരുന്നു. അവസാനം നാലു ദിവസങ്ങൾക്കു ശേഷമാണ് ഞാൻ എവിടെയാണെന്ന് സഹോദരങ്ങൾക്ക് എന്‍റെ ഭാര്യയെ അറിയിക്കാൻ കഴിഞ്ഞത്.\nലിലോംഗ്‌വെയിലെ പോലീസ് സ്റ്റേഷനിൽ പോലീസുകാർ എന്നോട് ദയയോടെയാണ് പെരുമാറിയത്. പോലീസ് മേലധികാരി പറഞ്ഞു: “നിങ്ങൾ ദൈവവചനത്തെപ്രതിയല്ലേ തടവിലായത്, ഈ ഭക്ഷണം കഴിച്ചോളൂ. ഇവിടെയുള്ള മറ്റുള്ളവർ മോഷ്ടാക്കളാണ്.” പിന്നീട് അദ്ദേഹം എന്നെ കച്ചേരേ ജയിലിലേക്ക് കൊണ്ടുപോയി, അവിടെ ഞാൻ അഞ്ചു മാസം ചെലവഴിച്ചു.\nഅവിടുത്തെ ജയിൽ വാർഡന് ഞാൻ ചെന്നത് ഇഷ്ടമായി, എന്നെ ജയിലിലെ ‘പാസ്റ്റർ’ ആക്കാൻ അദ്ദേഹം ആഗ്രഹിച്ചു. അതുവരെയുണ്ടായിരുന്ന പാസ്റ്ററിനോട് വാർഡൻ പറഞ്ഞു: “നീ ഇനി ഇവിടെ ബൈബിൾ പഠിപ്പിക്കേണ്ട. നിന്‍റെ പള്ളിയിൽനിന്ന് മോഷ്ടിച്ചതിനല്ലേ നിന്നെ ജയിലിലടച്ചത്!” അങ്ങനെ, ജയിലിലുള്ളവർക്കുവേണ്ടി ആഴ്‌ചതോറും നടത്തിയിരുന്ന യോഗങ്ങളിൽ ഞാൻ ബൈബിൾ പഠിപ്പിച്ചു.\nഅധികം താമസിയാതെ എന്‍റെ കാര്യം പിന്നെയും കഷ്ടത്തിലായി. മലാവിയിൽ എത്ര സാക്ഷികളുണ്ടെന്നറിയാൻ ജയിൽ അധികാരികൾ എന്നെ ചോദ്യം ചെയ്‌തു. ഉദ്ദേശിച്ചതുപോലെ ഉത്തരം പറയാത്തതുകൊണ്ട് ഞാൻ ബോധംകെട്ട് വീഴുന്നതുവരെ അവർ എന്നെ അടിച്ചു. പിന്നീട് ഒരിക്കൽ, നമ്മുടെ പ്രധാന ഓഫീസ് എവിടെയാണെന്ന് അവർ എന്നോടു ചോദിച്ചു. എന്‍റെ മറുപടി ഇങ്ങനെയായിരുന്നു: “അത്രേയുള്ളോ, ഞാൻ ഇപ്പോ പറയാം.” ഞങ്ങളുടെ പ്രധാന ഓഫീസിനെക്കുറിച്ച് ബൈബിളിൽ വിശദീകരിച്ചിട്ടുണ്ടെന്ന് ഞാൻ അവരോടു പറഞ്ഞു. അതിശയത്തോടെ അവർ ചോദിച്ചു: “ബൈബിളിലോ, എവിടെ?”\n“യെശയ്യാവു 43:12-ൽ,” ഞാൻ മറുപടി പറഞ്ഞു. അവർ ബൈബിൾ തുറന്ന് ആ ഭാഗം ശ്രദ്ധയോടെ വായിച്ചു: “നിങ്ങൾ എന്‍റെ സാക്ഷികൾ എന്നു യഹോവയുടെ അരുളപ്പാട്; ഞാൻ ദൈവം തന്നേ.” അവർ ആ ഭാഗം മൂന്നു പ്രാവശ്യം വായിച്ചുനോക്കി. എന്നിട്ട് ചോദിച്ചു: “നിങ്ങളുടെ പ്രധാന ഓഫീസ് അമേരിക്കയിലല്ലേ, പിന്നെ ബൈബിളിൽ എങ്ങനെ കാണും?” ഞാൻ പറഞ്ഞു: “അമേരിക്കയിലുള്ള യഹോവയുടെ സാക്ഷികളോടു ചോദിച്ചാലും അവർ ഈ വാക്യംതന്നെയായിരിക്കും കാണിക്കുക.” അവർ പ്രതീക്ഷിക്കുന്നതൊന്നും എന്‍റെ വായിൽനിന്നു വീഴില്ലെന്നു മനസ്സിലായപ്പോൾ ലിലോംഗ്‌വെയ്‌ക്കു വടക്കുള്ള സാലെക്ക ജയിലിലേക്ക് അവർ എന്നെ അയച്ചു.\n1984 ജൂലൈയിൽ ഞാൻ സാലെക്ക ജയിലിൽ എത്തിയപ്പോൾ അവിടെ 81 സാക്ഷികളുണ്ടായിരുന്നു. ജയിലിലുണ്ടായിരുന്ന 300 തടവുകാർ തറയിൽ മുട്ടിമുട്ടി കിടക്കണമായിരുന്നു. ക്രമേണ സാക്ഷികളായ ഞങ്ങൾക്കെല്ലാം ചെറിയചെറിയ കൂട്ടങ്ങളായി ഒരുമിച്ചുകൂടി ദിവസവും ഒരു ബൈബിൾവാക്യം ചർച്ച ചെയ്യാൻ കഴിഞ്ഞു, അതു ഞങ്ങൾക്കു വളരെ പ്രോത്സാഹനം പകർന്നു.\nവിചാരണയ്‌ക്കു ശേഷം സഹോദരങ്ങളെ കൊണ്ടുപോകുന്നു\n1984 ഒക്‌ടോബറിൽ ഞങ്ങളെയെല്ലാവരെയും കോടതിയിൽ ഹാജരാക്കി. ഞങ്ങൾക്കെല്ലാവർക്കും രണ്ടു വർഷത്തേക്കുകൂടെ തടവുശിക്ഷ ലഭിച്ചു. മുമ്പത്തെപ്പോലെതന്നെ ഞങ്ങളെ സാക്ഷികളല്ലാത്തവരുടെ കൂടെയാണ് താമസിപ്പിച്ചത്. എന്നാൽ ജയിൽ വാർഡൻ എല്ലാവരോടും ഇങ്ങനെ പറഞ്ഞു: “യഹോവയുടെ സാക്ഷികൾ പുകവലിക്കാത്തവരാണ്. അതുകൊണ്ട് അവരോട് സിഗരറ്റു ചോദിക്കുകയോ, കത്തിക്കാൻ കനൽ എടുത്തുകൊണ്ടു വരാൻ ആവശ്യപ്പെടുകയോ ചെയ്യരുത്. അവർ ദൈവത്തിന്‍റെ ആളുകളാണ്. യഹോവയുടെ സാക്ഷികൾ എന്തെങ്കിലും കുറ്റകൃത്യം ചെയ്‌തതുകൊണ്ടല്ല ഇവിടെ എത്തിയത്, പകരം അവരുടെ വിശ്വാസത്തെപ്രതിയാണ്. അതുകൊണ്ട് അവർക്ക് ദിവസം രണ്ടു നേരം ആഹാരം കൊടുക്കണം.”\nഞങ്ങളുടെ നല്ലനടത്ത കാരണം പല പ്രയോജനങ്ങളുമുണ്ടായി. ഇരുട്ടത്തോ മഴയത്തോ തടവുകാരെ പുറത്തുപോകാൻ അനുവദിക്കാറില്ലായിരുന്നു. എന്നാൽ ഞങ്ങൾ രക്ഷപെടാൻ ശ്രമിക്കുകയില്ല എന്നു ഉറപ്പുണ്ടായിരുന്നതിനാൽ അവർ ഞങ്ങളെ പുറത്തുപോകാൻ അനുവദിക്കുമായിരുന്നു. ഉദാഹരണത്തിന്, ഒരു ദിവസം ഞങ്ങൾ പാടത്ത് പണിയെടുക്കുകയായിരുന്നു. പെട്ടെന്നു ഞങ്ങളുടെ ഗാർഡിനു സുഖമില്ലാതായി. അപ്പോൾ ഞങ്ങൾ അദ്ദേഹത്തെ താങ്ങിയെടുത്ത് ജയിലിലേക്കു കൊണ്ടുപോയി. ഞങ്ങൾ എപ്പോഴും മാന്യമായി പെരുമാറിയിരുന്നതിനാൽ ജയിൽ അധികാരികൾ യഹോവയുടെ നാമത്തെ സ്‌തുതിക്കുന്നതു കേൾക്കാൻ ഞങ്ങൾക്കായി.—1 പത്രോ. 2:12. *\nവീണ്ടും ഇതാ ഒരു അനുകൂലകാലം\n1985 മേയ് 11-ന് സാലെക്ക ജയിലിൽനിന്നു മോചിതനായി വീണ്ടും എന്‍റെ കുടുംബത്തോടൊപ്പം ഒരുമിച്ചു ചേരാനായതിൽ ഞാൻ എത്ര സന്തുഷ്ടനായിരുന്നെന്നോ! ബുദ്ധിമുട്ടേറിയ ആ നാളുകളിൽ നിർമലത കാത്തുസൂക്ഷിക്കാൻ സഹായിച്ചതിൽ ഞങ്ങൾ യഹോവയ്‌ക്കു നന്ദി പറയുന്നു. അപ്പൊസ്‌തലനായ പൗലോസിന്‍റെ പിൻവരുന്ന അതേ വികാരമാണ് ഞങ്ങൾക്കുമുണ്ടായത്: “സഹോദരന്മാരേ, . . . ഞങ്ങൾ സഹിച്ച കഷ്ടങ്ങൾ നിങ്ങൾ അറിയാതെ പോകരുതെന്നു ഞങ്ങൾ ആഗ്രഹിക്കുന്നു. ജീവനോടിരിക്കുമോ എന്നുപോലും ആശങ്കതോന്നുമാറ് സഹിക്കാവുന്നതിനപ്പുറമായി ഞങ്ങൾ ഞെരുക്കപ്പെട്ടു. ഞങ്ങൾ മരണത്തിനു വിധിക്കപ്പെട്ടിരിക്കുന്നതായി ഞങ്ങൾക്കു തോന്നി. ഞങ്ങളിലല്ല, മരിച്ചവരെ ഉയിർപ്പിക്കുന്ന ദൈവത്തിൽ ഞങ്ങൾ ആശ്രയിക്കേണ്ടതിനത്രേ ഇതു സംഭവിച്ചത്. അത്ര ഭയങ്കരമായ വിപത്തിൽനിന്നാണ് അവൻ ഞങ്ങളെ വിടുവിച്ചത്.”—2 കൊരി. 1:8-10.\n2004-ൽ ഒരു രാജ്യഹാളിനു മുമ്പിൽ നിൽക്കുന്ന സോമ്പ സഹോദരനും ഭാര്യ ലിഡാസിയും\nഅതിജീവിക്കുമോ എന്നു ചിലപ്പോഴൊക്കെ ഞങ്ങൾക്കു സംശയം തോന്നിയിട്ടുണ്ട്. എന്നാൽ ദൈവത്തിന്‍റെ മഹനീയ നാമത്തിനു മഹത്വം കരേറ്റാനുള്ള ധൈര്യത്തിനും വിവേകത്തിനും താഴ്‌മയ്‌ക്കും ആയി ഞങ്ങൾ എല്ലായ്‌പോഴും പ്രാർഥിച്ചിട്ടുണ്ട്.\n“അനുകൂലകാലത്തും പ്രതികൂലകാലത്തും” യഹോവ ഞങ്ങളുടെ സേവനത്തെ അനുഗ്രഹിച്ചിട്ടുണ്ട്. ലിലോംഗ്‌വെയിൽ മനോഹരമായ ഒരു പുതിയ ബ്രാഞ്ചോഫീസും മലാവിയിൽ ഉടനീളം 1,000-ത്തിലധികം പുതിയ രാജ്യഹാളുകളും കാണുന്നത് ഇന്നു ഞങ്ങളെ പുളകിതരാക്കുന്നു! യഹോവയിൽനിന്നുള്ള ഈ അനുഗ്രഹങ്ങൾ എനിക്കും ലിഡാസിക്കും വളരെ അത്ഭുതകരമായിട്ടാണ് തോന്നുന്നത്, ഒരു സ്വപ്‌നംപോലെ! *\n^ ഖ.7ചെറുപ്രായത്തിലുള്ള മക്കളുള്ളവരെ ഇപ്പോൾ സർക്കിട്ട് വേലയ്‌ക്ക് നിയമിക്കുന്നില്ല.\n^ ഖ. 28 മലാവിയിലെ പീഡനങ്ങളെക്കുറിച്ചുള്ള കൂടുതൽ വിവരങ്ങൾക്കായി യഹോവയുടെ സാക്ഷികളുടെ വാർഷികപുസ്‌തകം 1999-ന്‍റെ 171-223 പേജുകൾ കാണുക.\n^ ഖ. 32 ഈ ലേഖനം തയാറാക്കിക്കൊണ്ടിരിക്കെ സോമ്പ സഹോദരൻ മരണമടഞ്ഞു, 83-ാ‍ം വയസ്സിൽ.


വീക്ഷണത്തിന് ഇടിവ് സംഭവിച്ചു, തങ്ങളെ ഉപദേശിക്കേണ്ടെന്ന് കെ.എം.മാണി- KM mani reply to veekshanam article\nനേരത്തെ കെപിസിസി പ്രസിഡന്റ് എം.എം.ഹസ്സനും വീക്ഷണത്തിലെ മുഖപ്രസംഗത്തെ തളളിയിരുന്നു\nകോട്ടയം: വീക്ഷണത്തിന് ഇടിവ് സംഭവിച്ചെന്ന് കെ.എം.മാണി. കാര്യങ്ങൾ മനസ്സിലാക്കാതെയാണ് വീക്ഷണം ഓരോന്ന് എഴുതുന്നത്. വീക്ഷണം തങ്ങളെ ഉപദേശിക്കേണ്ടതില്ലെന്നും മാണി പറഞ്ഞു. നേരത്തെ കെപിസിസി പ്രസിഡന്റ് എം.എം.ഹസ്സനും വീക്ഷണത്തിലെ മുഖപ്രസംഗത്തെ തളളിയിരുന്നു. മുഖപ്രസംഗത്തിലെ അഭിപ്രായങ്ങൾ പാർട്ടിയുടെ അഭിപ്രായമല്ല. ഇത്തരം ഒരു മുഖപ്രസംഗം പ്രസിദ്ധീകരിച്ചതിൽ പാർട്ടി ഖേദം പ്രകടിപ്പിക്കുന്നുവെന്നും ഹസ്സൻ പറഞ്ഞു.


പുരോഗതിയുടെ മതിഭ്രമം (തോമസ് കളത്തൂർ)\nപരമാണുവിൽ നിന്നും പരിണമിച്ചു, സാപ്പിയനും സംസ്കാര സമ്പന്നനും ബുദ്ധി ജീവിയും ഒക്കെ ആയി മനുക്ഷ്യൻ വളർന്നു; എങ്കിലും പരിണാമം തുടർന്നു കൊണ്ടേയിരിക്കുന്നു. ഇന്ന്, ജൈവ വ്യവസ്ഥയിൽ നിന്നും യാന്ത്രീക വ്യവസ്ഥയിലേക്കാണ് നീങ്ങി കൊണ്ടിരിക്കുന്നത് എന്ന സത്യം ഭയപ്പെടുത്തുന്നതാണ്. ഒരു സാമൂഹ്യ ജീവിയായി നില നിന്ന്, ഭൂമിക്കും തലമുറകൾക്കും അനശ്വരത്വം നൽകേണ്ട മനുക്ഷ്യനിൽ നിന്നും, സഹകരണവും ആർദ്രതയും സ്നേഹവും ബഹുമാനവും ഒക്കെ, യാന്ത്രീകതയുടെ അതി പ്രസരത്തിലൂടെ നഷ്ടമാവുകയാണ്. ബന്ധങ്ങൾക്ക് വില കല്പിക്കാത്ത മനുക്ഷ്യൻ, തന്നിലേക്ക് തന്നെ ചുരുങ്ങി കൂടി, "ഈഗോയുടെ" (അമിത അഹം ബോധത്തിന്റെ) അന്ധകാരത്തിൽ പെട്ടുപോകുന്നു. യാന്ത്രീകത നൽകുന്ന ആലസ്യം, ചൂടും പ്രയത്നവും ആവശ്യമുള്ള യാഥാർഥ്യത്തിൽ നിന്നും വിരക്തി നേടാൻ പ്രലോഭിപ്പിക്കുന്നു. അങ്ങനെ.., ജീവിക്കുന്നത് ഒരു യഥാർത്ഥ ലോകത്തിലല്ലാ, ഭാവനയുടെ അഥവാ സ്വപ്നങ്ങളുടെ\nഒരു വിഹായസ്സിൽ, ഒഴുകി പറന്നു നടക്കുകയാണ്. മയക്കു മരുന്നി ന്റെ ആസക്തിയെ വെല്ലുന്ന യാന്ത്രീക പ്രവേശം മനസ്സുകളിൽ കുടിയേറുന്നു. തന്നെത്താൻ, "സ്റ്റാർ ട്രെക്ക്"ലെ അഭിനേതാക്ക ളായി,..അനുഭവിക്കുകയാണ് -അഭിനയിക്കുകയല്ല-. കുഞ്ഞുണ്ണി മാഷ്\nപാടിയ അവസ്ഥയിലാണ്,.. "എനിക്കുണ്ടൊരു ലോകം...., നിനക്കുണ്ടൊരു ലോകം..., നമുക്കില്ലൊരു ലോകം......."\nകാട്ടിൽ നിന്നും കരകയറി, കാർഷീക വൃത്തി സ്വീകരിച്ചു്, സ്ഥിരവാസ ജീവിത ക്രമത്തിലെത്തിച്ചേർന്ന മനുക്ഷ്യർ ഒരു സമൂഹമായി വളരാൻ ആരംഭിച്ചു. അതോടെ കൂട്ട് കുടുംബ ങ്ങളും ഒരാവശ്യമായി വളർന്നു വന്നു. കാർഷീകവൃത്തിയിലെ അന്യോന്യ സഹകരണം, മനുക്ഷ്യ ബന്ധങ്ങളെ കൂടുതൽ ബലവ ത്താക്കി. അന്ന് 'ജീവനം' മാത്രമായിരുന്നു ലക്ഷ്യം. പ്രകൃതി യോടും കാലാവസ്ഥയോടും മല്ലിട്ടു വിളവെടുപ്പിലെത്തിയാൽ, എല്ലാവർക്കുമായി പങ്കിട്ട്, അടുത്ത വിളയ്ക്കും മഴക്കാലത്തേക്കും മാത്രമായി സംഭരിക്കുമായിരുന്നു. അന്ന്, ഒരാൾ എല്ലാവര്ക്കും വേണ്ടിയും...., എല്ലാവരും ഒരാൾക്ക് വേണ്ടിയും ജീവിച്ചത് കണ്ടു വളർന്ന തലമുറയിലെ പിഞ്ചു മനസ്സുകളിൽ പോലും ഈ സാമൂഹ്യ ബോധവും സ്നേഹവും കരുതലും, ആഴത്തിൽ പതിഞ്ഞു കിടന്നു. പലപ്പോഴും, കൃഷി നാശവും ക്ഷാമങ്ങളും അവർക്കു സമ്മാനിച്ച ദുരിതങ്ങൾ, ഈ അന്യോന്യ ബന്ധത്തെ കൂടുതൽ ഉറപ്പിക്കുക ആയിരുന്നു,......കവി പാടും പോലെ..\n"ദാരിദ്ര്യ മെന്നതറിഞ്ഞവർക്കേ....; പാരിൽ പരക്ലേശവിവേകമുള്ളൂ...."\nവല്ലപ്പോഴുമൊക്കെ, വയറു വിശന്നാണെങ്കിൽ പോലും, ജീവിതത്തെയും ആത്മാവിനെയും ബന്ധങ്ങളുടെ തണലിൽ ആഹ്ലാദ പൂർണ്ണ മാക്കിയിരുന്ന കാലത്തിനു ഒരു പരിണാമം ഏകികൊണ്ട്, കച്ചവട വ്യാവസായിക സംസ്കാരങ്ങൾ പതിയെ ചേക്കേറാൻ ആരംഭിച്ചു. ഇത്, വൻതോതിലുള്ള സാമ്പത്തീക വളർച്ചക്ക് സഹായകമായി. എന്നാൽ ജൈവ വ്യവസ്ഥയിലും വ്യക്തി ബന്ധങ്ങളിലും വിള്ളലുകൾ സംഭവിച്ചു. ജീവിത വീക്ഷണം ലാഭത്തെ ലാക്കാക്കി, മറ്റെല്ലാ മാനുഷീക മൂല്യങ്ങൾക്ക് നേരേയും കണ്ണടച്ചു. സ്നേഹ ബന്ധങ്ങളും ധാര്മീകതയും എല്ലാം പതുക്കെ പതുക്കെ കച്ചവട സംസ്കാരത്തിൽ അലിഞ്ഞു പോയി. ഇതിൽ നിന്നും, നേർവഴി കാണിച്ചു നടത്തേണ്ട മതങ്ങൾ, യോഗി വര്യന്മാരിൽ നിന്നും, സനാതന ധർമ്മോപദേശങ്ങളിൽ നിന്നും വ്യതിചലിച്ചു, നിലനിൽപ്പും വളർച്ചയും മാത്രം കാംക്ഷിക്കുന്ന വ്യക്തികളിൽ എത്തി, സ്ഥാപനങ്ങളായി വളർന്നു. അങ്ങനെ കച്ചവട സംസ്കാരം ആത്മീകതയെയും വിഴുങ്ങി എന്ന് വേണം കരുതാൻ. അക്കിത്ത ത്തിനൊപ്പം മനുക്ഷ്യൻ പാടി പോകും, "വെളിച്ചം ദുഃഖമാണുണ്ണീ!......., തമസ്സല്ലോ സുഖപ്രദം..."\nമനുക്ഷ്യൻ ബുദ്ധി ഉപയോഗിച്ചു കണ്ടുപിടിച്ച സാങ്കേതിക വിദ്യകൾ തന്നെ മനുക്ഷ്യനെ അടിമകളാക്കി. വ്യവസായികൾ ആവശ്യത്തിൽ കൂടുതൽ, അമിതമായ ഉത്പാദനം നടത്തി. അവ യെല്ലാം വിറ്റു തീർക്കാനായി, പരസ്യ കമ്പനികൾ പൊതു ജനത്തെ മനഃശാസ്ത്ര പരമായും മാസ്മരീകമായും അടിമപ്പെടുത്തി. ഇതോടൊപ്പം വളർന്ന സാങ്കേതികതയും തങ്ങളുടെ സംഭാവനകൾ കൊണ്ട് സമൂഹത്തെ നിറച്ചു. ആവശ്യത്തിലധികമായി സുഖ സൗകര്യങ്ങൾ വർദ്ധിപ്പിക്കാനും, പുതുമയുള്ളതൊക്കെ സംഭരിക്കാനും ഉള്ള ആർത്തി കലശലായി, പരിഷ്കാരത്തിന്റെ ഭാഗമായി മാറി.\nഅടുക്കും ചിട്ടയും വൃത്തിയും ഉണ്ടായിരുന്ന വീടുകൾ വെറും സംഭരണ ശാലകളായി മാറി. ഈ പ്രയത്നത്തിനിടയിൽ സ്വന്തം കുട്ടികളെപ്പോലും വേണ്ടവിധം ശ്രദ്ധിക്കാതായി. കുട്ടികൾക്ക് ജന്മസിദ്ധമായി ഉണ്ടായിരുന്ന സ്നേഹവും കരുതലും എല്ലാം, സാങ്കേതികതയുടെ അതിവേഗതയിലും, വർണ്ണ ശബളിമയിലും, അതിഭാവുകത്തിലും മുങ്ങിപ്പോയി. ലോകത്തു പലപ്പോഴും സൈബർ ആക്രമണങ്ങൾ നടന്നതായി ഏവർക്കും അറിയാമല്ലോ. നമുക്കും എന്നാണ് ഇതിനെ നേരിടേണ്ടി വരിക എന്ന് പ്രവചിക്കാ നാവില്ല. ലോകം തന്നെ ഒരു സയ്‌ബെർ യുദ്ധ ഭീഷണിയെ ഭയത്തോടെ നോക്കി കാണുന്നു. അതിനെ നേരിടാൻ നാമും അല്പം പുറകോട്ടു കൂടി സഞ്ചരിക്കേണ്ടി ഇരിക്കുന്നു. ആവർത്തന വിരസത അനുഭവപ്പെടാം, എങ്കിലും ഓർമ്മിപ്പിക്കട്ടെ.\nപഴയ കാല അത്യാവശ്യ ങ്ങളായ,…… സ്നേഹിക്കാനും സ്നേഹിക്കപ്പെടാനും സുഹൃത്തുക്കളും, ഒന്ന് കൂകി വിളിച്ചാൽ,.. തിരിച്ചൊരു കൂകി വിളിയിൽ ഉത്തരം നൽകുന്ന അയൽക്കാരും അടങ്ങുന്ന കുറെ മനുക്ഷ്യർ, തലോടാനും താലോലിക്കാനും മക്കളും കൊച്ചുമക്കളും പിന്നെ കുറച്ചു വളർത്തു മൃഗങ്ങളും, അത്യാവശ്യ ആഹാരത്തിനായി ഒരു അടുക്കള തോട്ടം, കിണറോ കുളമോ, അടുപ്പു തുടങ്ങിയവ ചുറ്റുവട്ടത്തെ ഉണ്ടാവുക നന്ന്,… എന്തിനെയും നേരിടാൻ.... എന്നാൽ യാന്ത്രീകതയെയോ, ആധുനികതയെയോ മാറ്റി നിർത്തി ജീവിക്കാനല്ലാ, അതിന്റെ സുഖ സൗകര്യങ്ങൾ നമുക്കും ആസ്വദിക്കാനുള്ളതാണ്. എന്നാൽ മാനുഷീകതക്ക് മുൻ തൂക്കം കൊടുക്കണം എന്ന് മാത്രം.\nതാൻ സുരക്ഷിതമാണെന്ന വിചാരത്തിൽ വിഡ്ഢിയെപ്പോലെ , ചുറ്റുപാടുകളറിയാതെ ഉറങ്ങി ആസ്വദിക്കരുത്. ഉണർന്നു, താനും കുടുംബവും അടങ്ങുന്ന സമൂഹത്തിന്റെ അവസ്ഥയെ മനസ്സിലാക്കി, പ്രതീകരിക്കണം.\nഇന്നിപ്പോൾ ഇങ്ങനെയൊരു സാമൂഹ്യ മാറ്റ ത്തിലേക്കും കൂടി ഇതോടൊപ്പം സഞ്ചരിക്കാൻ തയ്യാറാകണം. ശ്രീ നാരായണ ഗുരുദേവന്റെ പ്രാർത്ഥനയോടെ, "ഒരു പീഡ ഉറുമ്പിനും വരുത്തരുതെന്നനുകമ്പയും സദാ,....കരുണാകര!...നല്കുകുള്ളിൽ നിൻ തിരുമെയ് വിട്ടകലാത്ത ചിന്തയും..."\nSudhir Panikkaveetil 2021-12-09 12:33:17\nഅധഃപതനത്തിലേക്കുള്ള മനുഷ്യന്റെ ആദ്യത്തെ കാൽവയ്‌പ്പ് "അവൻ വായന ഉപേക്ഷിക്കുന്നു" ആരുടെയോ ബുദ്ധിയിൽ ഉദിച്ച ദൃശ്യാവിഷ്കാരങ്ങൾക്ക് മുന്നിൽ ഇരുന്നു കാലം കഴിക്കുന്നു. ശ്രീ കളത്തൂർ സാർ ചിന്തോദീപകം താങ്കളുടെ ലേഖനം.\nG. Puthenkurish 2021-12-09 14:45:54\n“താൻ സുരക്ഷിതനാണെന്ന വിചാരത്തിൽ ചുറ്റുപാടുകൾ അറിയാതെ” ജീവിക്കാൻ അനുവദിക്കില്ലേ സ്‌നേഹിതാ ? റിട്ടയർ ആയി സമാധാനം ആയി ജീവുക്കുന്നതിൽ അസൂയ ആണോ ? എത്രയോ നാളായി ഈ ലോകത്തെ നന്നാക്കാൻ ശ്രമിച്ചു ! ഇന്ന് ആർക്കും വായിക്കാനും കേൾക്കാനും സമയമില്ല . നല്ലൊരു ലേഖനത്തിന് നന്ദി .\nMathew Joys 2021-12-09 18:09:19\nവായന തീരെ ഇല്ലാത്ത ഈ കാലത്തു ഞാൻ ഇതും വായിച്ചു . ഇത്രയും വലിയ കാര്യങ്ങൾ എഴുതിയാൽ മനസിലാക്കിയിട്ടുവേണ്ടേ പ്രതികരിക്കാൻ ! ഏതായാലും ഇത്രയും ഫിലോസോഫിക്കൽ ആയി ചിന്തിച്ച. കളത്തൂരിന് അഭിനന്ദനങ്ങൾ ✍🙏\nചില്ല് ഫ്രേമിലെ വലിയപടം 2021-12-10 12:06:21\nചില്ല് ഫ്രേമിലെ വലിയപടം ''വായന തീരെ ഇല്ലാത്ത കാലത്തു ഞാൻ ഇതും വായിച്ചു"- ഇ 'ഞാൻ'- നെ പ്പോലെ ഉള്ളവർ ആണ് ഇ മലയാളിയിലെ എഴുത്തുകാർ. അവർ മറ്റുള്ളവരുടെ രചനകൾ വായിക്കില്ല. സ്വന്തം ആർട്ടിക്കിളിൻറ്റെ അടിയിൽ എഴുതുന്ന കമന്റ്റ് പോലും വായിക്കില്ല. 'എൻ്റെ ആർട്ടിക്കിളിന് ഒരു കമന്റ്റ് എഴുതു എന്ന് എന്നെ വിളിച്ചു ആവശ്യ് പ്പെടുന്ന എഴുത്തുകാർ ഉണ്ട്, എന്നാൽ അവർ മറ്റുള്ളവരുടെ ആർട്ടിക്കിൾ കാണുക പോലുമില്ല. അതുപോലെ ബാസ്കറ്റ് ബോൾ ചതുരത്തിൽ ആണോ ട്രയാങ്കിൾ ഷേപ്പിൽ ആണോ എന്നുപോലും അറിയാത്തവർ ബാസ്‌ക്കറ്റ് ബോളിനെപ്പറ്റി എഴുതും. എല്ലാവർക്കും ലേഖനത്തേക്കാൾ വലിയ സ്വന്തം പടവും വേണം. ഇത്തരം പടം ഫ്യൂണറൽ ഹോമിലും വലിയ ചില്ല് ഫ്രെമിലും കാണാം. -നാരദൻ ഹൂസ്റ്റൺ


ഡ്യുറൻഡ് കപ്പ് ഫുട്ബോളിൽ കേരളാ ബ്ലാസ്റ്റേഴ്സിന് വിജയത്തുടക്കം - IBC Live\nഡ്യുറൻഡ് കപ്പ് ഫുട്ബോളിൽ കേരളാ ബ്ലാസ്റ്റേഴ്സിന് വിജയത്തുടക്കം\nPosted By: Editoron: September 11, 2021 In: KERALA, LATEST, NEWS, SPORTS, TOP NEWSNo Comments\nഡ്യുറൻഡ് കപ്പ് ഫുട്ബോളിൽ കേരളാ ബ്ലാസ്റ്റേഴ്സിന് വിജയത്തുടക്കം. ഇന്ത്യൻ നേവിയെ എതിരില്ലാത്ത ഒരു ഗോളിനാണ് ബ്ലാസ്റ്റേഴ്സ് തോൽപ്പിച്ചത്.പെനൽറ്റി കിക്ക് വഴി അഡ്രിയാൻ ലൂണ ആണ് ബ്ലാസ്റ്റേഴ്സിൻറെ വിജയഗോൾ നേടിയത്.\nഇരു ടീമുകൾക്ക് നിരവധി അവസരങ്ങൾ ലഭിച്ചെങ്കിലും അതൊന്നും ഗോളാക്കി മാറ്റാനായില്ല. ആദ്യ പകുതിയിൽ പന്തടക്കത്തിലും പാസിംഗിലും ബ്ലാസ്റ്റേഴ്സ് തന്നെയായിരുന്നു മുന്നിൽ.ബ്ലാസ്റ്റേഴ്സിൻറെ കെ.പ്രശാന്തിനെ ബോക്സിൽ വീഴ്ത്തിയതിനാണ് റഫറി പെനൽറ്റി വിധിച്ചത്.\nകെ പി രാഹുലും അബ്ദുൾ ഹക്കുവും ബ്ലാസ്റ്റേഴ്സിൻറെ ആദ്യ ഇലവനിൽ ഇറങ്ങി. ഒമ്പതാം മിനിറ്റിൽ പി എം ബ്രിട്ടോയിലൂടെ നേവി മുന്നിലെത്തേണ്ടതായിരുന്നു.പതിനെട്ടാം മിനിറ്റിൽ ഗോളിലേക്ക് ലഭിച്ച മികച്ച അവസരം രാഹുൽ നഷ്ടമാക്കി.\nകേരളത്തിൽ ക്രിസ്ത്യൻ-മുസ്ലിം ചേരിതിരിവിന് സംഘപരിവാർ ശ്രമമെന്ന് വി.ഡി സതീശൻ\nപെൺകുട്ടിക്ക് മോശം സന്ദേശം അയച്ചതുമായി ബന്ധപ്പെട്ട് തർക്കം അവസാനിച്ചത് കൊലപാതകത്തിൽ


ഇനി പരീക്ഷ ചൂട്; എസ്എസ്എല്‍സി, പ്ലസ് ടു പരീക്ഷകള്‍ക്ക് നാളെ തുടക്കം | Balussery\nകാവുന്തറ തുരുത്തിമുക്ക് റോഡ് പ്രവര്‍ത്തിയിലെ അപാകത ഉടന് പരിഹര...\nഇനി പരീക്ഷ ചൂട്; എസ്എസ്എല്‍സി, പ്ലസ് ടു പരീക്ഷകള്‍ക്ക് നാളെ തുടക്കം\nതിരുവനന്തപുരം: തെരഞ്ഞെടുപ്പ് ചൂടിന് പിന്നാലെ സംസ്ഥാനം പരീക്ഷാ ചൂടിലേക്ക്. എസ്എസ്എല്‍സി, രണ്ടാം വര്‍ഷ ഹയര്‍സെക്കന്‍ഡറി, പരീക്ഷകള്‍ക്കാണ് തുടക്കമാകുന്നത്. ഒമ്പത് ലക്ഷത്തോളം വിദ്യാര്‍ഥികളാണ് വ്യാഴാഴ്ച മുതല് പരീക്ഷ ചൂടിലേക്ക് കടക്കുന്നത്.\nഎസ്എസ്എല്‍സി പരീക്ഷ ഏപ്രില് 8 മുതല് 12വരെ ഉച്ചക്ക് ശേഷവും 15 മുതല് രാവിലെയുമാണ് നടക്കുക. ഉച്ചക്കുശേഷം 1.40 മുതലും വെള്ളിയാഴ്ച 2.40 മുതലുമാണ് പരീക്ഷ. 15 മുതല് രാവിലെ 9.40 മുതലുമാണ് പരീക്ഷ. 29 ന് പരീക്ഷ അവസാനിക്കും. ഹയര്‍സെക്കന്‍ഡറി, വിഎച്ച്എസ്.ഇ പരീക്ഷകള് 9.40ന് ആരംഭിക്കുക.\nഹയര്‍സെക്കന്‍ഡറി പരീക്ഷ 26നും വിഎച്ച്എസ്ഇ ഒമ്പതിന് തുടങ്ങി 26നും അവസാനിക്കും. 4,22,226 പേരാണ് 2947 കേന്ദ്രങ്ങളിലായി എസ്എസ്എല്‍സി പരീക്ഷയെഴുതുന്നത്. ഇതില് 4,21,977 പേര് സ്‌കൂള് ഗോയിങ് വിഭാഗത്തിലാണ്. 2,15,660 പേര് ആണ്‍കുട്ടികളും 2,06,566 പേര് പെണ്‍കുട്ടികളുമാണ്. ഗള്‍ഫില് ഒമ്പത് കേന്ദ്രങ്ങളിലായി 573ഉം ലക്ഷദ്വീപില് ഒമ്പത് കേന്ദ്രങ്ങളിലായി 627 പേരും പരീക്ഷയെഴുതും.\n2004 കേന്ദ്രങ്ങളിലായി 4,46,471 പേര് ഹയര്‍സെക്കന്‍ഡറി പരീക്ഷയെഴുതും. പരീക്ഷയെഴുതുന്നവരില് 2,26,325 പേര് ആണ്‍കുട്ടികളും 2,20,146 പേര് പെണ്‍കുട്ടികളുമാണ്. സ്‌കൂള് ഗോയിങ് വിഭാഗത്തില് 3,77,939 പേരാണ് പരീക്ഷയെഴുതുന്നത്. 27000ത്തോളം വിദ്യാര്‍ഥികളാണ് വിഎച്ച്എസ്ഇ പരീക്ഷയെഴുതുന്നത്.\nസ്കൂൾ പാചകക്കാരി തീവണ്ടിതട്ടി മരിച്ചനിലയിൽ\nഒമാനിലെ ഇന്ത്യന് സ്‌കൂള് ബോര്‍ഡ് ഓഫ് ഡയറക്ടറേറ്റിന്റെ നേതൃത്വത്തില് നടന്ന ദേശീയ ക്വിസ് മത്സരത്തില് ഒന്നാം സ്ഥാനം നേടി പേരാമ്പ്ര സ്വദേശി പവിത്ര നായര്\nകളഞ്ഞ് കിട്ടിയ സ്വര്‍ണ്ണാഭരണം ഉടമയെ കണ്ടെത്തി തിരിച്ച് നല്‍കിയ മദ്ധ്യവയസ്‌കന് മാതൃകയായി\nകൊമോഴ്‌സ്യല് എംപ്ലോയീസ് യൂണിയന് സിഐടിയു പേരാമ്പ്ര ഏരിയ കമ്മറ്റി ധര്‍ണ്ണ നടത്തി\nഉത്തര കേരളത്തിലെ ആദ്യ ടോട്ടല്‍ബോഡി ഇറാഡിയേഷന് അലോജനിക് ഹാഫ്മാച്ച് സ്റ്റെംസെല് ട്രാന്‍സ്പ്ലാന്റ് കോഴിക്കോട് ആസ്റ്റര് മിംസില് വിജയകരമായി\nമുസ്ലീം ലീഗ് കുന്നരം വെള്ളി ശാഖ മുന് പ്രസിഡന്റായിരുന്ന കായങ്ങാട്ടുക്കണ്ടി ഹംസ അന്തരിച്ചു\nNo more exam heat; SSLC and Plus Two exams start tomorrow\n← ജില്ലയില് ഇതുവരെ 78.26 ശതമാനം പോളിംഗ് → പോളിംഗില് കോഴിക്കോട് ഒന്നാമത്; വോട്ടെടുപ്പ് സമാധാനപരം; 78.40 ശതമാനം പോളിംഗ്\nസമാന്തര ടെലിഫോണ് എക്സ്ചേഞ്ച് ; കോഴിക്കോട്ടെ ...\nവണ്ണം കുറയ്ക്കാന് ഇങ്ങനെ ചെയ്യണം\nഎറണാകുളത്ത് വീണ്ടും ബ്ലാക്ക് ഫംഗസ് ബാധ\nപാലാ ബിഷപ്പിന്റെ വിവാദ പരാമർശത്തില് സർക്കാരിനെ പിന്തുണച്ച് സു...\nരാജ്യത്തെ 24 മണിക്കൂറിനിടെ 26,115 പേര്‍ക്ക് കൊവിഡ്\nബിന്ദു അമ്മിണിയെ അധിക്ഷേപിച്ചു ; സ്വകാര്യ ബസ് ഡ്രൈവർക്കെതിരെ കേസ്


പശ്ചിമേഷ്യയില് ആദ്യമായി മാലിന്യത്തില് നിന്നും ഹൈഡ്രജനുണ്ടാകുന്ന പ്ലാന്റ് നിര്‍മിക്കാനൊരുങ്ങി ഷാര്‍ജയിലെ ബീയ്യ | Future Kerala\nപശ്ചിമേഷ്യയില് ആദ്യമായി മാലിന്യത്തില് നിന്നും ഹൈഡ്രജനുണ്ടാകുന്ന പ്ലാന്റ് നിര്‍മിക്കാനൊരുങ്ങി ഷാര്‍ജയിലെ ബീയ്യ\nഅഡ്‌നോക്, മുബദല, എഡിക്യൂ തുടങ്ങി യുഎഇയിലെ സര്‍ക്കാര് ഉടമസ്ഥതയിലുള്ള സ്ഥാപനങ്ങള് ചേര്‍ന്ന് ഹൈഡ്രജന് സമ്പദ് വ്യവസ്ഥ വികസിപ്പിക്കുന്നതിനായി ഒരു കൂട്ടായ്മയ്ക്ക് രൂപം നല്‍കിയിട്ടുണ്ട്.\nഷാര്‍ജ: മാലിന്യത്തില് നിന്നും ഹൈഡ്രജന് ഉല്‍പ്പാദിപ്പിക്കുന്ന പദ്ധതിയുമായി ഷാര്‍ജ ആസ്ഥാനമായ ബീയ്യ. യുകെ ആസ്ഥാനമായ ചിനൂക് സയന്‍സസുമായി ചേര്‍ന്നാണ് ബീയ്യ മാലിന്യം ഹൈഡ്രജനാക്കി മാറ്റുന്ന പശ്ചിമേഷ്യയിലെ തന്നെ ആദ്യത്തെ പ്ലാന്റ് നിര്‍മ്മിക്കാന് തയ്യാറെടുക്കുന്നത്.\nമാലിന്യത്തില് നിന്നുള്ള ഊര്‍ജോല്‍പ്പാദനം ലക്ഷ്യമിട്ട് ബീയ്യടയും ചിനൂകും നടപ്പിലാക്കുന്ന 180 മില്യണ് ഡോളറിന്റെ പദ്ധതിയുടെ ഭാഗമാണ് ഹൈഡ്രജന് പ്ലാന്റ് പദ്ധതി. മേഖലയില് ഹരിത ഹൈഡ്രജനുള്ള ഡിമാന്‍ഡ് വര്‍ധിച്ചുവരുന്നതിനാല് പദ്ധതി വിജയമാകുമെന്നാണ് പ്രതീക്ഷിക്കുന്നത്. ഹരിത ഹൈഡ്രജന് ഉല്‍പ്പാദന പ്ലാന്റും ഇന്ധന സ്റ്റേഷനും ഉള്‍പ്പെട്ടതാണ് പദ്ധതി.\nസൗദി അറേബ്യയും യുഎഇയും അടക്കം പശ്ചിമേഷ്യയിലെ എണ്ണക്കയറ്റമതി രാജ്യങ്ങള് ഹൈഡ്രജനിലൂടെ ഭാവിയില് സംശുദ്ധ ഊര്‍ജത്തിന്റെ കയറ്റുമതിക്കാരാകാനുള്ള ശ്രമത്തിലാണ്. രാജ്യത്തെ ലോകത്തിലെ മുന്‍നിര ഹൈഡ്രജന് കയറ്റുമതിക്കാരായി ഉയര്‍ത്തിക്കൊണ്ടുവരുന്നതിനുള്ള സമഗ്ര പദ്ധതിക്കാണ് യുഎഇ രൂപം നല്‍കിക്കൊണ്ടിരിക്കുന്നത്. ആഗോളതലത്തില്, ഹൈഡ്രജന് വ്യവസായ മേഖലയുടെ വലുപ്പം 2017ലെ 129 ബില്യണ് ഡോളറില് നിന്നും 2023ഓടെ 183 ബില്യണ് ഡോളറിലെത്തുമെന്നാണ് ഫിച്ച് സൊലൂഷന്‍സിന്റെ പ്രവചനം. ഹൈഡ്രജന് വ്യവസായ മേഖലയിലെ നിക്ഷേപം 2030ഓടെ 300 ബില്യണ് ഡോളര് കവിയുമെന്ന് ഫ്രഞ്ച് ഇന്‍വെസ്റ്റ്‌മെന്റ് ബാങ്ക് നാടിക്‌സിസും കരുതുന്നു.\nഅഡ്‌നോക്, മുബദല, എഡിക്യൂ തുടങ്ങി യുഎഇയിലെ സര്‍ക്കാര് ഉടമസ്ഥതയിലുള്ള സ്ഥാപനങ്ങള് ചേര്‍ന്ന് ഹൈഡ്രജന് സമ്പദ് വ്യവസ്ഥ വികസിപ്പിക്കുന്നതിനായി ഒരു കൂട്ടായ്മയ്ക്ക് രൂപം നല്‍കിയിട്ടുണ്ട്. സൗരോര്‍ജ്ജത്തിനുള്ള ചിലവ് തുടര്‍ന്നും കുറയുമെന്നതിനാല് 2050ഓടെ ഹരിത ഹൈഡ്രജനുള്ള ചിലവ് പ്രകൃതിവാതകത്തേക്കാള് കുറവായിരിക്കുമെന്നാണ് ബ്ലൂംബര്‍ഗ്‌നെഫ് റിസര്‍ച്ച് പറയുന്നത്.\nരാജ്യത്തെ ഭാവി ഊര്‍ജ വ്യവസായ മേഖലയുടെ നെടുംതൂണായിരിക്കും ഹരിത ഹൈഡ്രജന് എന്നും പുതിയ, സുസ്ഥിര ഊര്‍ജ മേഖലകള് വികസിപ്പിക്കാനുള്ള ദീര്‍ഘകാല നയത്തിന്റെ ഭാഗമായി ചിനൂകുമായി ചേര്‍ന്ന് ഹരിത ഹൈഡ്രജന് വിപണിയിലേക്ക് രംഗപ്രവേശനം ചെയ്യാനാണ് ബീയ്യ ആലോചിക്കുന്നതെന്നും കമ്പനി ചെയര്‍മാന് സലിം ബിന് മുഹമ്മദ് അല് ഒവൈസ് പറഞ്ഞു. ഹൈഡ്രജന് സമ്പദ് വ്യവസ്ഥ, ഊര്‍ജ വൈവിധ്യവല്‍ക്കരണം, ഡീകാര്‍ബണൈസേഷന് എന്നീ ഉദ്യമങ്ങളില് യുഎഇയ്ക്ക് പിന്തുണ നല്‍കാനാണ് കമ്പനിയുടെ പദ്ധതിയെന്നും അദ്ദേഹം കൂട്ടിച്ചേര്‍ത്തു.\nപുനരുപയോഗിക്കാന് കഴിയാത്ത പ്ലാസ്റ്റിക്കും വിറകും ഉള്‍പ്പടെയുള്ള മാലിന്യത്തെ ഹൈഡ്രജനാക്കുന്ന പ്ലാന്റില് നിന്നുള്ള ഹരിത ഹൈഡ്രജനായിരിക്കും പദ്ധതിയുടെ ഭാഗമായ ഇന്ധന സ്റ്റേഷനില് ഉപയോഗിക്കുക.\nഈ മാസം തുടക്കത്തില് ദുബായ് എമിറേറ്റിലെ ആദ്യ ഹരിത ഹൈഡ്രജന് പദ്ധതിയുടെ ഉദ്ഘാടനം നിര്‍വ്വഹിച്ചിരുന്നു. യുഎഇയിലെ ഏറ്റവും വലിയ സൗരോര്‍ജ്ജ പദ്ധതിയായ മുഹമ്മദ് ബിന് റാഷിദ് അല് മക്തൂം സോളാര് പാര്‍ക്കിലാണ് ദുബായിലെ ആദ്യത്തെ ഹരിത ഹൈഡ്രജന് പ്ലാന്റുള്ളത്. ദുബായ് ഇലക്ട്രിസിറ്റി ആന്‍ഡ് വാട്ടര് അതോറിട്ടും (ദീവ) എക്‌സ്‌പോ 2020യും ജര്‍മ്മനിയിലെ സീമന്‍സ് എനര്‍ജിയും ചേര്‍ന്നാണ് പദ്ധതി നടപ്പിലാക്കുന്നത്. സൗരോര്‍ജ്ജത്തില് നിന്ന് എങ്ങനെ ഹൈഡ്രജന് ഉല്‍പ്പാദിപ്പിക്കാം, സംശുദ്ധ ഇന്ധനം എങ്ങനെ സൂക്ഷിക്കുകയും പുനര് വൈദ്യുതീകരിക്കുകയും ചെയ്യാം തുടങ്ങിയ കാര്യങ്ങളാണ് പദ്ധതി പരിഗണിക്കുന്നത്. പുനരുപയോഗ സ്രോതസ്സുകളില് നിന്നമാണ് ഇവിടെ ഹരിത ഇന്ധനം ഉല്‍പ്പാദിപ്പിക്കുക.\nPrevious 2030ഓടെ റിയല്‍റ്റി മേഖല ജിഡിപിയുടെ 10% ആകും: ഹൗസിംഗ് സെക്രട്ടറി\nNext വര്‍ഷത്തിന്റെ രണ്ടാംപകുതിയോടെ വ്യോമയാന മേഖലയില് കാര്യങ്ങള് മെച്ചപ്പെട്ടേക്കുമെന്ന് എയര് അറേബ്യ സിഇഒ


Emalayalee.com - മംഗലാംകുന്ന് കര്‍ണന് ചരിഞ്ഞു, ഉത്സവപ്പറമ്പുകളിലെ തലപ്പൊക്കത്തിന്റെ ചക്രവര്‍ത്തി\nചെര്‍പ്പുളശ്ശേരി: ഉത്സവപ്പറമ്പുകളിലെ തലപ്പൊക്കത്തിന്റെ ചക്രവര്‍ത്തി മംഗലാംകുന്ന് കര്‍ണന് ചരിഞ്ഞു. 60 വയസ്സ് പ്രായമുണ്ട്. പ്രായാധിക്യത്തിന്റേതായ പ്രശ്‌നങ്ങള് കുറച്ചുകാലമായി ആനയെ അലട്ടിയിരുന്നു.\nപുലര്‍ച്ചെ അഞ്ച് മണിയോടെയാണ് ആന ചരിഞ്ഞത്. ഹൃദയാഘാതമാണ് മരണ കാരണമെന്നാണ് പ്രാഥമിക നിഗമനം. സംസ്കാരം ഇന്ന് വാളയാര് വനത്തില് നടക്കും.\n2019 മാര്‍ച്ചിലാണ് മംഗലാംകുന്ന് കര്‍ണന് അവസാനമായി ഉത്സവത്തില് പങ്കെടുത്തത്. 302 സെന്റീമീറ്ററാണ് ഉയരം. 91 ല് വാരണാസിയില്‍നിന്നാണ് കര്‍ണന് കേരളത്തിലെത്തുന്നത്. വരുമ്പോള്‍ത്തന്നെ കര്‍ണന്റെ തലപ്പൊക്കം പ്രശസ്തമായിരുന്നു. പേരെടുത്ത ആനപ്രേമിയായ മനിശ്ശേരി ഹരിദാസിന്റേതായിരുന്നപ്പോള് മനിശ്ശേരി കര്‍ണനായിരുന്നു.


സ്വർത്ഥ അജണ്ട പാകിസ്താൻ ഉപേക്ഷിച്ചില്ലെങ്കിൽ പ്രതികരിക്കുമെന്ന് ഇന്ത്യൻ കരസേന മേധാവി എംഎം നരവാണെ. വെടിനിർത്തൽ ലംഘനത്തിനും ഭീകരതയെ പിന്തുണക്കുന്നതിനും സൈന്യം തിരിച്ചടിക്കും. ഹന്ദ്വാരയിലെ തീവ്രവാദികളുമായുള്ള ഏറ്റുമുട്ടലിൽ വീരമൃത്യു വരിച്ച അഞ്ച് സുരക്ഷാ ഉദ്യോഗസ്ഥരെ ഓർത്ത് രാജ്യം അഭിമാനം കൊള്ളുകയാണെന്നും എംഎം നരവാണെ പറഞ്ഞു.\n‘നമ്മുടെ സൈന്യത്തിലെ ധീര ജവാന്മാർ, ജമ്മുകശ്മീർ പൊലീസ് ഉദ്യോഗസ്ഥര് എന്നിവര്‍ക്ക് അനുശോചനവും നന്ദിയും അറിയിക്കുന്നു. പെട്ടെന്ന് തന്നെ നാശനഷ്ടങ്ങളൊന്നും ഉണ്ടാവില്ലെന്ന് ഉറപ്പുവരുത്തിയാണ് കമാൻഡിംഗ് ഓഫീസർ കേണൽ അശുതോഷ് ശർമ ഓപ്പറേഷന് നേതൃത്വം നൽകിയത്. ഇന്ത്യയിലേക്ക് തീവ്രവാദികളെ തള്ളിവിടുന്ന സ്വാർഥതാല്പര്യവും അജണ്ടയും പാകിസ്താൻ ഇപ്പോഴും തുടരുകയാണ്. ഭരണകൂടം സ്പോൺസർ ചെയ്യുന്ന ഭീകരവാദ നയം പാകിസ്താൻ ഉപേക്ഷിച്ചില്ലെങ്കില് ഞങ്ങൾ കൃത്യമായും സൂക്ഷ്മമായും പ്രതികരിക്കും.’ ജനറൽ നരവാണെ പറഞ്ഞു.\nഹന്ദ്വാര ഏറ്റുമുട്ടലിൽ കൊല്ലപ്പെട്ട ജവാന്മാർക്കും സുരക്ഷാ ഉദ്യോഗസ്ഥർക്കും പ്രധാനമന്ത്രിയും ആഭ്യന്തരമന്ത്രിയും ആദരാജ്ഞലി അർപ്പിച്ചിരുന്നു. കേണൽ അശുതോഷ് ശർമ, മേജർ അനുജ് സൂദ്, ഒരു സബ് ഇൻസ്പെക്ടർ ഉൾപ്പെടെയുള്ള അഞ്ച് സുരക്ഷാ ഉദ്യോഗസ്ഥരാണ് കുപ്വാര ജില്ലയിലെ ഹന്ദ്വാരയിൽ നടന്ന ഏറ്റുമുട്ടലിൽ മരിച്ചത്. രണ്ട് ഭീകരരും ഏറ്റുമുട്ടലിൽ കൊല്ലപ്പെട്ടിരുന്നു.\npakisthan, terrorist attack, terrorism\nRead more on: pakisthan | terrorist attack\nവിവാഹ വാഗ്ദാനം നൽകി പീഡിപ്പിച്ചെന്ന വാദം എല്ലാ കേസിലും നിലനിൽക്കില്ല: സുപ്രിംകോടതി


പുത്തന് പരിഷ്‌കാരിയായി ഹോണ്ട ഏവിയേറ്റര് നിരത്തുകളിലേയ്ക്ക് | Bignewslive Bignewslive | Online News portal, Big News Live covering all news sections like Bollywood,Technology,Autos,World news,All other Breaking News etc..\nപുത്തന് പരിഷ്‌കാരിയായി ഹോണ്ട ഏവിയേറ്റര് നിരത്തുകളിലേയ്ക്ക്\nBy ANT 27-07-2018 1336\nന്യൂഡല്‍ഹി: പുതിയ പരിഷ്‌ക്കരിച്ച ഏവിയേറ്റര് ഹോണ്ട നിരത്തിലിറക്കി. സ്റ്റാന്‍ഡേര്‍ഡ്, അലോയ്, ഡ്രം, അലോയ്, ഡിസ്‌ക് എന്നീ മൂന്നു വകഭേദങ്ങളില് ലഭിക്കുന്ന പുതിയ ഏവിയേറ്ററിന് 55,157 രൂപ മുതലാണ് എക്സ് ഷോറൂം വില.\nനിലവിലുള്ള മോഡലിനെക്കാള് 2,000 രൂപ കൂടുതലാണ് പുതിയ ഏവിയേറ്ററിന്. നവീകരിച്ച എല്‍ഇഡി ഹെഡ്‌ലാമ്പുകളാണ് ബൈക്കിന്റെ പ്രത്യേകതകളില് ഒന്ന്. ഡിജിറ്റല് ഇന്‍സ്ട്രമെന്റ് പാനലില് നീല ബാക്ക്‌ലിറ്റ് വെളിച്ചമാണ് തെളിയുക. ലോഹനിര്‍മിത മഫ്‌ളര് പ്രൊട്ടക്ടറും ഏവിയേറ്ററിലെ മാറ്റങ്ങളില്‍പ്പെടും. സീറ്റ് തുറക്കാനുള്ള പ്രത്യേക സ്വിച്ച് ഉള്‍പ്പെടുന്ന ഫോര് ഇന് വണ് ലോക്ക് സംവിധാനം, സാധനങ്ങള് കൊളുത്തിയിടാന് ഉപകരിക്കുന്ന മുന് പിന് കൊളുത്തുകള് എന്നിവ ഏവിയേറ്റിലെ മറ്റു സവിശേഷതകളാണ്.\nനിലവിലുള്ള ഓര്‍ക്കിഡ് പര്‍പ്പിള് മെറ്റാലിക്, ലഷ് മജെന്ത മെറ്റാലിക്, ഇംപീരിയല് റെഡ് മെറ്റാലിക് നിറങ്ങള്‍ക്ക് പുറമെ പുതിയ മാറ്റ് ആക്‌സിസ് ഗ്രെയ് മെറ്റാലിക്, ക്യാന്‍ഡി ജാസി ബ്ലൂ നിറങ്ങളിലും സ്‌കൂട്ടര് അണിനിരക്കും.\nമുന് മോഡലിലുള്ള എന്‍ജിന് തന്നെയാണ് 2018 ഏവിയേറ്ററിലും തുടരുന്നത്. 109.19 സിസി നാലു-സ്‌ട്രോക്ക് എയര് കൂള്‍ഡ് എന്‍ജിന് 8 ബിഎച്ച്പി കരുത്തും 8.9 എന്‍എം ടോര്‍ക്കും പരമാവധി സൃഷ്ടിക്കാനാവും.\nസിവിടി ഗിയര്‍ബോക്‌സ് മുഖേനയാണ് എന്‍ജിന് കരുത്ത് പിന്‍ചക്രത്തിലെത്തുക. 82 കിലോമീറ്ററാണ് സ്‌കൂട്ടറിന്റെ പരമാവധി വേഗം. മുന്നില് ടെലിസ്‌കോപിക് ഫോര്‍ക്കുകളും പിന്നില് മോണോഷോക്ക് അബ്‌സോര്‍ബറും സസ്‌പെന്‍ഷന് നിറവേറ്റും.\nടിവിഎസ് ജൂപിറ്റര് ക്ലാസിക്, യമഹ ഫസീനോ എന്നിവരാണ് ഏവിയേറ്ററിന്റെ പ്രധാന എതിരാളികള്.


കത്തെഴുത്ത് തിരികെയെത്തിക്കാന് തപാല് ദിനത്തില് കത്തെഴുതി | Desavartha\nകത്തെഴുത്ത് തിരികെയെത്തിക്കാന് തപാല് ദിനത്തില് കത്തെഴുതി\nകോടാലി: ചെമ്പുച്ചിറ ഗവ. ഹയര് സെക്കന്‍ഡറി സ്‌കൂളിലെ വിദ്യാര്‍ഥികള് തപാല്‍ദിനാചരണത്തിന്റെ ഭാഗമായി നടത്തിയ പ്രത്യേക ചടങ്ങില് കത്തെഴുതി അഭിനന്ദിച്ചു. വയലാര് പുരസ്‌കാരം നേടിയ നോവലിസ്റ്റ് ടി.സി. രാമകൃഷ്ണന് അഭിനന്ദനം അറിയിച്ചാണ് വിദ്യാര്‍ഥികള് കത്ത് തയ്യാറാക്കി അയച്ചത്. അന്യമായിക്കൊണ്ടിരിക്കുന്ന കത്തെഴുത്തിന്റെ സൗരഭ്യവും സന്തോഷവും തിരിച്ചുകൊണ്ടുവരാനുള്ള ശ്രമം കൂടിയാണ് ഈ പ്രവര്‍ത്തനത്തിനു പിന്നിലെന്ന് വിദ്യാര്‍ഥികള് പറഞ്ഞു.\nപോസ്റ്റല് ഡിപ്പാര്‍ട്ട്‌മെന്റ് ഉദ്യോഗസ്ഥന് ശിവന് തണ്ടാശേരി ഉദ്ഘാടനവും പ്രത്യേക ക്ലാസും നടത്തി. പോസ്റ്റല് ബേങ്കിഗ്, ഇ ബില്, മോഡേണ് ട്രന്റ്‌സ് ഇന് പോസ്റ്റല് സര്‍വീസ് തുടങ്ങിയ വിഷയങ്ങളിലുള്ള ക്ലാസുകള് കുട്ടികള്‍ക്ക് നവ്യാനുഭവമായി. പ്രിന്‍സിപ്പല് ടി.വി. ഗോപി അധ്യക്ഷനായി. സന്ധ്യ, പ്രസീദ, അജന്യ, ശ്രീജ എന്നിവര് സംസാരിച്ചു.\nPrevious: ഹെല്‍പ് ഡെസ്‌ക് ക്യാമ്പയിന് ആരംഭിച്ചു\nNext: പച്ചക്കറി കൃഷി വിളവെടുപ്പ്\nതകര്‍ന്ന റോഡ് നന്നാക്കാന് യൂത്ത്‌കോണ്‍ഗ്രസ്സ് ഒപ്പ് ശേഖരണം നടത്തി\nപൂരം കഴിഞ്ഞ് തൃപ്രയാര് തേവരോടൊപ്പം മടങ്ങുന്ന ഭക്തജനങ്ങള്‍ക്കായി പാള പാത്ര നിര്‍മ്മാണം\nഎ.എല്.പി.സ്‌ക്കൂള് ആലത്തൂരില് യോഗാദിനം ആചരിച്ചു


കെ.ബി.ഗണേഷ് കുമാര് എം.എല്.എയുടെ ഓഫീസിന് നേരെ ആക്രമണം പാര്‍ട്ടി പ്രവര്‍ത്തകന് വെട്ടേറ്റു - News Bengaluru\nകൊല്ലം: കെ.ബി.ഗണേഷ് കുമാര് എം.എല്.എയുടെ ഓഫീസിന് നേരെ ആക്രമണം. ഓഫീസിലുണ്ടായിരുന്ന പാര്‍ട്ടി പ്രവര്‍ത്തകന് വെട്ടേറ്റു. ബിജുവിനാണ് വെട്ടേറ്റത്. ഇദ്ദേഹത്തെ സ്വകാര്യ ആശുപത്രിയിലേക്ക് മാറ്റി.\nഅക്രമിയെ ഓഫീസിലുണ്ടായിരുന്നവര് ചേര്‍ന്നു പിടികൂടുകയായിരുന്നു. പിന്നീട് പോലീസിന് കൈമാറി. രാവിലെ ആറിനാണ് സംഭവം. ഓടിയെത്തിയ അക്രമി ഓഫീസിന്റെ വാതില്‍ക്കലില് നില്‍ക്കുകയായിരുന്ന ബിജുവിനെ വെട്ടുകയായിരുന്നു . കൈയ്ക്കാണ് വെട്ടേറ്റത്.\nപ്രതിക്ക് മാനസികാസ്വാസ്ഥ്യം ഉണ്ടെന്നാണ് പോലീസ് പറയുന്നത്. നിലവില് പോലീസ് കസ്റ്റഡിയിലാണ് അക്രമിയുള്ളത്. ഇയാളെ വൈദ്യപരിശോധനയ്ക്ക് പുനലൂര് താലൂക്ക് ആശുപത്രിയിലേക്ക് കൊണ്ടുപോയി. വിഷയത്തിന് രാഷ്ട്രീയമാനമില്ലെന്നാണ് പ്രാഥമിക നിഗമനം. പത്തനാപുരം സി.ഐയുടെ നേതൃത്വത്തിലുള്ള സംഘം അന്വേഷണം ആരംഭിച്ചു.\nജര്‍മനിയില് വെള്ളപ്പാച്ചിലില് നിരവധിയാളുകളെ കാണാതായി


മിഷേല് ഷാജിയുടെ മരണത്തിലെ ദുരൂഹതകള് മറനീക്കി പുറത്ത് വരുന്നു; പുതിയ സിസിടിവി ദൃശ്യങ്ങള് പോലീസിന് ലഭിച്ചു – TruevisionNews\nമിഷേല് ഷാജിയുടെ മരണത്തിലെ ദുരൂഹതകള് മറനീക്കി പുറത്ത് വരുന്നു; പുതിയ സിസിടിവി ദൃശ്യങ്ങള് പോലീസിന് ലഭിച്ചു\nകൊച്ചി: സിഎ വിദ്യാര്‍ത്ഥിനി മിഷേല് ഷാജിയുടെ മരണത്തിലെ ദുരൂഹതകള് മറനീക്കി പുറത്ത് വരുന്നു. പുതിയ സിസിടിവി ദൃശ്യങ്ങള് പോലീസിന് ലഭിച്ചു.കലൂര് പള്ളിയില് നിന്നും വൈകിട്ട് 6.20ന് പുറത്തിറങ്ങുന്നതിന്റെ ദൃശ്യങ്ങള് നേരത്തെ പോലീസിന് ലഭിച്ചിരുന്നു.വൈകിട്ട്7മണിക്ക് ഗോശ്രീ പാലത്തിലൂടെ മിഷേല് ഒറ്റയ്ക്ക് നടന്നുപോകുന്നതാണ് പുതിയതായി ലഭിച്ചിരിക്കുന്ന ദൃശ്യങ്ങള്. കാണാതാവുമ്പോഴുള്ള വസ്ത്രത്തിന്റെ നിറവും മറ്റും നോക്കിയാണ് പെണ്‍കുട്ടി മിഷേല് ആണെന്ന് പോലീസ് ഉറപ്പിച്ചത്.\nദൃശ്യങ്ങളില് മിഷേലിന്റെ മുഖം വ്യക്തമല്ല.\nഹൈക്കോടതി ജംങ്ഷനിലുള്ള അശോകാ ഫ്‌ളാറ്റിന്റെ സിസിടിവി ക്യാമറയില് നിന്നാണ് പുതിയ ദൃശ്യങ്ങള് ലഭിച്ചത്. മിഷേലിനെ പോലൊരു പെണ്‍കുട്ടിയെ അന്നേദിവസം പാലത്തില് കണ്ടതായി ആ സമയം അതുവഴി ബൈക്കില് സഞ്ചരിച്ച അമല് എന്ന യുവാവ് പോലീസില് മൊഴി കൊടുത്തിരുന്നു. അപകട സാധ്യതയുള്ള റോഡിലൂടെ പെണ്‍കുട്ടി നടന്നതിനാലാണ് താന് ശ്രദ്ധിച്ചതെന്നും യുവാവ് പോലീസിനോട് പറഞ്ഞു. ഇയാളുമായെത്തി ക്രൈംബ്രാഞ്ച് സംഘം ഗോശ്രീ പാലത്തില് പരിശോധന നടത്തി. പാലത്തിന് സമീപത്തെ കൂടുതല് സിസിടിവി ദൃശ്യങ്ങള് പോലീസ് പരിശോധിക്കുന്നുണ്ട്.\nlatest news, mishel shaji vargees, suicide


535 expatriates reached Kochi on Saturday-പ്രവാസികളുടെ മടങ്ങിവരവ്; തിരുവനന്തപുരം- ദോഹ വിമാനം റദ്ദാക്കി, ശനിയാഴ്ച കൊച്ചിയിലെത്തിയത് 535 പ്രവാസികൾ; ഇതിൽ 156 ഗർഭിണികൾ\n535 Expatriates Reached Kochi On Saturday\nപ്രവാസികളുടെ മടങ്ങിവരവ്; ദോഹയിൽ നിന്ന് തിരുവനന്തപുരത്തേക്കുള്ള വിമാനം റദ്ദാക്കി\nയാത്രാ അനുമതിയില്ലാത്തതിനെത്തുടർന്നാണ് വിമാനം റദ്ദാക്കിയത്\nMay 10, 2020 06:28:41 pm\nതിരുവനന്തപുരം: സംസ്ഥാനത്തെ പ്രവാസികളെ തിരിച്ചെത്തിക്കുന്നതിനായി യാത്രതിരിക്കേണ്ട തിരുവനന്തപുരം-ദോഹ വിമാനം റദ്ദാക്കി. യാത്രാ അനുമതിയില്ലാത്തതിനെത്തുടർന്നാണ് വിമാനം റദ്ദാക്കിയത്. ദോഹയിലേക്ക് തിരിച്ച് ഇന്ന് രാത്രി 10.45 ന് തിരുവനന്തപുരത്ത് തിരിച്ചെത്തേണ്ടിയരുന്ന വിമാനമാണ് റദ്ദാക്കിയത്. 181 യാത്രക്കാരെയായിരുന്നു തിരിച്ചെത്തിക്കേണ്ടിയിരുന്നത്.\nഅതേസമയം,ശനിയാഴ്ച മൂന്ന് വിമാനങ്ങളിലായി കൊച്ചി വിമാനത്താവളത്തിൽ 535 പ്രവാസികൾ തിരിച്ചെത്തി. ഇതിൽ 156 ഗർഭിണികളും ഉൾപ്പെടും.\nകുവൈറ്റ്-കൊച്ചി വിമാനത്തിൽ ആകെ 182 യാത്രക്കാരാണ് ഉണ്ടായിരുന്നത്. ഇതിൽ 103 പേർ സ്ത്രീകളും 77 പേർ പുരുഷൻമാരും രണ്ട് പേർ ട്രാൻസ്ജെൻഡർ വ്യക്തികളുമാണ്. 48 ഗർഭിണികളും പത്ത് വയസിൽ താഴെയുള്ള 27 കുട്ടികളുമുണ്ട്. എറണാകുളം സ്വദേശികളായ 13 ഗർഭിണികളും പത്ത് വയസിൽ താഴെയുള്ള2കുട്ടികളും ഇതിലുൾപ്പെടുന്നു. മൂന്ന് മുതിർന്ന പൗരൻമാരും വിമാനത്തിലുണ്ടായിരുന്നു. രോഗലക്ഷണങ്ങളുണ്ടായിരുന്ന5പേരെ കളമശ്ശേരി മെഡിക്കൽ കോളേജിലെ ഐസോലേഷൻ വാർഡിൽ പ്രവേശിപ്പിച്ചു.\nജില്ല തിരിച്ചുള്ള കണക്ക്\nഎറണാകുളം-38, കോഴിക്കോട് – 1, കോട്ടയം – 20, തൃശ്ശൂർ – 31, കൊല്ലം-2, മലപ്പുറം – 13, പത്തനംത്തിട്ട – 20, പാലക്കാട് – 12, കണ്ണൂർ – 10, ആലപ്പുഴ-16, ഇടുക്കി – 12, തിരുവനന്തപുരം-7എന്നിങ്ങനെയാണ് ജില്ല തിരിച്ചുള്ള കണക്ക്.\nഎറണാകുളത്തെ രണ്ട് പേരെയും പത്തനംത്തിട്ട, തൃശ്ശൂർ, ആലപ്പുഴ എന്നീ ജില്ലകളിൽ നിന്നും ഓരോരുത്തരെ വീതവും ആശുപത്രിയിൽ പ്രവേശിപ്പിച്ചു. ജില്ലയിലെ കോവിഡ് കെയർ സെന്ററിൽ (എസ്.സി.എം.എസ് മുട്ടം) 14 പേരെയാണ് പ്രവേശിപ്പിച്ചത്. ഇതിൽ 13 പേർ എറണാകുളം സ്വദേശികളും ഒരാൾ കോട്ടയം സ്വദേശിയുമാണ്.\nമസ്കറ്റ് – കൊച്ചി വിമാനത്തിൽ 95 പുരുഷന്മാരും 83 സ്ത്രീകളും ഉൾപ്പെടെ 178 യാത്രക്കാരാണ് ഉണ്ടായിരുന്നത്. ഇതിൽ 32 പേർ ഗർഭിണികളാണ്. പത്തുവയസിൽ താഴെയുള്ള 21 പേരും, അഞ്ച് മുതിർന്ന പൗരന്മാരുമുണ്ട്. എറണാകുളം ജില്ലക്കാരായ അഞ്ച് ഗർഭിണികളും ഇതിലുൾപ്പെടുന്നു.\nവിമാനത്തിലുണ്ടായിരുന്ന എറണാകുളം സ്വദേശിയായ ഒരാളെ രോഗലക്ഷണങ്ങൾ കണ്ടതിനെ തുടർന്ന് മെഡിക്കൽ കോളേജ് ഐസോലേഷൻ വാർഡിലേക്ക് മാറ്റി. എറണാകുളം ജില്ലയിൽ നിന്നുള്ള 12 പേരെ അവരവരുടെ വീടുകളിലും, 10 പേരെ മുട്ടം എസ്.സി.എം.എസ് കോവിഡ് കെയർ സെന്ററിലും നിരീക്ഷണത്തിലാക്കി.\nഎറണാകുളം-23, തൃശൂർ -28, ആലപ്പുഴ-13, തിരുവനന്തപുരം – 10, പത്തനംതിട്ട – 17, കൊല്ലം-13, പാലക്കാട് – 20, മലപ്പുറം – 8, കോഴിക്കോട്-11 , കണ്ണൂർ – 19, കാസർകോട് – 1, കോട്ടയം – 15 എന്നീ ജില്ലകളിലുള്ള യാത്രക്കാരാണ് വിമാനത്തിലുണ്ടായിരുന്നത്.\nദോഹ കൊച്ചി വിമാനത്തിൽ 64 പുരുഷന്മാരും 111 സ്ത്രീകളും ഉൾപ്പെടെ 175 യാത്രക്കാരാണ് ഉണ്ടായിരുന്നത്. ഇതിൽ 76 പേർ ഗർഭിണികളാണ്. പത്തുവയസിനു താഴെയുള്ള 38 കുട്ടികളും നാല് മുതിർന്ന പൗരൻമാരുമുണ്ട്.\nതിരുവനന്തപുരം – 2, പത്തനംതിട്ട – 4, ആലപ്പുഴ – 1, ഇടുക്കി – 1, എറണാകുളം – 18, തൃശ്ശൂർ – 56, പാലക്കാട് – 18, മലപ്പുറം-12, കോഴിക്കോട്- 29, കാസർഗോഡ് – 5, കോട്ടയം – 9, കണ്ണൂർ – 20 – എന്നിങ്ങനെയാണ് യാത്രക്കാരുടെ ജില്ല തിരിച്ചുള്ള കണക്കുകൾ.\nഎറണാകുളത്തു നിന്നുള്ള 18 പേരിൽ എട്ട് പേർ പുരുഷൻമാരും പത്തുപേർ സ്ത്രീകളുമാണ്. ഒമ്പത് ഗർഭിണികളും, 10 വയസ്സിൽ താഴെയുള്ള മൂന്ന് കുട്ടികളുമുണ്ട്. ഇതിൽ എറണാകുളം സ്വദേശിയായ ഒരാളെ കോവിഡ് കെയർ സെൻ്ററിലും (എസ്.സി.എം.എസ് മുട്ടം) ബാക്കിയുള്ള 17 പേരെ വീടുകളിലും നിരീക്ഷണത്തിലാക്കിയിട്ടുണ്ട്.\nതൃശൂർ ജില്ലയിൽ നാളെ മുതൽ ജൂവലറികൾ തുറക്കാം; നിബന്ധനകൾ ഇങ്ങനെ\nഅജിത് ജോഗി കോമ സ്റ്റേജിലെന്ന് ഡോക്ടർമാർ; ജീവൻ നിലനിർത്തുന്നത് വെന്റിലേറ്ററിന്റെ സഹായത്താൽ\nKerala Akshaya Lottery AK-468 Result: അക്ഷയ AK-468 ഭാഗ്യക്കുറിയുടെ നറുക്കെടുപ്പ് ഇന്ന്\nമോശം പെരുമാറ്റത്തിനു ‘ഡബിള് ബെല്’ ഇല്ല; ജീവനക്കാര്‍ക്കു മാര്‍ഗനിര്‍ദേശവുമായി കെഎസ്ആര്‍ടിസി\nവീട്ടിലിരുന്നു ജോലി; ബെംഗളൂരു വിട്ട് നാട്ടിലേക്ക് മടങ്ങി ടെക്കികൾ\nകോവിഡിൽ പിന്നോട്ടടിക്കുന്ന സ്ത്രീജീവിതങ്ങള്\nകോവിഡ് കാലത്ത് ഗർഭിണികൾ എടുക്കേണ്ട മുൻകരുതലുകൾ\nപ്രിഥ്വിരാജിന് കോവിഡ്; സുരാജും നിരീക്ഷണത്തിൽ


ഖത്തറിലെ വടക്കന് ഭാഗങ്ങളില് ശക്തമായ കാറ്റിന് സാധ്യത; ദൂരക്കാഴ്ച പരിധി കുറയുമെന്നും മുന്നറിയിപ്പ്\n2021-03-27 01:48:31 pm IST\nദോഹ: രാജ്യത്തെ വടക്കന് ഭാഗങ്ങളില് ശക്തമായ കാറ്റടിക്കാന് സാധ്യതയെന്ന് കാലാവസ്ഥ വിഭാഗത്തിന്റെ മുന്നറിയിപ്പ്. ഇവിടങ്ങളില് ദൂരകാഴ്ച്ച പരിധി കുറയാന് സാധ്യതയുള്ളതിനാല് വാഹനമോടിക്കുന്നവര് ജാഗ്രത പാലിക്കണം.\nവൈകിട്ടോടെ കടലില് തിരമാലകള് ഉയര്‍ന്നു പൊങ്ങാന് സാധ്യതയുണ്ട്. കടലില് പോകുന്നതിനുള്ള മുന്നറിയിപ്പ് വൈകിട്ടോടെ നിലവില് വരും. ഖത്തറിലെ താപ നില ഉയരുന്നതുമായി ബന്ധപ്പെട്ട പ്രകടമായ വ്യത്യാസങ്ങള് കണ്ടു തുടങ്ങിയിട്ടുണ്ട്.\nദൂരക്കാഴ്ച പരിധി നാല് മുതല് എട്ടു കിലോമീറ്റര് വരെ. ദോഹയില് ഇന്നനുഭവപ്പെടുന്ന പരമാവധി താപ നില മുപ്പത്തിയാറ് ഡിഗ്രി സെല്‍ഷ്യസ്.\nqatar Strong winds northern sector


(White Nile എന്ന താളിൽ നിന്നും തിരിച്ചുവിട്ടതു പ്രകാരം)\n3,700 കി.m (2,299 mi)\n1,800,000 കി.m2 (694,984 sq mi)\nആഫ്രിക്കയിലെ ഒരു നദിയാണ് വെള്ള നൈൽ (Arabic: النيل الأبيض an nīl al 'abyaḍ). നീല നൈലിനോടൊപ്പം നൈൽ നദിയുടെ പ്രധാന പോഷകനദിയാണിത്. ടാൻസാനിയ, ഉഗാണ്ട അതിർത്തിയിലുള്ള വിക്ടോറിയ തടാകമാണ് വെൺനൈലിന്റെ പ്രഭവകേന്ദ്രം എന്നു പൊതുവായി പറയുന്നുവെങ്കിലും ഈ തടാകത്തിന് മറ്റു പോഷക അരുവികൾ ഉണ്ട്. ഇതിൽ ഏറ്റവും നീളം കൂടിയ അരുവി റുവണ്ടയിലെ ന്യുങ്ങ്‌വേ കാടുകളിൽ നിന്നും തുടങ്ങുന്നു. ബറുണ്ടിയിൽ നിന്നുൽഭവിക്കുന്ന അരുവിയായ കാഗ്ഗെറാ, ഇതുമായി ചേർന്ന് ബുകോബായ്ക്കടുത്ത് വിക്ടോറിയതടാകത്തിൽ പതിയ്ക്കുന്നു. ഉഗാണ്ടയിലെ ജിൻജ്ജ എന്ന സ്ഥലത്തു വച്ച് ലോക പ്രസിദ്ധമായ വിക്ടോറിയ വെള്ളച്ചാട്ടം സൃഷ്ടിച്ചശേഷം വിക്ടോറിയ നൈൽ രൂപമെടുക്കുന്നു. വിക്ടോറിയ നൈൽ പിന്നെ ക്യൊഗാ , ക്വാന്യ എന്നീ തടാകങ്ങളെയും സ്പർശിച്ച് വടക്കോട്ടൊഴുകി ആൽബർട്ട് തടാകത്തിൽ പതിയ്ക്കുന്നു.


ഹരി ചന്ദനം: ഭാഗം6| Metro Journal Online\nഎഴുത്തുകാരി: ശ്രുതി കൃഷ്ണ\n“മോനെ ഹരിക്കുട്ടാ നീ വന്നുവോ? ” “അമ്മ ഉറങ്ങീല്ലയിരുന്നോ? ” “ഞാൻ നിന്നെയും കാത്തു ഇരുന്നു ഇത്തിരി മയങ്ങി പോയി? ” “എങ്കിൽ പിന്നെ എന്തിനാ എണീറ്റു വന്നതു? പുറത്തൊക്കെ ലൈറ്റ് കണ്ടത് കൊണ്ട് ഞാൻ ഊഹിച്ചു എന്നെ കാത്തിരിക്കുന്നുണ്ടാവും എന്ന്. ഡോർ തുറക്കാൻ വൈകിയത് കൊണ്ട് കാറിലിരിക്കുന്ന സ്പെയർ കീ എടുക്കാൻ തുടങ്ങുവായിരുന്നു. ” “ഞാൻ ഇവിടെ സോഫയിൽ കിടന്നാ ഉറങ്ങിയേ. നീ വരാതെ കിടന്നാൽ എനിക്ക് സമാദാനം ഉണ്ടാവില്ല. ” “ഈ മുട്ടു വേദനയും വച്ചു തണുപ്പത്തിങ്ങനെ കിടക്കരുതെന്നു പറഞ്ഞിട്ടില്ലേ? അമ്മ മരുന്നൊക്കെ കഴിച്ചോ? ” “ആഹാരവും മരുന്നും ഒക്കെ കഴിച്ചു. നീ വേഗം കുളിച്ചു വായോ.. അമ്മ ഭക്ഷണം എടുത്തു വയ്ക്കാം. ” “ഞാൻ ഫ്ലൈറ്റിൽ നിന്നും കഴിച്ചു.\nവയറിൽ ഇനി സ്ഥലം ഇല്ല ” “മ്മ്ഹ്” “ആഹാ അപ്പോഴേക്കും മുഖം വീർപ്പിച്ചോ. എന്റെ പാറൂട്ടിക്കു വേണ്ടി വേണമെങ്കിൽ ഇത്തിരി സ്ഥലം ഉണ്ടാക്കാം. ” “ഞാനെ വേഗം ഫ്രഷ് ആയി വരാം. അമ്മ എല്ലാം എടുത്തു വയ്ക്കു. ” കുളികഴിഞ്ഞ ഉടനെ ഹരി താഴെ എത്തി. പാർവതി അമ്മ പ്ളേറ്റിൽ ചപ്പാത്തിയും കറിയും വിളമ്പി കൊടുത്തു.ആദ്യത്തെ മുറി ചപ്പാത്തി കറിയിൽ മുക്കി ഹരി അമ്മയ്ക്ക് നേരെ നീട്ടി. “ഞാൻ കഴിച്ചതാ മോനെ ” “അത് ഇതുപോലെ അല്ലല്ലോ ഇത് എന്റെ വക സ്പെഷ്യൽ ” സന്തോഷത്തോടെ അവരത് ഏറ്റു വാങ്ങി. യാത്രയുടെ വിശേഷങ്ങൾ ഹരിയും നാട്ടിലെ വിശേഷങ്ങൾ അമ്മയും പങ്കു വച്ചു. “കിച്ചും ദിയയും വിളിച്ചിരുന്നോ. അവർ ഈ ആഴ്ച ഇങ്ങോട്ട് വരുന്നുണ്ടോ? ”\n“കിച്ചു നാളെ രാവിലെ ഇങ്ങെത്തും ഇന്ന് അവനെന്തോ പ്രോഗ്രാമുണ്ട് അത് കഴിഞ്ഞു തിരിക്കും.ദിയ വരുന്നില്ലെന്ന് പറഞ്ഞു. അവൾ ഇപ്പൊ വരവൊക്കെ കുറവാ. ഒത്തിരി പഠിക്കാനുണ്ടെന്നു തോന്നുന്നു എന്റെ കുട്ടിക്ക് ” “കിച്ചുവിന് ഒഴിവില്ലെങ്കിൽ അവനു ഈ ആഴ്ച വരാതിരുന്നൂടെ?. “അത് പറ്റില്ല. ഞാൻ ആണ് അവനോടു വരാൻ പറഞ്ഞത്. അവൻ വന്നിട്ടൊരു അത്യാവശ്യം ഉണ്ട് ” “അതെന്താ? ” “അത് നീ ഇപ്പൊ അറിയണ്ട. നാളെ പറയാം ” “സീക്രെട്ട് ആണോ? ” “അതെ. നാളെ രാവിലെ വരെ സീക്രെട്ട് ആണ്.നിനക്ക് വേണ്ടി അമ്മയുടെ വകയുള്ള സർപ്രൈസ് ” ഹരി ആലോചനയുടെ അമ്മയെ നോക്കി. പാർവതി അമ്മ അവനെ കണ്ണ് ചിമ്മി കാണിച്ചു. ഭക്ഷണം കഴിച്ചു എല്ലാം ഒതുക്കി വയ്ച്ചു രണ്ടാളും ഉറങ്ങാൻ കിടന്നു. രാവിലെ താഴെ നിന്നും അമ്മയും കിച്ചുവും തമ്മിലുള്ള സംസാരമാണ് ഹരിയെ ഉണർത്തിയത്.\nയാത്രയുടെ ആലസ്യത്തിൽ അല്പം ഉറങ്ങി പോയിരുന്നു.ഹരി എണീറ്റു ഫ്രഷ് ആയി താഴെ ചെന്നപ്പോഴും അമ്മയുടെയും കിച്ചുവിന്റെയും സംസാരം കഴിഞ്ഞിട്ടുണ്ടായിരുന്നില്ല.എവിടെയോ പോകുന്നതോ ആരെയോ വിളിക്കുന്നതോ ആയ കാര്യങ്ങളാണ് ചർച്ചാ വിഷയം. “ഇതെന്താണ് രാവിലെ തന്നെ രണ്ടാളും കൂടി? ആരെ വിളിക്കുന്ന കാര്യമാ പറയുന്നേ ” “അത് കിച്ചു ഏതോ ഫ്രണ്ടിന്റെ കാര്യം പറഞ്ഞതാ ” “അപ്പോ എവിടെയോ പോണ കാര്യം പറഞ്ഞല്ലോ ” “അതു ഇവനിന്നു ഒരിടം വരെ പൊന്നുണ്ടു അത് പറഞ്ഞതാ ” “പോവുന്ന സ്ഥലത്തിന് പേരില്ലേ? ” “എന്റെ ഏട്ടാ കാണാൻ പോകുന്ന സ്ഥലം പേര് പറഞ്ഞു അറിയിക്കണോ? ” “മനസ്സിലായില്ല ”\n“ആദ്യം ഏട്ടൻ ബ്രേക്ക് ഫാസ്റ്റ് കഴിച്ചു. ഒരുങ്ങി സുന്ദരനായി വാ എന്നിട്ട് പറയാം കാര്യങ്ങൾ ഒക്കെ. ” “അതിനു ഞാൻ നിന്റെ കൂടെ എങ്ങും ഇല്ല. എനിക്ക് ഓഫീസിൽ കുറച്ചു അത്യാവശ്യം ഉണ്ട്. കുറച്ചു ദിവസം ഞാൻ മാറി നിന്നത് കൊണ്ട് എല്ലാം തകിടം മറിഞ്ഞിരിക്കാവും ” “അതിനു ഓഫീസിൽ ഈ കാര്യം കഴിഞ്ഞും പോവാല്ലോ.കൂടി പോയാൽ ഒരു അരമണിക്കൂർ അത്ര നേരത്തെ കാര്യമേ ഉള്ളൂ. “(അമ്മ ) “അതിനു കാര്യം എന്താണെന്നു ആദ്യം പറ. ” “ശെരി.. ഞാൻ പറയാം “(അമ്മ ) “നിന്റെ യാത്രയ്ക്ക് മുൻപ് നീ എനിക്കൊരു വാക്ക് തന്നിരുന്നു. എന്റെ മോൻ അത് ഓർക്കുന്നുണ്ടല്ലോ അല്ലെ? ” “എനിക്ക് മനസ്സിലാവുന്നില്ല അമ്മേ. നിങ്ങൾ എന്താണ് പറഞ്ഞു വരുന്നത്? ” “വിവാഹത്തിന് സമ്മതിച്ചു കൊണ്ട് നീ എനിക്ക് വാക്ക് തന്നതല്ലേ ഹരിക്കുട്ടാ? നീ മറന്നുവോ? ” “ഞാൻ മറന്നിട്ടില്ല.\nപക്ഷെ അതിപ്പോൾ എന്തിനാ പറയുന്നതു? ” “കാര്യമുണ്ട് ഞങ്ങൾ നിനക്ക് വേണ്ടി ഒരു പെൺകുട്ടിയെ കണ്ടു പിടിച്ചു. ഞാനും കിച്ചുവും ദിയമോളും കൂടി പോയി ഞങ്ങൾക്കെല്ലാം ഇഷ്ടായി.ജാതകവും നന്നായി ചേരും. അവർക്കും ഈ ബന്ധം താല്പര്യം ഉണ്ട്. പറഞ്ഞാൽ ചിലപ്പോൾ നീ അറിയും ലക്ഷ്മി ഗ്രൂപ്പിന്റെ എംഡി ഗോവിന്ദമേനോന്റെ ഒരേ ഒരു മകളാണ് ചന്ദന. ആ കുട്ടി ഇപ്പോൾ ഡിഗ്രി സൈക്കോളജി ലാസ്റ്റ് ഇയർ പഠിക്കാണ്. നല്ല കുട്ടിയാണ് എന്റെ മോന് നന്നായി ചേരും.” “അമ്മേ ഇത്ര പെട്ടന്ന് ഇങ്ങനൊരു നീക്കം വേണ്ടിയിരുന്നില്ല. എനിക്കിത്തിരി സാവകാശം വേണമായിരുന്നു. ” “നിന്നോട് ഇന്ന് കല്യാണം കഴിക്കാൻ ഒന്നും പറഞ്ഞില്ലല്ലോ അത്രേടം വരെ പോയി ഒന്നു പെണ്ണ് കാണാനല്ലേ പറയുന്നുള്ളു.\nനീ ശനിയാഴ്ച വരുമെന്ന് പറഞ്ഞത് കൊണ്ട് അന്ന് ചെല്ലാമെന്നു ഞങ്ങൾ പറഞ്ഞിരുന്നു. പക്ഷെ നീ വരാത്തത് കൊണ്ടാണ് ഞങ്ങൾ മൂന്നാളും പോയി കണ്ടു സംസാരിച്ചു വന്നത്. നീ വന്നാൽ ഉടനെ പറഞ്ഞു വിടാമെന്ന് ഞാൻ അവർക്കു വാക്ക് കൊടുത്തത. അത് കൊണ്ട് മോൻ അമ്മയെ നിരാശപ്പെടുത്തരുത്. മാത്രവുമല്ല നീ ഇന്ന് ചെല്ലുമെന്നു കിച്ചു വിളിച്ചു പറയേം ചെയ്തു. ” ഹരി കിച്ചുവിനെ നോക്കി കണ്ണുരുട്ടി. കിച്ചു ഞാനൊന്നും അറിഞ്ഞില്ല എന്ന ഭാവത്തിൽ തന്റെ ഫോണിലൊട്ടും നോക്കി ഇരുന്നു. ഒന്നും പറയാതെ ഹരി മുകളിലോട്ടു കയറി പോയി. പാർവതിയമ്മയും കിച്ചുവും ഇനിയെന്ത് എന്ന ഭാവത്തിൽ പരസ്പരം നോക്കി. കുറച്ചു കഴിഞ്ഞു റെഡി ആയി വരുന്ന ഹരിയെ കണ്ടു രണ്ടാൾക്കും ആശ്വാസം തോന്നി.\nഹരി ബ്രേക്ക് ഫാസ്റ്റ് കഴിക്കുന്ന നേരം കൊണ്ട് കിച്ചു റെഡി ആയി വന്നു. അമ്മയോട് യാത്ര പറഞ്ഞു രണ്ടാളും വീട്ടിൽ നിന്നിറങ്ങി. “അതെ ഹരിക്കുട്ടാ…. പെണ്ണിനെ ഇഷ്ടപ്പെട്ടില്ല എന്ന കാരണം കണ്ടെത്തി ഇങ്ങു വരാമെന്ന് വിചാരിക്കണ്ട. ആ പരിപ്പ് ഇവിടെ വേവില്ലാട്ടോ ” പാർവതിയമ്മയുടെ സംസാരം കേട്ടു കിച്ചു ചിരിച്ചു. ഹരിയുടെ രൂക്ഷമായ നോട്ടം വന്നതോടെ അവൻ ചിരി നിർത്തി.കാറിൽ കയറി യാത്ര തിരിക്കുമ്പോൾ ഈ മാര്യേജ് നടക്കില്ലെന്ന ആത്മവിശ്വാസം ഹരിയുടെ മുഖത്ത് നിഴലിച്ചിരുന്നു. ******** രാവിലെ ബ്രേക്ക് ഫാസ്റ്റ് കഴിച്ചു കൊണ്ടിരിക്കുമ്പോളാണ് പപ്പയുടെ ഫോണിലേക്കു കൃഷ്ണ പ്രസാദിന്റെ കാൾ വരുന്നത്. അവർ ഇന്ന് രാവിലെ തന്നെ ഇങ്ങോട്ടു വരുമെന്ന്.\nപിന്നെ എല്ലാവർക്കും ആകെ ഒരു വെപ്രാളമായിരുന്നു. എനിക്കാണെങ്കിൽ ഇത് കേട്ടപ്പോഴേ കയ്യും കാലും വിറയ്ക്കാൻ തുടങ്ങി. പെട്ടന്ന് വിളിച്ചു പറഞ്ഞത് കൊണ്ട് സച്ചുനേം ചാരുനേം വിളിച്ചു വരുത്താൻ പറ്റിയില്ല. എന്നെ ഒന്നു കൂൾ ആക്കാൻ ആരും ഇല്ലല്ലോ എന്നോർത്ത് എനിക്ക് സങ്കടം വന്നു. അവസാനം അവരെ ഫോൺ ചെയ്തു. സച്ചുനെ വിളിച്ചപ്പോൾ ഔട്ട് of റേഞ്ച്. ചാരുനെ വിളിച്ചു പെട്ടന്ന് ഇങ്ങോട്ടു വരുവോന്നു ചോദിച്ചപ്പോൾ അവൾക്കാണെങ്കിൽ ഒടുക്കത്തെ ഡിമാൻഡ്. അവള് കുളിച്ചു റെഡി ആയി വണ്ടി പിടിച്ചു ഇവിടെ എത്തുമ്പോഴേക്കും ചെക്കൻ അയാളുടെ പാട്ടിനു പോവുമെന്ന്. അവസാനം അവളെ രണ്ട് ചീത്തയും പറഞ്ഞു ഫോൺ വച്ചു. വേഗം കുളിച്ചു റെഡി ആയി ഒരു ചുരിദാർ എടുത്തിട്ടു.\nചെറുതായിട്ടൊരു ഒരുക്കവും പാസ്സാക്കി കണ്ണാടിയിൽ നോക്കി തൃപ്തി വരുത്തി. റൂമിൽ തന്നെ ഇരുന്നാൽ ടെൻഷൻ കൂടി വരും എന്നുള്ളത് കൊണ്ട് താഴെ കിച്ചണിലേക്കു ചെന്നു. ശങ്കുമാമ അടുക്കളയിൽ ജോലിക്കാരി ചേച്ചിയോട് കാര്യമായി എന്തൊക്കെയോ നിർദേശങ്ങൾ നൽകുന്നുണ്ട്. ഞാൻ കുറച്ചു നേരം അതൊക്ക നോക്കി നിന്നു. കുറച്ചു കഴിഞ്ഞപ്പോൾ മുറ്റത്തു വണ്ടി വന്നു നിൽക്കുന്ന ശബ്ദം കേട്ടു.ശങ്കുമാമയും പപ്പയും മുൻപിലേക്ക് ഇറങ്ങി ചെന്നു. ******* കിച്ചു പറഞ്ഞു കൊടുത്ത വഴി അനുസരിച്ചു ഹരിയുടെ വണ്ടി ചെന്നു നിന്നതു ഒരു ഇരു നില വീടിന്റെ മുൻപിലാണ്. കാളിങ് ബെൽ അടിക്കാതെ തന്നെ ചന്തുവിന്റെ പപ്പയും മാമയും ഇറങ്ങി വന്നു അവരെ സ്വീകരിച്ചിരുത്തി. പരസ്പരം പരിചയപ്പെട്ടു കുറച്ചു യാത്രയുടെ വിശേഷങ്ങളും ബിസ്സിനെസ്സ് കാര്യങ്ങളും സംസാരിച്ച ശേഷം പെണ്ണിനെ വിളിക്കൻ ധാരണയായി.\nഹാളിലെ സംസാരങ്ങൾ കാതോർത്തു ഇരിക്കുമ്പോഴാണ് ശങ്കുമാമ വന്നു വിളിച്ചത്. എന്റെ മുഖം കണ്ടപ്പോൾ തന്നെ എന്റെ ടെൻഷൻ ആൾക്ക് മനസ്സിലായി.ഒന്നുമില്ലെന്ന് കണ്ണടച്ചു കാണിച്ചു ചായ ട്രേ എടുത്ത് കയ്യിൽ തന്നു . ആളും എന്റെ പിറകെ പലഹാരവുമായി വന്നു.ഹാളിലേക്ക് കടന്നു ചെല്ലുമ്പോൾ തന്റെ ഫോണിൽ മുഖം പൂഴ്ത്തിയിരിക്കുന്ന ഹരിപ്രസാദിലാണ് എന്റെ കണ്ണുകൾ ചെന്നു പെട്ടത്. ഫോട്ടോയിൽ എങ്ങനെയാണോ അങ്ങനെ തന്നെയാണ് നേരിൽ കാണാനും എന്ന് ഞാൻ ഓർത്തു. ഞാൻ ചായ കപ്പ് നീട്ടിയപ്പോൾ മുഖത്ത് നോക്കാതെ തന്നെ അതെടുത്തു നന്ദി പറഞ്ഞു.കിച്ചു വളരെ മനോഹരമായി എന്നെ നോക്കി ഒന്നു ചിരിച്ചു. എല്ലാവർക്കും ചായ കൊടുത്തു ഞാൻ അല്പം മാറി നിന്നു.\nചായ കുടിച്ചു കഴിഞ്ഞപ്പോൾ ഞങ്ങൾക്ക് സംസാരിക്കാനുള്ള ഊഴമായി. ആളുടെ മട്ടും ഭാവവും കണ്ടു ആൾ അത് വേണ്ടാന്ന് പറയുമെന്നാണ് ഞാൻ വിചാരിച്ചതു. പക്ഷെ അത് കേൾക്കേണ്ട താമസം ആള് ചാടി എഴുന്നേറ്റു. ഞാൻ ഹാളിന്റെ സൈഡിലായുള്ള റൂമിലേക്ക് നടന്നു. ആള് പുറകെ ഉണ്ടെന്നു കാൽപ്പെരുമാറ്റത്തിലൂടെ എനിക്ക് മനസ്സിലായി. റൂമിൽ കയറി ജനലിനടുത്തായി ഞാൻ ചെന്നു നിന്നു. പുറകിൽ നിന്നു റെസ്പോൺസ് ഒന്നും ഇല്ലാത്തതു കൊണ്ട് തിരിഞ്ഞു നോക്കവേ ഞങ്ങളുടെ നോട്ടങ്ങൾ തമ്മിൽ കോരുത്തു.പെട്ടന്ന് ഞാൻ നോട്ടം മാറ്റി കളഞ്ഞു. ആളും വേഗം ഫോൺ എടുത്ത് പിന്നേം കുത്താൻ തുടങ്ങി.എനിക്കത് കണ്ടപ്പോൾ കലി വന്നു.\n“ഫോണിൽ കുത്താനാണെങ്കിൽ ഇയാൾക്ക് വീട്ടിലിരുന്നു കുത്തിയാൽ പോരെ കെട്ടി ഒരുങ്ങി ഇങ്ങോട്ടു വരണോ ” എന്റെ ആത്മഗതം കുറച്ചു ഉച്ചത്തിലായി പോയെന്നു “എസ്ക്യൂസ് മീ? ” എന്ന മറു ചോദ്യം വന്നപ്പോൾ മനസ്സിലായി. ഞാൻ ഒന്നുമില്ലെന്ന് ചുമൽ കുലുക്കി. കുറച്ചു കൂടി അങ്ങനെ നിന്നപ്പോൾ എനിക്ക് ബോറടിക്കാൻ തുടങ്ങി. ഞാൻ ആളെ ദയനീയമായൊന്നു നോക്കി.ഫോണിൽ നിന്നു കണ്ണ് എടുക്കാതെ ആളുടെ അടുത്ത ചോദ്യം വന്നു. “ഇഫ് യു ഡോണ്ട് മൈൻഡ്……ഇയാളുടെ മൊബൈൽ നമ്പർ തരാമോ? ” ആളുടെ ചോദ്യം കേട്ടു എന്റെ കിളികൾ ഒക്കെ പല വഴിക്ക് പറന്നു. ആള് തലയുയർത്തി എന്റെ നേരെ നോക്കിയപ്പോൾ ഞാൻ വേഗം നമ്പർ പറഞ്ഞു കൊടുത്തു.\nഅത് ഫോണിൽ ടൈപ്പ് ചെയ്തു ആള് റൂം വിട്ടു പോയി. വൈകാതെ യാത്ര പറഞ്ഞു അവർ ഇറങ്ങി.അവർ പോയി കഴിഞ്ഞപ്പോൾ എന്റെ അഭിപ്രായം ചോദിച്ചു പപ്പയും ശങ്കു മാമയും വന്നു. എന്റെ ഒരു പുഞ്ചിരി കൊണ്ട് തന്നെ അവർക്കു തൃപ്തിയായി. ഉച്ച കഴിഞ്ഞപ്പോൾ വിശേഷങ്ങൾ അറിയാൻ സച്ചുവും ചാരുവും വിളിച്ചു.കാര്യങ്ങൾ ഒക്കെ വിശദമായി കേട്ടപ്പോൾ നേരിട്ടു സംസാരിക്കാൻ മടിയായതു കൊണ്ട് ഫോൺ വിളിച്ചു സംസാരിക്കാനാവും പ്ലാൻ എന്ന് അവര് പറഞ്ഞു. എനിക്ക് പക്ഷെ അങ്ങനെ തോന്നിയില്ല. പിന്നേം വേറെ എന്തൊക്കെയോ പറഞ്ഞു എന്നെ കുറേ കളിയാക്കി നാളെ കാണാമെന്നു പറഞ്ഞു അവർ ഫോൺ വച്ചു. നാളെ ഞങ്ങൾ കോളേജിൽ പോവാൻ പ്ലാൻ ചെയ്തിരുന്നു.\nമെയിൻ എക്സാം അല്ലെ വരുന്നത് അതിനു മുൻപ് ലൈബ്രറിയിൽ പോയി റഫറൻസ് ബുക്ക് ഒക്കെ കലക്ട്ട് ചെയ്യണം. വൈകിട്ടു പപ്പ ആളുടെ അമ്മയെ വിളിച്ചു നിശ്ചയത്തിനായി കണ്ടു വച്ച തീയ്യതികൾ പറഞ്ഞു കൊടുത്തു.സൗകര്യപൂർവ്വം തീരുമാനിക്കാനുള്ള സ്വാതന്ത്ര്യവും പൂർണമായി പപ്പാ അവർക്കു നൽകി.രാത്രി കിടക്കുമ്പോൾ ആളെ കുറിച്ചായിരുന്നു എന്റെ ചിന്ത. താല്പര്യമില്ലാത്ത രീതിയിലുള്ള ആളുടെ സംസാരം എന്നിലൊരു ആശയക്കുഴപ്പം ഉണ്ടാക്കിയിരുന്നു. എന്റെ നമ്പർ വാങ്ങിയത് എന്തിനായിരിക്കും എന്ന് എത്ര ആലോചിച്ചിട്ടും മനസ്സിലായില്ല. ഒരിക്കലും സച്ചുവും ചാരുവും പറഞ്ഞപോലൊരു സംസാരത്തിനാവില്ലെന്ന് എനിക്ക് ഉറപ്പായിരുന്നു.\nചന്തുവിന്റെ വീട്ടിൽ നിന്നിറങ്ങി കിച്ചുവിനെ വീടിന്റെ ഗേറ്റിൽ ഇറക്കി ഹരി നേരെ ഓഫീസിലേക്കാണ് പോയത്. കുറച്ചു ദിവസം മാറി നിന്നതിനാൽ ഓഫീസിൽ ഒത്തിരി തിരക്കുകൾ ഉണ്ടായിരുന്നു. രാത്രി ലേറ്റ് ആയി വീട്ടിലെത്തുമ്പോളും പതിവുപോലെ അമ്മ കാത്തിരിപ്പുണ്ട്.ഫ്രഷ് ആയി വന്നു ഭക്ഷണം കഴിക്കുമ്പോൾ കിച്ചു പറഞ്ഞു കൊടുത്ത കാര്യങ്ങൾ അമ്മ പറയുന്നുണ്ടായിരുന്നു.അമ്മയുടെ സെലെക്ഷൻ ഇഷ്ടമായോ എന്ന അവസാനത്തെ ചോദ്യത്തിന് ഒരു മൂളൽ മാത്രമായിരുന്നു ഹരിയുടെ മറുപടി. രാവിലെ ജോഗിങ് കഴിഞ്ഞ് ഫ്രഷ് ആവാൻ മുകളിലേക്കു പോകാൻ തുടങ്ങുമ്പോൾ ഹരിയെ വിളിച്ചു അമ്മ അടുത്തിരുത്തി.\n“അമ്മയ്ക്ക് മോനോട് കുറച്ചു സംസാരിക്കാനുണ്ട്. ഇന്നലെ തന്നെ പറയണമെന്ന് വിചാരിച്ചതാ പക്ഷെ മോൻ ഓഫീസിൽ നിന്നും വരാൻ ലേറ്റ് ആയതു കൊണ്ട് വേണ്ടെന്നു വച്ചു. ഇന്നലെ ചന്ദനയുടെ വീട്ടിൽ നിന്നും വിളിച്ചിരുന്നു.നിശ്ചയത്തിനു രണ്ടു തീയ്യതികൾ കണ്ടിട്ടുണ്ട്. ഇഷ്ടമുള്ളത് തിരഞ്ഞെടുത്തോളാൻ നമ്മളോട് പറഞ്ഞിരിക്കയാണ്. മോനും കൂടി നോക്കിയിട്ട് സൗകര്യമുള്ള ഒരു ഡേറ്റ് ഫിക്സ് ചെയ്യു. ” “നിശ്ചയം എന്ന് പറയുമ്പോൾ… എന്തിനാ ഇത്ര തിരക്ക്? ” “അത് ഞാൻ മോനോട് പറയാൻ വിട്ടു. ആ കുട്ടീടെ അച്ഛൻ ഒരു ഹാർട്ട് പേഷ്യന്റ് ആണ്. അദ്ദേഹത്തിന് ഉടനെ ഒരു മേജർ സർജറി ഉണ്ട്. അതും അങ്ങ് യു എസ്സിൽ വച്ചു. ഉടനെ തന്നെ അവർക്കു അങ്ങോട്ടേക്ക് പോകേണ്ടി വരും.\nഅപ്പോൾ അതിനു മുൻപേ ഈ മാര്യേജ് തടത്തണം എന്നാണ് അവർക്ക്. ” “എന്തിനാ അങ്ങനെ ഒരു ഡിസിഷൻ. ഓപ്പറേഷൻ കഴിഞ്ഞും മാര്യേജ് ആവാല്ലോ. ” “ആൾക്ക് കുറച്ച് സീരിയസ് ആണെന്നാ തോമസ് പറഞ്ഞത്. എന്തെങ്കിലും സംഭവിക്കുന്നതിനു മുൻപ് മകളുടെ വിവാഹം കാണാൻ ഉള്ള ആഗ്രഹത്തിന്റെ പുറത്തു തുടങ്ങിയ ആലോചന ആണ്. അതുമല്ല അവർ പോയി വരുന്നത് വരെ കാത്തിരുന്നാൽ ഒത്തിരി വൈകും. അതുകൊണ്ട് മുൻപേ മാര്യേജ് നടത്തുന്നത് തന്നെയാണ് നല്ലത്. ” ഹരി എല്ലാം കേട്ട് ഒന്നമർത്തി മൂളി.മുകളിൽ ഫ്രഷ് ആയി വന്ന ഉടനെ അയാൾ ചന്തുവിന്റെ നമ്പറിൽ കാൾ ചെയ്തു. *\nരാവിലെ ഒരുങ്ങി ചാരുവിന്റെ വീട്ടിലേക്ക് ഇറങ്ങാൻ തുടങ്ങുമ്പോളാണ് മൊബൈൽ റിംഗ് ചെയ്തത്. എടുത്ത് നോക്കിയപ്പോൾ അൺനോൺ നമ്പർ. കാൾ അറ്റൻഡ് ചെയ്തപ്പോൾ അപ്പുറത്ത് നിന്നും ഘാംഭീര്യമുള്ള ഒരു പുരുഷ ശബ്ദം കേട്ടു. “ഹലോ ഇതാരാണെന്നു പറയു ” “ഞാൻ ഹരി പ്രസാദ് ആണ് ” അപ്രതീക്ഷിതമായി അയാളെന്നെ വിളിച്ചപ്പോൾ എനിക്ക് അത്ഭുതം തോന്നി. “ഹലോ ചന്ദന ഞാൻ പറയുന്നത് കേൾക്കുന്നുണ്ടോ? ” “യെസ് പറയു ” “ഇയാൾ ഇന്ന് ഫ്രീ ആണോ? ബുദ്ധിമുട്ടില്ലെങ്കിൽ എനിക്കൊന്നു സംസാരിക്കണമായിരുന്നു. ” “ഞാൻ ഇപ്പൊ കോളേജിലേക്ക് പോവയാണ്. ഉച്ചയ്ക്ക് ശേഷം ഫ്രീ ആണ്. ” “Ok. ഞാൻ വിളിക്കാം. ” കോളേജിന്റെ പേര് പറഞ്ഞു കൊടുത്തു കാൾ കട്ട് ചെയ്ത ശേഷം ബാഗുമെടുത്തു ചാരുവിന്റെ വീട്ടിലേക്ക് പോയി.\nസച്ചു പഠിപ്പിസ്റ് ആയതിനാൽ ലൈബ്രറിയിലെ ഒരു വിധം ബുക്സ് ഒക്കെ ഫൈനും ഫൈനിനു മുകളിൽ ഫൈനും ആയി അവന്റെ റൂമിൽ കിടപ്പുണ്ട്.മിക്കവാറും ഈ പ്രാവശ്യം ഫൈൻ അടയ്ക്കാൻ അവന്റെ വീടിന്റെ ആധാരം പണയം വയ്‌ക്കേണ്ടി വരും.എങ്കിലും ഇന്നലെ വിളിച്ചപ്പോൾ ഇന്ന് കൂടെ വരാമെന്ന് പറഞ്ഞെങ്കിലും ഇന്ന് രാവിലെ ചില സാങ്കേതിക കാരണങ്ങളാൽ വരുന്നില്ലെന്ന് മെസ്സേജ് അയച്ചിരുന്നു .ചാരുവിന്റെ വീട്ടിൽ പോയി ഹരി പ്രസാദ് വിളിച്ച കഥയൊക്കെ അവളോടു പറഞ്ഞപ്പോൾ ഞാൻ ഇതൊക്കെ മുൻപേ പറഞ്ഞില്ലേ എന്ന മട്ടിൽ എന്നെ നോക്കി ഒന്നാക്കി. അവിടെ നിന്നും ഇത്തിരി കത്തിയടിച്ച ശേഷം നേരെ കോളേജിലേക്ക് വിട്ടു.\nഒരു വിധം എല്ലാ കുട്ടികൾക്കും സ്റ്റഡി ലീവ് ആയതു കൊണ്ട് കോളേജ് വളരെ വിജനമായിരുന്നു. ഞങ്ങളെ പോലെ വേറെ ചില ആവശ്യങ്ങൾക്ക് വന്ന കുട്ടികൾ മാത്രം. ബുക്‌സൊക്കെ തിരഞ്ഞു സമയം പോയതറിഞ്ഞില്ല. ലൈബ്രറിയിൽ നിന്നിറങ്ങി ക്യാന്റീനിൽ പോയി ഒരു ജ്യൂസ് കുടിക്കുമ്പോഴേക്കും ആളുടെ കാൾ വീണ്ടും വന്നു. “ഹലോ ചന്ദന ഇത് ഹരി പ്രസാദ് ആണ്. ഞാൻ ഇപ്പൊ താൻ പറഞ്ഞ കോളേജിന് മുൻപിൽ ഉണ്ട്. ” “നിങ്ങൾ കയറി വന്നോളൂ ” “പക്ഷെ… ” “ഇപ്പോൾ സ്റ്റഡി ലീവ് ആയതു കൊണ്ട് കുട്ടികൾ നന്നേ കുറവാണു. പിന്നെ സെക്യൂരിറ്റിയും ഇന്നില്ല. കാർ പുറത്തു വച്ചു ഇയാൾക്ക് അകത്തു വരാം. ” “Ok ” ചാരുനേ ക്യാന്റീനിൽ വെയിറ്റ് ചെയ്യിപ്പിച്ചു ഞാൻ ആളെ കാണാനിറങ്ങി.ആള് ഗേറ്റിനു മുൻപിൽ എന്നെ നോക്കി നിൽപ്പുണ്ടായിരുന്നു.\nആളെ കൈ വീശി കാണിച്ചു ഞാൻ അടുത്തുള്ള ഗുല്മോഹറിന് ചുവട്ടിലേക്ക് നടന്നു.ആളെന്തിനാണ് സംസാരിക്കാനുണ്ടെന്നു പറഞ്ഞെതെന്നു ആലോചിച്ചിട്ട് എനിക്കൊരൂഹവും കിട്ടുന്നുണ്ടായിരുന്നില്ല. മുൻപേ എത്തി തിരിഞ്ഞു നോക്കുമ്പോഴേക്കും ആളെന്റെ തൊട്ടു പുറകെ എത്തിയിരുന്നു.ആള് നിന്നു പരുങ്ങുന്നതു കണ്ടതോടെ ഒരു നിമിഷത്തെ മൗനത്തെ ഭേദിച്ചു കൊണ്ട് ഞാൻ തന്നെ സംസാരിച്ചു തുടങ്ങി. “എന്തിനാണ് കാണണം എന്ന് പറഞ്ഞത്? ” “അത്….. താൻ എനിക്ക് ഒരു ഹെല്പ് ചെയ്യണം ” “എന്താണെന്ന രീതിയിൽ ഞാനൊന്നു പുരികം ചുളിച്ചു.താൻ ഈ വിവാഹത്തിൽ നിന്നു പിന്മാറണം. ” എനിക്ക് പ്രത്യേകിച്ചു ഞെട്ടലൊന്നും വന്നില്ല.\nഞാൻ ഇരു കൈകളും മാറിൽ പിണച്ചു ആളേ ഉറ്റു നോക്കി കൊണ്ടിരുന്നു. “താൻ ഒന്നും വിചാരിക്കരുത്. എന്റെ അസാന്നിധ്യത്തിൽ ഇത്രയൊക്കെ ഇവിടെ സംഭവിക്കുമെന്ന് അറിഞ്ഞില്ല.തന്നെ ഇതിലേക്ക് വലിചിഴച്ചതിന് ആദ്യമേ സോറി. എനിക്ക് ഈ വിവാഹത്തിന് സമ്മതമല്ല. ഈ വിഹാഹത്തിനെന്നല്ല ഒരു വിവാഹത്തിനും. ഞാൻ എന്റെ അമ്മയ്ക്ക് വാക്ക് കൊടുത്തു പോയി. അമ്മയെ ഇന്നേവരെ ഞാൻ എതിർത്തിട്ടില്ല. So പ്ലീസ് താൻ തന്നെ മുൻകൈ എടുത്ത് പിന്മാറി തരണം. അതിനു തനിക്കു എന്ത് കാരണം വേണമെങ്കിലും കണ്ടെത്താം നോ പ്രോബ്ലം. എനിക്ക് കുറച്ച് പേർസണൽ ഇഷ്യൂസ് ഉണ്ട്. ഒരിക്കലും എനിക്ക് നല്ലൊരു ഹസ്ബൻഡ് ആവാൻ കഴിയുമെന്ന് തോന്നുന്നില്ല.so പ്ലീസ് താൻ എന്നെ സഹായിക്കില്ലേ? ”\n“സാധ്യമല്ല” “Why ” “Because നിങ്ങൾ നിങ്ങളുടെ അമ്മയ്ക്ക് വാക്ക് കൊടുത്ത പോലെ ഞാൻ എന്റെ പപ്പയ്ക്കും വാക്ക് കൊടുത്തു. മാത്രമല്ല ഇന്നലെ നിങ്ങളുടെ അമ്മ വിളിച്ചപ്പോൾ സമ്മതം അറിയിക്കുകയും ചെയ്തു. So അതൊന്നും മാറ്റി പറയാൻ എനിക്ക് കഴിയില്ല. I’m സോറി. ” “ബട്ട് എന്റെ കൂടെ ഒരു വിവാഹ ജീവിതം ഒരിക്കലും തനിക്കു തൃപ്തികരമായിരിക്കില്ല. So പ്ലീസ് try to അണ്ടർസ്റ്റാൻഡ്. ” അത്രയും പറഞ്ഞു ആള് നിന്നു കിതച്ചു. ആൾക്ക് നന്നായി ദേഷ്യം വരുന്നുണ്ടായിരുന്നു.എന്നെ ഒന്നു രൂക്ഷമായി നോക്കിയിട്ട് ആള് തിരിഞ്ഞു നടക്കാനൊരുങ്ങി. “ഒന്നു നിൽക്കു.” ഞാൻ വേഗം ബാഗ് തുറന്നു മെഡിക്കൽ റിപോർട്സ് അടങ്ങിയ ഫയൽ കയ്യിലെടുത്തു.\n“ഇത് കൂടി കൊണ്ടു പോയിക്കൊള്ളൂ ” ആള് ഫയലിലേക്കും എന്റെ മുഖത്തേക്കും മാറി മാറി നോക്കി. “ഇത് തന്റെ കയ്യിൽ എങ്ങനെ? അമ്മ തന്നെ കാണാൻ വന്നുവോ? ” “യെസ്… അമ്മ മാത്രമല്ല ഡോക്ടർ ഷേർളിയും. ” ആള് വേഗം ആ ഫയൽ എന്റെ കയ്യിൽ നിന്നു തട്ടിപ്പറിച്ചെടുത്തു തിരിഞ്ഞു നടന്നു. പിന്നെ എന്തോ ഓർത്തിട്ടെന്ന പോലെ തിരിഞ്ഞു നിന്നു എന്നോടായി പറഞ്ഞു. “മിസ് ചന്ദന എന്റെ ഭാര്യ പദവി തനിക്കത്ര എളുപ്പമാകില്ല.താൻ ഒന്നു കൂടി ശെരിക്കു ആലോചിക്കൂ “…തുടരും\n← അഗ്‌നിശിഖം: ഭാഗം 7\nസ്‌നേഹതീരം: ഭാഗം7→


By: Ajith Kumar V R Published on: 14 May, 2020 11:49 AM IST\nതൃശൂര് ജില്ലയില് സപ്ലൈകോ നെല്ല്സംഭരണം അവസാന ഘട്ടത്തോടടുക്കുമ്പോള് കര്‍ഷകര്‍ക്ക് ലഭിച്ചത് 200 കോടി രൂപ. 236 കോടി മൂല്യം വരുന്ന നെല്ല് സപ്ലൈകോ സംഭരിച്ചതിന്റെ ഭൂരിഭാഗം തുകയാണ് കര്‍ഷകര്‍ക്ക് ലഭ്യമാക്കിയത്. അതേസമയം ഏപ്രില് മുപ്പതിനകം മില്ലുകളില് സ്വീകരിച്ച നെല്ലിന്റെ മുഴുവന് വിലയും വായ്പയായി അനുവദിച്ചിട്ടുണ്ട്. കോവിഡ് 19ന്റെ പശ്ചാത്തലത്തില് പ്രഖ്യാപിച്ച ലോക്ക് ഡൗണ് കാലത്തും ജില്ലയില് നെല്ല് സംഭരണം സമ്പൂര്‍ണ വിജയമാണെന്നതിന് ഉദാഹരണമാണ് കര്‍ഷകര്‍ക്ക് കാലതാമസമില്ലാതെ തുക ലഭ്യമാക്കിയത്.\nമെയ് 30 നകം നെല്ല് സംഭരണം പൂര്‍ത്തിയാക്കാന് കഴിയുമെന്നാണ് സപ്ലൈകോ അധികൃതര് പ്രതീക്ഷിക്കുന്നത്. നെല്ല് സംഭരണം പൂര്‍ത്തിയാകുമ്പോള് ഒരു ലക്ഷം ടണ് നെല്ല് വരെ സംഭരിക്കാന് സപ്ലൈകോയ്ക്ക് സാധിക്കും.\nജില്ലയില് 19000 ഹെക്ടറിലാണ് (47500 ഏക്കര്) നെല്ല് സംഭരിക്കുന്നത്. ഇതില് 9000 ഹെക്ടര് വരുന്ന കോള് ഇതര മേഖലകളില് മുഴുവനും കൊയ്ത്തു കഴിഞ്ഞു നെല്ല് സംഭരിച്ചിട്ടുണ്ട്. 25000 ഏക്കര് (10000 ഹെക്ടര്) വരുന്ന കോള് മേഖലയില് 23790 ഏക്കറിലും സംഭരണം പൂര്‍ത്തിയാകുന്നു. 1253 ഏക്കര് മാത്രമാണ് കൊയ്ത്തു കഴിഞ്ഞ് നെല്ല് സംഭരിക്കാനുള്ളത്. കാട്ടകാമ്പല് (150 ഏക്കര്), കാറളം(200 ഏക്കര്), കാട്ടൂര്( 25 ഏക്കര്), പുന്നയൂര്‍ക്കുളം (350 ഏക്കര്), കാടുകുറ്റി (നാല് ഏക്കര്), നെന്മണിക്കര (30 ഏക്കര്), വരന്തരപ്പിള്ളി (13 ഏക്കര്) എന്നിവയ്ക്കുപുറമേ മുല്ലശ്ശേരി, അരിമ്പൂര്, ചാഴൂര്, തോളൂര് എന്നിവിടങ്ങളിലുള്ള കോള് ഡബിള് (456 ഏക്കര്) എന്നിവിടങ്ങളില് മാത്രമാണ് ഇനി നെല്ല് സംഭരിക്കാനുള്ളത്.\nഇതിലാണ് 236 കോടി മൂല്യം വരുന്ന 83895 ടണ് നെല്ല് സംഭരിക്കാന് സപ്ലൈകോയ്ക്ക് സാധിച്ചത്. ചാലക്കുടി-5139, ചാവക്കാട്-10634, കൊടുങ്ങല്ലൂര്-326, മുകുന്ദപുരം-7628, തൃശ്ശൂര്- 26053, തലപ്പിള്ളി-34113 എന്നിങ്ങനെയാണ് ഇത് വരെയായി സംഭരിച്ചതിന്റെ കണക്ക്. 42323 പേരാണ് ഇതുവരെയായി ഓണ്‍ലൈന് രജിസ്‌ട്രേഷന് പൂര്‍ത്തിയാക്കിയത്.\nEnglish Summary: Paddy procurement: Farmers received 200 crores


സോഷ്യൽ മീഡിയ തിരഞ്ഞ പ്രദീഷിന്റെ യഥാർത്ഥ\nസോഷ്യൽ മീഡിയ തിരഞ്ഞ പ്രദീഷിന്റെ യഥാർത്ഥ കാമുകി ഇതാണ്. ചിത്രം പങ്കു വച്ചു നൂബിൻ.\nമിനിസ്ക്രീൻ പ്രേക്ഷകരുടെ പ്രിയപ്പെട്ട താരമാണ് നൂബിൻ ജോണി. യഥാർത്ഥ പേരിനേക്കാളും താരം പ്രേക്ഷകർക്കിടയിൽ അറിയപ്പെടുന്നത് പ്രതീഷ് എന്ന പേരിലാണ്.\nകുടുംബ വിളക്ക് എന്ന പരമ്പരയിലെ പ്രദീഷ് എന്ന ആ കഥാപാത്രമായാണ് പ്രേക്ഷകർക്കിടയിൽ താരം കൂടുതലും ശ്രെദ്ധ നേടിയിരുന്നത്. കുടുംബ പ്രേക്ഷകരുടെ ഇടയിൽ മാത്രമല്ല യൂത്തിന്റെ ഇടയിലും താരത്തിന് ആരാധകരേറെയാണ്. സോഷ്യൽ മീഡിയയിലും സജീവം ആണ് താരം. തന്റെ സീരിയൽ വിശേഷങ്ങളും ജീവിതത്തിലെ ചെറിയ സന്തോഷങ്ങളും എല്ലാം താരം സോഷ്യൽ മീഡിയയിലൂടെ പങ്കുവയ്ക്കുകയും ചെയ്യാറുണ്ട്.\nനിമിഷ നേരം കൊണ്ട് ആണ് ഈ ചിത്രങ്ങൾ ഒക്കെ വൈറലായി മാറുന്നതും. ഇപ്പോഴിതാ പ്രേക്ഷകർക്കിടയിൽ ഇടം പിടിക്കുന്നത് നടൻറെ ഇൻസ്റ്റഗ്രാം പോസ്റ്റ് ആണ്. പ്രണയദിനത്തിൽ പ്രണയിനിക്ക് ഒപ്പമുള്ള ചിത്രമാണ് താരം പങ്കു വെച്ചിരിക്കുന്നത്.. നൂബിന്റെ പ്രണയിനിയുടെ മുഖമൊന്നും കാണിച്ചിട്ടില്ല, കൈകളുടെ ചിത്രം മാത്രമാണ് കാണിച്ചിരിക്കുന്നത്. നൂബിന്റെ കൈയ്യിൽ കൈ കോർത്ത ചിത്രങ്ങൾ. പ്രണയദിനാശംസകളും ചിത്രവും എല്ലാം മീഡിയയിൽ വൈറലായി മാറി.\nതാരത്തിന് ആശംസയുമായി ആരാധകരും എത്തിയിട്ടുണ്ട്. പരസ്പരം കൈകൾ കോർത്ത് ഇരിക്കുന്ന ചിത്രം പങ്കുവെച്ച് കൊണ്ടാണോ പ്രണയത്തെ പറ്റി നൂബിൻ വാചാലൻ ആയത്. ഇവർക്ക് ആശംസകളുമായി ആരാധകർ രംഗത്തെത്തിയിട്ടുണ്ട്. ആരാണ് നൂബിന്റെ പ്രണയിനി ഉണ്ടെന്നും സീരിയൽ രംഗത്തു നിന്നു തന്നെയാണ് പ്രണയിനി എന്ന രീതിയിൽ പല തരത്തിലുള്ള അഭ്യൂഹങ്ങളും ഉയർന്നിരുന്നു. അതിനൊന്നും താരം പ്രതികരിച്ചിരുന്നില്ല. ഇപ്പോൾ തന്റെ പ്രണയിനിയുടെ കൈകളുടെ ചിത്രം പങ്കു വച്ചു കൊണ്ട് തന്നെയാണ് ഇതിന് മറുപടിയുമായി നൂബിൻ എത്തിയിരിക്കുന്നത്.


സംസ്ഥാനത്ത് ബാറുകളില് ഇരുന്ന് മദ്യപിക്കാന് അനുമതി – Chandrika Daily\nBy web desk 1 Monday December 21, 2020 18:33 pm\nസംസ്ഥാനത്ത് ബാറുകളില് ഇരുന്ന് മദ്യപിക്കാന് അനുമതി\nസംസ്ഥാനത്ത് ബാറുകളില് ഇരുന്ന് മദ്യപിക്കാന് അനുമതിയായി. ഒമ്പത് മാസങ്ങള്‍ക്ക് ശേഷമാണ് ബാറുകള് പൂര്‍ണമായും തുറന്നു പ്രവര്‍ത്തിക്കാനുള്ള അനുമതി നല്‍കുന്നത്\nതിരുവനന്തപുരം: സംസ്ഥാനത്ത് ബാറുകളില് ഇരുന്ന് മദ്യപിക്കാന് അനുമതിയായി. ഒമ്പത് മാസങ്ങള്‍ക്ക് ശേഷമാണ് ബാറുകള് പൂര്‍ണമായും തുറന്നു പ്രവര്‍ത്തിക്കാനുള്ള അനുമതി നല്‍കുന്നത്. എക്‌സൈസ് കമ്മീഷണര് ശുപാര്‍ശ ചെയ്തതിന്റെ അടിസ്ഥാനത്തില് സര്‍ക്കാര് അനുമതി നല്‍കുകയായിരുന്നു.\nഇന്ന് വൈകീട്ടോ നാളെയോ ഇതു സംബന്ധിച്ചുള്ള ഉത്തരവിറങ്ങുമെന്നാണ് കരുതുന്നത്. കോവിഡിനെ തുടര്‍ന്ന് സംസ്ഥാനത്തെ ബാറുകള് അടച്ചിരുന്നു. പിന്നീട് തുറന്നെങ്കിലും കൗണ്ടറുകളില് മദ്യം വില്‍ക്കാന് മാത്രമേ അനുമതിയുണ്ടായിരുന്നുള്ളൂ. ഒമ്പതു മാസങ്ങള്‍ക്കു ശേഷമാണ് ബാറുകള് പൂര്‍ണമായി തുറന്നു പ്രവര്‍ത്തിക്കുന്നത്.\nകര്‍ശനമായ കോവിഡ് മാനദണ്ഡങ്ങള് പാലിച്ചായിരിക്കണം ബാറുകളില് ഇരിക്കേണ്ടത്. കൗണ്ടറുകളില് കൂട്ടം കൂടി നില്‍ക്കാന് പാടില്ല, ഒരു ടേബിളില് പരമാവധി രണ്ടു പേര് ഇരിക്കുക തുടങ്ങിയുള്ള നിബന്ധനകള് കര്‍ശനമായും പാലിക്കാന് നിര്‍ദേശമുണ്ട്. അതേസമയം കൊവിഡിന്റെ പശ്ചാത്തലത്തില് നിയന്ത്രണങ്ങളില് പൂര്‍ണ ഇളവില്ല. കൗണ്ടറുകളില് ആള്‍ക്കൂട്ടം പാടില്ല, ഒരു ടേബിളില് രണ്ടു പേര് മാത്രമേ പാടുള്ളൂ തുടങ്ങിയവയാണ് പുതിയ നിബന്ധനകള്.


വിര്‍ച്വല് രീതിയില് ഈദുല് ഫിത്വര് ആഘോഷിച്ച് കത്താറയും ആസ്പയര് സോണും - Middle East Chandrika Qatar\nവിര്‍ച്വല് രീതിയില് ഈദുല് ഫിത്വര് ആഘോഷിച്ച് കത്താറയും ആസ്പയര് സോണും\nby Web Desk May 26, 2020, 2:39 am0Votes\nആസ്പയര് സോണ് ഫൗണ്ടേഷന്റെ ഈദ് ഇ-മജ്‌ലിസില് പങ്കെടുത്തവര്\nദോഹ: കൊറോണ വൈറസ്(കോവിഡ്-19) വ്യാപനത്തിന്റെ സാഹചര്യത്തില് ഇത്തവണ വേറിട്ട രീതിയിലായിരുന്നു കത്താറയുടെയും ആസ്പയര് സോണ് ഫൗണ്ടേഷന്റെയും ഈദുല് ഫിത്വര് ആഘോഷം. വിര്‍ച്വല് പടക്കങ്ങളും ഓണ്‍ലൈന് റാഫിളുകളും ഉപയോഗിച്ചാണ് കത്താറ ചെറിയ പെരുന്നാള് ആഘോഷിച്ചത്.\nകത്താറ വിദൂരാടിസ്ഥാനത്തില് സംഘടിപ്പിച്ച ഈദ് ആഘോഷപരിപാടികള് വെബ്‌സൈറ്റിലൂടെ സംപ്രേക്ഷണം ചെയ്തു. വീടുകളില് തുടരുക, നിങ്ങളുടെ ഈദിയ നിങ്ങള്‍ക്ക് കൈമാറും എന്ന പ്രമേയത്തിലായിരുന്നു പരിപാടികള്.\nകോവിഡ് വ്യാപനം പ്രതിരോധിക്കുന്നതിനായി രാജ്യം നടപ്പാക്കിയ ശാരീരിക അകലത്തിന്റെ സാഹചര്യത്തില്‍നിന്നുകൊണ്ടായിരുന്നു കത്താറയുടെ ആഘോഷം. ഈദ് ദിനമായ ഞായറാഴ്ച വൈകുന്നേരം നാലു മുതലാണ് പരിപാടികള് തുടക്കമായത്. നാലു മുതല് ആറുവരെ ഓണ്‍ലൈന് റാഫിള് നടന്നു. തുടര്‍ന്ന് ഒരു മണിക്കൂറിനുശേഷം ഈദിയയുടെ അവതരണം. തുടര്‍ന്ന് എട്ടുമണിക്ക് വിര്‍ച്വല് വെടിക്കെട്ടും തുടര്‍ന്ന് അവസാന റൗണ്ട് ഈദിയ അവതരണവും നടന്നു.\nനിരവധിപേരാണ് ഓണ്‍ലൈനിലൂടെ കത്താറയുടെ ഈദ് പരിപാടികള് വീക്ഷിച്ചത്. കോവിഡ് നിയന്ത്രണങ്ങളുടെ ഭാഗമായി ആസ്പയര് സോണ് ഫൗണ്ടേഷനും ഈദ് ആഘോഷിച്ചു. വീഡിയോ ടെക്‌നോളജിയിലൂടെ ആസ്പയര് മാനേജ്‌മെന്റ് ജീവനക്കാര്‍ക്ക് ഈദ് ആശംസകള് കൈമാറി. ഇതിനായി ജീവനക്കാരെയും മാനേജ്‌മെന്റിലെ ഉന്നതരെയും പങ്കെടുപ്പിച്ചുകൊണ്ട് ഇ- മജ്‌ലിസും സംഘടിപ്പിച്ചു.\nകുടുംബത്തോടും സുഹൃത്തുക്കളോടുമൊപ്പം ആശംസകള് കൈമാറുന്നതിനുള്ള അവസരമാണ് ഈദെങ്കിലും ഈ വര്‍ഷം എല്ലാവരുടെയും ക്ഷേമത്തിനും ആരോഗ്യത്തിനുമായി ശാരീരിക അകലം പാലിക്കേണ്ടതുണ്ടെന്നതുകൊണ്ടാണ് ഇത്തരമൊരു പരിപാടി സംഘടിപ്പിച്ചതെന്ന് ആസ്പയര് സോണ് ഫൗണ്ടേഷന് സിഇഒ മുഹമ്മദ് ഖലീഫ അല്‍സുവൈദി പറഞ്ഞു.\nആസ്പയര് അക്കാദമി ഡയറക്ടര് ജനറല് ഇവാന് ബ്രാവോ, ആസ്‌പെറ്റര് സിഇഒ ഡോ.അബ്ദുല്‍അസീസ് ജെഹാം അല്‍കുവാരി, ആസ്പയര് ലോജിസ്റ്റിക്‌സ് ഡയറക്ടര് ജനറല് അബ്ദുല്ല നാസര് അല്‍നുഐമി തുടങ്ങിയവര് ഇ-മജ്‌ലിസില് പങ്കെടുത്തു.\nNext article അല്‍ഖോര് പാര്‍ക്ക് മൃഗശാലയില് അറേബ്യന് കാട്ടുപൂച്ചക്ക് പ്രസവം\nവിര്‍ച്വല് ഈദ് ആഘോഷങ്ങള്: കത്താറ വെബ്‌സൈറ്റ് സന്ദര്‍ശിച്ചത് 1.32ലക്ഷത്തിലധികം പേര്\nഅല്‍ഖോര് പാര്‍ക്ക് മൃഗശാലയില് അറേബ്യന് കാട്ടുപൂച്ചക്ക് പ്രസവം


'നിങ്ങളെക്കൊണ്ട് മതിയായി'; ഇസ്രഈലില് നെതന്യാഹുവിനെതിരെ പ്രതിഷേധം കത്തുന്നു | DoolNews\n'നിങ്ങളെക്കൊണ്ട് മതിയായി'; ഇസ്രഈലില് നെതന്യാഹുവിനെതിരെ പ്രതിഷേധം കത്തുന്നു\nSunday, 6th September 2020, 4:57 pm\nതെല് അവിവ്: ഇസ്രഈലില് പ്രധാനമന്ത്രി ബെഞ്ചമിന് നെതന്യാഹുവിനെതിരെ നടന്നു കൊണ്ടിരിക്കുന്ന പ്രതിഷേധം 11-ാം ആഴ്ചയിലേക്കെത്തിയിരിക്കുന്നു. നെതന്യാഹു രാജി വെക്കണമെന്നാവശ്യപ്പെട്ട് നിരവധി പേരാണ് പ്രധാനമന്ത്രിയുടെ വസതിക്കു മുന്നില് പ്രതിഷേധം നടത്തുന്നത്.\n‘ഇനഫ് വിത്ത് യു’ എന്നര്‍ത്ഥം വരുന്ന ഹീബ്രുവാചകളങ്ങളും പ്രതിഷേധത്തില് കാണാം. രാജ്യത്തെ കൊവിഡ് പ്രതിസന്ധി കൈകാര്യം ചെയ്യുന്നതില് നെതന്യാഹു സര്‍ക്കാരിന് പറ്റിയ വീഴ്ച ചൂണ്ടിക്കാട്ടിയാണ് പ്രതിഷേധം നടക്കുന്നത്. പ്രക്ഷോഭകരില് ചിലരെ പൊലീസ് അറസ്റ്റ് ചെയ്തു നീക്കിയിട്ടുണ്ട്.\nഇസ്രഈലില് നാലാമത്തെ തെരഞ്ഞെടുപ്പിന് സാധ്യത; നെതന്യാഹു രാജ്യത്തെ കൊണ്ടു പോകുന്നതെങ്ങോട്ടെന്ന് സര്‍ക്കാരിനുള്ളില് നിന്നു തന്നെ ചോദ്യം\nകൊവിഡ് പ്രതിസന്ധിക്ക് ശേഷം രാജ്യത്ത് തൊഴിലില്ലായ്മ രൂക്ഷമായിട്ടുണ്ട്. ഇതിനിടയില് ലോക്ഡൗണ് നിയന്ത്രണങ്ങള് എടുത്തു കളഞ്ഞ ശേഷം ഇസ്രഈലില് കൊവിഡ് വ്യാപനം കൂടുകയും ചെയ്തു. രാജ്യത്ത് 26000 ആക്ടീവ് കൊവിഡ് കേസുകളാണ് നിലവില് റിപ്പോര്‍ട്ടു ചെയ്തിരിക്കുന്നത്. മരണം ആയിരം കടന്നിട്ടുണ്ട്.\nകൊവിഡ് വ്യാപനം രൂക്ഷമായ ഘട്ടത്തില് ഇസ്രഈലില് മാര്‍ച്ച് പകുതിയോടെ ലോക്ഡൗണ് പ്രഖ്യാപിച്ചിരുന്നു. മെയ്മാസത്തില് ഇവയില് ഇളവ് വരുത്തുകയും ചെയ്തു. ലോക്ഡൗണിനിടയില് രാജ്യത്തെ തൊഴിലില്ലായ്മ 21 ശതമാനമാണ് കൂടിയത്.\nCONTENT HIGHLIGHT: ‘Enough with you’: Israeli protesters keep pressure on Netanyahu


ജന്‍ധന് അക്കൗണ്ട് വഴിയുളള പണവിതരണം തിങ്കളാഴ്ച ഇല്ല; ബാങ്കുകള് സമയക്രമം മാറ്റി, പുനഃക്രമീകരണം ഇങ്ങന - Samakalika Malayalam\nജന്‍ധന് അക്കൗണ്ട് വഴിയുളള പണവിതരണം തിങ്കളാഴ്ച ഇല്ല; ബാങ്കുകള് സമയക്രമം മാറ്റി, പുനഃക്രമീകരണം ഇങ്ങനെ\nBy സമകാലിക മലയാളം ഡെസ്‌ക് | Published: 04th April 2020 06:30 PM |\nLast Updated: 04th April 2020 06:30 PM | A+A A- |\nതിരുവനന്തപുരം: സംസ്ഥാനത്തെ ബാങ്കുകള് തിങ്കളാഴ്ച മുതല് വീണ്ടും പ്രവര്‍ത്തന സമയം കുറയ്ക്കുന്നു. ലോക്ക്ഡൗണ് നിയന്ത്രണങ്ങള് പ്രകാരമുളള സമയക്രമം വരെ മാത്രമേ ബാങ്കുകള് പ്രവര്‍ത്തിക്കൂ. അതായത് ഉച്ചയ്ക്ക് രണ്ടു മണി വരെ മാത്രമേ പ്രവര്‍ത്തിക്കുകയുളളൂവെന്ന് സാരം.\nക്ഷേമ പെന്‍ഷനുകളുടെ വിതരണം കണക്കിലെടുത്ത് ഈ ആഴ്ച ബാങ്കുകളുടെ പ്രവര്‍ത്തന സമയം നാലുമണി വരെ നീ്ട്ടിയിരുന്നു. അതായത് ലോക്ക്ഡൗണിന് മുന്‍പുളള ബാങ്ക് സമയക്രമമാണ് പാലിച്ചത്. നിലവില് ബാങ്കുകളില് ക്ഷേമപെന്‍ഷന് ഉള്‍പ്പെടെ വിവിധ ആവശ്യങ്ങള്‍ക്ക് പണം പിന്‍വലിക്കുന്നതിനുളള തിരക്ക് കുറഞ്ഞുവെന്നാണ് വിലയിരുത്തല്. ഇതിന്റെ അടിസ്ഥാനത്തിലാണ് ലോക്ക്ഡൗണ് നിയന്ത്രണപ്രകാരമുളള സമയക്രമത്തിലേക്ക് തിരിച്ചുപോകാന് ബാങ്കുകള് തീരുമാനിച്ചത്.\nതിങ്കളാഴ്ച മുതല് വ്യാഴാഴ്ച വരെ രാവിലെ പത്തുമണി മുതല് ഉച്ചയ്ക്ക് രണ്ടു മണി വരെയാണ് ബാങ്കുകള് പ്രവര്‍ത്തിക്കുക എന്ന് കാനറ ബാങ്കിന്റെ പത്രക്കുറിപ്പില് പറയുന്നു. ജന്‍ധന് അക്കൗണ്ടുളള വനിതകള്‍ക്ക് തിങ്കളാഴ്ച ഇടപാട് നടത്താന് സാധിക്കില്ല. അതായത് തിങ്കളാഴ്ച ഇത്തരം അക്കൗണ്ടുടമകള്‍ക്കായി പണവിതരണം ഉണ്ടാവില്ല. ചൊവ്വാഴ്ച 4,5 നമ്പറുകളില് അവസാനിക്കുന്ന അക്കൗണ്ട് ഉടമകള്‍ക്ക് പണവിതരണം നടക്കും. ബുധനാഴ്ച 6,7നമ്പറുകളിലും വ്യാഴാഴ്ച 8,9 നമ്പറുകളിലും അവസാനിക്കുന്ന അക്കൗണ്ട് ഉടമകള്‍ക്ക് പണം പിന്‍വലിക്കാം.\nസര്‍വീസ് പെന്‍ഷന്‍കാരില് 6,7നമ്പറുകളില് അവസാനിക്കുന്ന അക്കൗണ്ട് ഉടമകള്‍ക്ക് തിങ്കളാഴ്ച പണം പിന്‍വലിക്കാം. ചൊവ്വാഴ്ച 8,9 നമ്പറുകളില് അവസാനിക്കുന്ന അക്കൗണ്ടുടമകള്‍ക്ക് പണം പിന്‍വലിക്കാനും സൗകര്യം ഏര്‍പ്പെടുത്തിയിട്ടുണ്ട്.\nബാങ്കുകള് ജന്‍ധന് അക്കൗണ്ട് ലോക്ക്ഡൗണ് പ്രവര്‍ത്തന സമയം


ബാംഗ്ലൂര് റോയല് ചലഞ്ചേഴ്സിന് തിരിച്ചടി; ഐപിഎല് നടത്തുന്നതിനെതിരെ കര്‍ണാടക സര്‍ക്കാര്\n11 March 2020 1:53 AM GMT\nഐപിഎലില് ബാംഗ്ലൂര് റോയല് ചലഞ്ചേഴ്സിന് തിരിച്ചടി. കൊറോണ വൈറസ് കര്‍ണാടകയില് സ്ഥിരീകരിച്ച സാഹചര്യത്തില് ഐപിഎല് മാറ്റിവെയ്ക്കണമെന്ന് ആവശ്യപ്പെട്ട് കര്‍ണാടക സര്‍ക്കാര് കേന്ദ്ര സര്‍ക്കാറിന് കത്തെഴുതി. ബെംഗളൂരുവില് ഐപിഎല് നടത്താനുള്ള അനുമതി കര്‍ണാടക സര്‍ക്കാര് നിഷേധിച്ചതായാണ് റിപോര്‍ട്ട്. വിരാട് കോഹ്ലിയുടെ നേതൃത്വത്തിലുള്ള റോയല് ചലഞ്ചേഴ്സ് ബാംഗ്ലൂരിന്റെ മത്സരങ്ങളാണ് ബെംഗളൂരുവില് വെച്ച് നടക്കേണ്ടിയിരുന്നത്.\nഅതേസമയം ഐ.പി.എല് മാറ്റിവെയ്ക്കില്ലെന്ന് കഴിഞ്ഞ ദിവസം ബിസിസി.ഐ വ്യക്തമാക്കിയിരുന്നു. മത്സരങ്ങള് അടച്ചിട്ട സ്റ്റേഡിയത്തില് നടത്താനുള്ള സാധ്യതകളും ബിസിസിഐ പരിഗണിക്കുന്നുണ്ട്. ഇതിനിടയിലാണ് കര്‍ണാടക സര്‍ക്കാര് മത്സരങ്ങള് നടത്താനാവില്ലെന്ന നിലപാടുമായി രംഗത്തുവന്നത്. ഐ.പി.എല് മാറ്റിവെയ്ക്കുന്നത് കനത്ത സാമ്പത്തിക ബാധ്യത വരുത്തിവെയ്ക്കും എന്നതാണ് ബി.സി.സി.ഐ നേരിടുന്ന വെല്ലുവിളി. മത്സരങ്ങളുടെ തത്സമയ സംപ്രേഷണത്തിനായി സ്റ്റാര് സ്പോര്‍ട്സ് അഞ്ച് വര്‍ഷത്തേക്ക് 16000 കോടി രൂപയാണ് ബി.സി.സി.ഐയ്ക്ക് നല്‍കിയിട്ടുള്ളത്. മാത്രമല്ല, മത്സരങ്ങള് മാറ്റിവെയ്ക്കുന്നത് പരസ്യവരുമാനത്തേയും ബാധിക്കും. മാര്‍ച്ച് 29-ന് ചെന്നൈ സൂപ്പര് കിങ്സും മുംബൈ ഇന്ത്യന്‍സും തമ്മിലുള്ള മത്സരത്തോടെയാണ് ഐ.പി.എല് സീസണിന് തുടക്കമാകുക.\nകൊറോണ വൈറസ് പടരുന്ന സാഹചര്യത്തിലും ഇന്ത്യന് പ്രീമിയര് ലീഗ് നേരത്തെ നിശ്ചയിച്ച പോലെ നടക്കുമെന്ന് ബിസിസിഐ പ്രസിഡണ്ട് സൗരവ് ഗാംഗുലി വ്യക്തമാക്കിയിരുന്നു. പുതിയ സാഹചര്യത്തില് ബിസിസിഐ എന്ത് തീരുമാനിക്കുമെന്ന് വ്യക്തമല്ല. മാര്‍ച്ച് 29നാണ് ഇന്ത്യന് പ്രീമിയര് ലീഗിന് തുടക്കമാകുന്നത്.


വിജയങ്ങളില് അയാള്‍ക്കും പങ്കുണ്ട്; ഫ്‌ളമിംഗിന് അര്‍ഹിച്ച അംഗീകാരം നല്‍കണമെന്ന് ധോണി | IPL 2020 dhoni talking on stephen fleming and his role\nവിജയങ്ങളില് അയാള്‍ക്കും പങ്കുണ്ട്; ഫ്‌ളമിംഗിന് അര്‍ഹിച്ച അംഗീകാരം നല്‍കണമെന്ന് ധോണി\nDubai - United Arab Emirates, First Published 5, Oct 2020, 3:05 PM\nമൂന്ന് കളി തോറ്റ ചെന്നൈ ഇതുവരെ രണ്ട് മത്സരങ്ങളാണ് ജയിച്ചത്. നാല് പോയിന്റുകളുമായി ആറാം സ്ഥാനത്താണ് ടീം. ചെന്നൈയുടെ മുന്‍നിരയുടെ മോശം പ്രകടനത്തെ കുറിച്ചായിരുന്നു ഇത്രയും ദിവസങ്ങളില് വിമര്‍ശനങ്ങള് ഉണ്ടായിരുന്നത്.\nദുബായ്: ഇന്ത്യന് പ്രീമിയര് ലീഗില് മൂന്ന് തുടര് തോല്‍വികള്‍ക്ക് ശേഷം ഗംഭീര തിരിച്ചുവരവാണ് ചെന്നൈ സൂപ്പര് കിംഗ്‌സ് നടത്തിയത്. ഇന്നലെ കിംഗ്‌സ് ഇലവന് പഞ്ചാബിനെതിരായ മത്സരത്തില് 10 വിക്കറ്റിന്റെ ജയമാണ് ചെന്നൈ സൂപ്പര് കിംഗ്‌സ് സ്വന്തമാക്കിയത്. ഷെയ്ന് വാട്‌സണ് (83)- ഫാഫ് ഡു പ്ലെസിസ് (87) എന്നിവരാണ് ടീമിനെ വിജയത്തിലേക്ക് നയിച്ചത്.\nപഞ്ചാബിനെതിരായ വിജയം പോലൊരു തുടക്കമാണ് ഞങ്ങള് ഐപിഎല്ലില് പ്രതീക്ഷിച്ചിരുന്നതെന്ന് ധോണി പറഞ്ഞു. ''പ്രതിസന്ധി ഘട്ടത്തില് പരിചയസമ്പത്താണ് ഗുണം ചെയ്തത്. അടുത്ത മത്സരങ്ങളിലും ഇത് തുടരുമെന്ന് കരുതുന്നു. പഞ്ചാബിനെതിരായ വിജയം പോലൊരു തുടക്കമാണ് ടീം മാനേജ്‌മെന്റും പ്രതീക്ഷിച്ചിരുന്നത്. ടീം ഗെയിമാണ് കളിച്ചത്. ഈ സ്ഥിരത ടീം നിലനിര്‍ത്തുമെന്ന് കരുതുന്നു.\nമറ്റൊരു കാര്യം ടീം കോച്ച് സ്റ്റീഫന് ഫ്ളെമിംഗിന് അര്‍ഹിച്ച നേട്ടം പലപ്പോഴും ലഭിക്കുന്നില്ലെന്നുള്ളതാണ്. ടീമിലെ തീരുമാനങ്ങളില് കോച്ചും ക്യാപ്റ്റനും എപ്പോഴും ഒറ്റക്കെട്ടാണ്. അതുകൊണ്ടുതന്നെ ഫ്‌ളമിംഗ് പരിഗണന അര്‍ഹിക്കുന്നു. കുറച്ച് മത്സരങ്ങള് മാത്രം കളിച്ചാല് വാട്സണ് ഗംഭീര പ്രകടനം പുറത്തെടുക്കുമെന്ന് ഉറപ്പായിരുന്നു. വാട്സണ് നെറ്റ്സില് നന്നായി ബാറ്റ് ചെയ്യുന്നുണ്ടായിരുന്നു. എന്നാല് അത് ഗ്രൗണ്ടില് പ്രകടിപ്പിക്കാന് കഴിയാതിരുന്നതായിരുന്നു പ്രശ്‌നം.\nഡുപ്ലെസി മുന്നില് നിന്ന് നയിക്കുന്ന ബാറ്റ്‌സ്മാനാണ്. ബൗളര്‍മാരെ ആശയക്കുഴപ്പത്തിലാക്കാന് ഡുപ്ലെസിക്ക് സാധിക്കാറുണ്ട്. അവര് പരസ്പരം അഭിനന്ദിക്കുന്ന ഓപ്പണര്‍മാരാണ്.'' ധോണി പറഞ്ഞുനിര്‍ത്തി. ടീം സെലക്ഷനെ കുറിച്ച് ഞങ്ങള്‍ക്കിടയില് തര്‍ക്കമുണ്ടാവാറില്ലെന്ന് കരുതരുതെന്നും ധോണി കൂട്ടിച്ചേര്‍ത്തു.


Emalayalee.com - പുകവലിയും തിമിരവും തമ്മില് ബന്ധമുണ്ടോ?\nപുകവലിയും തിമിരവും തമ്മില് ബന്ധമുണ്ടോ?\nപുക വലിക്കുന്നവരില് തിമിരത്തിനു കൂടുതല് സാധ്യതയെന്ന് പഠനം. കൂടാതെ മുളക്, ഉപ്പ്, പുളി അധികമായി കഴിക്കുക. അധികമായി വെയില് കൊള്ളുക, മഞ്ഞുകൊള്ളുക, പുകയേല്‍ക്കുക, മദ്യപിക്കുക തുടങ്ങിയവയും ഇതു വരാനുള്ള കാരണങ്ങളാണ്.\nകണ്ണിന്റെ ലെന്‍സിന്റെ ഘടനയില് വരുന്ന തകരാറുകൊണ്ടാണു കാഴ്ചയെ മറയ്ക്കുന്ന 'തിമിരം' എന്ന രോഗം ഉണ്ടാകുന്നത്. ആയുര്‍വേദ ശാസ്ത്ര പ്രകാരം തിമിരം എന്നതു പലപല വിഭാഗങ്ങളായി പല പല രോഗാവസ്ഥകളായി തരംതിരിച്ചിട്ടുണ്ട്.\nപൊതുവേ തിമിരം എന്നത് കാഴ്ചയെ മറയ്ക്കുന്ന അവസ്ഥയെയാണ് വിവരിക്കുന്നതെങ്കിലും കണ്ണിലേക്കുള്ള ഞരമ്പുകളുടെ ചില പ്രശ്‌നങ്ങളെയും ഇതില് ഉള്‍പ്പെടുത്തിയിട്ടുണ്ട്. കണ്ണിനു രണ്ട് അറകളാണുള്ളത്. മുന്‍ഭാഗത്തെയും പിന്‍ഭാഗത്തെയും അറകള് തമ്മില് വേര്‍തിരിക്കുന്നത് കണ്ണിലെ ലെന്‍സും അനുബന്ധപേശികളുമാണ്. കണ്ണിലെ ലെന്‍സ് എന്നു പറയുന്നത് സുതാര്യമായ ഒരു കവചം കൊണ്ടു പൊതിഞ്ഞു സൂക്ഷിച്ച കൊഴുത്ത സുതാര്യമായ ദ്രാവകമാണ്. ഈ കവചവും ദ്രാവകവും പല കാരണങ്ങള് കൊണ്ടു പ്രായമാകുമ്പോള് പ്രകാശത്തെ ഉള്ളിലേക്ക് കടത്തിവിടാതെ പുകപിടിച്ച പോലെയോ കൊഴുത്ത ദ്രാവകം കലങ്ങിയതുപോലെയോ ആയി കാഴ്ചയെ മറയ്ക്കുന്നു.\nകണ്ണില് നേരത്തേ തന്നെ ഔഷധങ്ങള് അരച്ചു പുരട്ടുന്നതും കര്‍പ്പൂരാദി കുഴമ്പു പോലുള്ള ഔഷധങ്ങള് ഉപയോഗിക്കുന്നതും നല്ലതാണ്. ഓപ്പറേഷന് നടത്തി കണ്ണട വച്ചാലും കാഴ്ച ശരിയാകും.


ഭവനവായ്പ തിരിച്ചടവ്; ഇഎംഐ അവസാനിപ്പിച്ച പരിഷ്‌കാരം എസ്ബിഐ നിര്‍ത്തലാക്കി|Pradhan Mantri Awas YojanaKerala|Manorama Online Sampadyam\nഭവനവായ്പ തിരിച്ചടവ്; ഇഎംഐ അവസാനിപ്പിച്ച പരിഷ്‌കാരം എസ്ബിഐ നിര്‍ത്തലാക്കി\nവിൽസണ് വര്‍ഗീസ് October 30, 2019 05:54 PM IST\nഇ എം ഐ സംവിധാനം അവസാനിപ്പിച്ച് എസ് ബി ഐ കൊണ്ടുവന്ന പുതിയ പരിഷ്‌കാരം പിന്‍വലിച്ചു\nഭവനവായ്പ തിരച്ചടവിന് പരമ്പരാഗത ഇ എം ഐ സംവിധാനം അവസാനിപ്പിച്ച് എസ് ബി ഐ കൊണ്ടുവന്ന പുതിയ പരിഷ്‌കാരം പിന്‍വലിച്ചു. നിലവിലുള്ള ഇടപാടുകാര് താത്പര്യം കാണിക്കാത്തതുകൊണ്ടാണ് ഉപഭോക്താക്കള്‍ക്ക് പലിശയിനത്തില് ഒരുപാട് തുക കുറവ് കിട്ടുമായിരുന്നു എന്ന വിലയിരുത്തപ്പെട്ടിരുന്ന സ്‌കീം അവസാനിപ്പിക്കേണ്ടി വന്നതെന്നാണ് ബാങ്ക് വൃത്തങ്ങള് പറയുന്നത്. ആഗസ്തില് തുടങ്ങിയ പദ്ധതി രണ്ട് മാസത്തിന് ശേഷം സെപ്തംബര് 31ന് പിന്‍വലിക്കുകയായിരുന്നുവെന്ന് ബാങ്ക് വക്താവ് വ്യക്തമാക്കി. രാജ്യവ്യാപകമായി പദ്ധതി പിന്‍വലിക്കപ്പെട്ടിട്ടുണ്ട്. ഇതുവരെ കേരളത്തില് 50 പേര് ഈ സ്‌കീം ഉപയോഗപ്പെടുത്തിയിട്ടുണ്ടെന്നും അവര്‍ക്ക്് ഇതില് തുടരാമെന്നും എസ് ബി ഐ ഭവന വായ്പയിലെ ഉയര്‍ന്ന ഉദ്യോഗസ്ഥനും വ്യക്തമാക്കി.\nവായ്പ കാലാവധിയും പലിശ നിരക്കും കണക്കിലെടുത്ത് തുക മൊത്തം കണക്കാക്കി ഒരോ മാസവും തുല്യ ഗഢുക്കളായി വിഭജിച്ച് ഇ എം ഐ നിശ്ചയിക്കുന്ന രീതിയാണ് എല്ലാ ബാങ്കുകള്‍ക്കും നിലവിലുളളത്. തുല്യമാസത്തവണകളായി തിരിച്ചടയ്ക്കുന്ന തുകയില് സിംഹഭാഗവും ആദ്യവര്‍ഷങ്ങളില് പലിശയിനത്തിലാണ് വകയിരുത്തപ്പെടുന്നത്. മുതലിലേക്ക് വളരെ തുച്ഛമായ തുകയേ മാറുന്നുള്ളു.\nതിരിച്ചടവിന്റെ അവസാന വര്‍ഷങ്ങളില് ഇത് നേരെ തിരിച്ചാണ്. 20/30 വര്‍ഷത്തെ വായ്പയില് പതിറ്റാണ്ടിലേറെ ഇങ്ങനെ പലിശമാത്രം അടഞ്ഞ് പോകുന്നതിനാല് ഇക്കാലയളവില് മുതലില് ഏറെ കുറവുണ്ടാകുമായിരുന്നില്ല. ഇത് ഉപഭോക്താക്കള്‍ക്കു സംശയങ്ങള്‍ക്ക് വഴി വച്ചിരുന്നു.\nഇത് പരിഷ്‌കരിച്ചാണ് എസ് ബി ഐ പുതിയ സ്‌കീം കൊണ്ടുവന്നത്. പുതിയ രീതിയില് ആദ്യഘട്ടത്തില് കൂടുതല് തുക തിരിച്ചടക്കേണ്ടതായി വരുമായിരുന്നു. സാധാരണ ഇ എം ഐ ശരാശരിയേക്കാളും 40-50 ശതമാനം വരെ അധികം തുക മാസം തിരിച്ചടക്കേണ്ടി വരുമായിരുന്നതാണ് പദ്ധതിയോടു പ്രിയം കുറയാൻ കാരണം. അതുകൊണ്ട് ഉയര്‍ന്ന വരുമാനക്കാര്‍ക്ക് മാത്രമേ ഇതില് താത്പര്യമുണ്ടാകു. ലോണ് മുഴുന് തിരിച്ചടച്ച് കഴിയുമ്പോള് പലിശയിനത്തില് ഇടപാടുകാര്‍ക്ക് ഒരു പാട് കുറവ് ലഭിക്കുമെന്നാണ് പുതിയ സ്‌കീമിനെ കുറിച്ച് പറഞ്ഞിരുന്നത്.\nഇനീഷ്യല് പെയ്‌മെന്റ് വളരെ ഉയര്‍ന്ന് നില്‍ക്കുന്നതുകൊണ്ടാണ് ഉപഭോക്താക്കള് ഇതിനോട് താത്പര്യം കാണിക്കാതിരുന്നത്. ഭവന വായ്പ തിരിച്ചടവിന് കൂടുതല് പരിഷ്‌കരിച്ച സ്‌കീം ബാങ്ക് കൊണ്ട് വന്നേക്കുമെന്നും സൂചനകളുണ്ട്.


കൊവിഡ് 19; രാജ്യത്ത് വൈറസ് ബാധിതരുടെ എണ്ണം 74000 കവിഞ്ഞു, മരണസംഖ്യ 2415 ആയി – News Creators\nകൊവിഡ് 19; രാജ്യത്ത് വൈറസ് ബാധിതരുടെ എണ്ണം 74000 കവിഞ്ഞു, മരണസംഖ്യ 2415 ആയി\nWed,13 May, 2020 Wed,13 May, 2020\nന്യൂഡല്‍ഹി: രാജ്യത്ത് കൊവിഡ് 19 വൈറസ് ബാധിതരുടെ എണ്ണം 74000 കവിഞ്ഞു. ഇതുവരെ 74292 പേര്‍ക്കാണ് വൈറസ് ബാധ സ്ഥിരീകരിച്ചത്. ഇതുവരെ 2415 പേരുടെ ജീവനാണ് വൈറസ് കവര്‍ന്നത്. രാജ്യത്തെ നാല് സംസ്ഥാനങ്ങളിലാണ് വൈറസ് വ്യാപനം രൂക്ഷമായിരിക്കുന്നത്. മഹാരാഷ്ട്ര, ഗുജറാത്ത്, ഡല്‍ഹി, തമിഴ്നാട് എന്നീ സംസ്ഥാനങ്ങളിലാണ് വൈറസ് വ്യാപനം രൂക്ഷമായിരിക്കുന്നത്.\nമഹാരാഷ്ട്രയില് വൈറസ് ബാധിതരുടെ എണ്ണം 24000 കടന്നു. കഴിഞ്ഞ 24 മണിക്കൂറിനിടെ 1026 പോസിറ്റീവ് കേസുകളും 53 മരണവുമാണ് റിപ്പോര്‍ട്ട് ചെയ്തിരിക്കുന്നത്. മരണസംഖ്യ 921 ആയി ഉയര്‍ന്നു. മുംബൈയില് മാത്രം 24 മണിക്കൂറിനിടെ 426 പോസിറ്റീവ് കേസുകളും 28 മരണവുമാണ് റിപ്പോര്‍ട്ട് ചെയ്തതിരിക്കുന്നത്. ധാരാവിയില് വൈറസ് ബാധിതരുടെ എണ്ണം 962 ആയി. ഇതുവരെ 31 പേരാണ് ഇവിടെ വൈറസ് ബാധമൂലം മരിച്ചത്.\nഗുജറാത്തില് വൈറസ് ബാധിതരുടെ എണ്ണം 8541 ആയി ഉയര്‍ന്നു. 537 പേരാണ് ഇവിടെ വൈറസ് ബാധമൂലം മരിച്ചത്. ഡല്‍ഹിയില് ഇതുവരെ 524 ആരോഗ്യപ്രവര്‍ത്തകര്‍ക്കാണ് കൊവിഡ് സ്ഥിരീകരിച്ചത്. ഇത് സംസ്ഥാനത്തെ കൂടുതല് ആശങ്കയിലാക്കിയിരിക്കുകയാണ്. ഡല്‍ഹിയില് ഇതുവരെ 7639 പേര്‍ക്കാണ് വൈറസ് ബാധ സ്ഥിരീകരിച്ചിരിക്കുന്നത്. 86 പേരാണ് ഇവിടെ വൈറസ് ബാധമൂലം മരിച്ചത്. തമിഴ്നാട്ടില് വൈറസ് ബാധിതരുടെ എണ്ണം 8718 ആയി. കഴിഞ്ഞ 24 മണിക്കൂറിനിടെ 716 പേര്‍ക്കാണ് പുതുതായി രോഗം സ്ഥിരീകരിച്ചത്. ഇതില് 510 കേസും റിപ്പോര്‍ട്ട് ചെയ്തിരിക്കുന്നത് ചെന്നൈയിലാണ്. 59 പേരാണ് ഇവിടെ വൈറസ് ബാധമൂലം മരിച്ചത്.\nഅതേസമയം സമൂഹ വ്യാപനം ഉണ്ടായിട്ടുണ്ടോ എന്ന് കണ്ടെത്തുന്നതിനായുള്ള പരിശോധനകള് ഈയാഴ്ച ഐസിഎംആര് ആരംഭിക്കും. രാജ്യത്തെ 69 ജില്ലകളില് നിന്നും സാമ്ബിളുകള് ശേഖരിച്ച് പത്ത് ദിവസം കൊണ്ട് എലിസ ടെസ്റ്റ് നടത്തി പരിശോധന പൂര്‍ത്തിയാക്കാനാണ് നീക്കം. കേരളത്തില് നിന്നും പാലക്കാട്, തൃശൂര്, എറണാകുളം ജില്ലകളില് നിന്നുമാണ് സാമ്ബിള് ശേഖരിക്കുക.\nകള്ളവാറ്റുമായി തൃപ്തി ദേശായിയും സംഘവും പിടിയില്; സമൂഹമാധ്യമങ്ങളില് വ്യാജപ്രചാരണം\nPrevious Previous post: ലോകത്ത് കോവിഡ് മരണം 2.91 ലക്ഷം കടന്നു; രോഗബാധിതരുടെ എണ്ണം 42,56,991\nNext Next post: സംസ്ഥാനത്ത് ബസ് ചാർജ് വർധിപ്പിക്കാൻ തീരുമാനം


IPL: Gayle's advice helped me says Russel - Malayalam MyKhel\n» തീപ്പൊരി പ്രകടനം... പിന്നില് ഗെയ്‌ലെന്ന് റസ്സല്!! അന്നത്തെ ഉപദേശം എല്ലാം മാറ്റിമറിച്ചു\nPublished: Wednesday, April 24, 2019, 10:17 [IST]\nകൊല്‍ക്കത്ത: ഐപിഎല്ലിന്റെ ഈ സീസണിലെ ഏറ്റവും അപകടകാരിയായ ബാറ്റ്‌സ്മാന് ആരെന്ന ചോദ്യത്തിന്റെ ഉത്തരം കൊല്‍ക്കത്ത നൈറ്റ്‌റൈഡേഴ്‌സിന്റെ ആന്ദ്രെ റസ്സല് എന്നായിരിക്കും. കാരണം അവിശ്വസീനമായ ചില ഇന്നിങ്‌സുകള് ഇത്തവണ താരം കളിച്ചു കഴിഞ്ഞു. തോല്‍വി ഉറപ്പിച്ച ഇടത്തു നിന്നു അവിസ്മരണീയ തിരിച്ചുവരവുകളിലൂടെ റസ്സല് കെകെആറിനെ വിജയിപ്പിച്ചിട്ടുണ്ട്.\nറസ്സല് ക്രീസിലുണ്ടെങ്കില് എത്ര വലിയ വിജയലക്ഷ്യവും തങ്ങള് അസാധ്യമല്ലെന്നു ഈ സീസണില് കെകെആര് തെളിയിച്ചു കഴിഞ്ഞു. അതുകൊണ്ടു തന്നെ എതിര് ടീം ബൗളര്‍മാരുടെ ദുസ്വപ്‌നമായി മാറിയിരിക്കുകയാണ് വിന്‍ഡീസ് താരം. തന്റെ ഫോമിനു പിന്നിലെ രഹസ്യത്തെക്കുറിച്ച് വെളിപ്പെടുത്തിയിരിക്കുകയാണ് റസ്സല്. ഈ സീസണില് 10 ഇന്നിങ്‌സുകളില് നിന്നും 65.33 എന്ന മികച്ച ശരാശരിയില് 392 റണ്‍സ് റസ്സല് നേടിക്കഴിഞ്ഞു. 41 സിക്‌സറുകളും 31 ബൗണ്ടറികളുമാണ് റസ്സല് ഇത്തവണ പായിച്ചത്.\nനാട്ടുകാരനും ഐപിഎല്ലില് കിങ്‌സ് ഇലവന് പഞ്ചാബിന്റെ വെടിക്കെട്ട് ഓപ്പണറുമായ ക്രിസ് ഗെയ്‌ലിന്റെ ഉപദേശമാണ് തന്റെ കരിയര് തന്നെ മാറ്റി മറിച്ചതെന്നു റസ്സല് വെളിപ്പെടുത്തി. പവര് ഹിറ്റിങിന്റെ കാര്യത്തില് ഗെയ്ല് നല്‍കിയ ഉപദേശമാണ് തുണയായത്. അദ്ദേഹത്തില് നിന്നും പല കാര്യങ്ങളും പഠിക്കാന് കഴിഞ്ഞതായും റസ്സല് പറയുന്നു.\nഈ സീസണില് ഗെയ്‌ലിനേക്കാള് ഗംഭീര പ്രകടനമാണ് മുന് ചാംപ്യന്‍മാരായ കെകെആറിനു വേണ്ടി റസ്സല് കാഴ്ചവച്ചു കൊണ്ടിരിക്കുന്നത്.\nകനം കുറഞ്ഞ ബാറ്റ്\nനേരത്തേ കനം കുറഞ്ഞ ബാറ്റാണ് താന് ഉപയോഗിച്ചിരുന്നതെന്നു റസ്സല് പറയുന്നു. അന്ന് ബാറ്റിന് കനം കുറവായതിനാല് തന്നെ ഷോട്ട് കളിച്ചാലും അത് ബൗണ്ടറിയോ സിക്‌സറോ ആവുക ബുദ്ധിമുട്ടായിരുന്നു. ലോകകപ്പിനിടെയാണ് നിങ്ങള് കരുത്തനാണെങ്കിലും കുറച്ചു കൂടി വലിയ കനം കൂടിയ ബാറ്റ് ഉപയോഗിക്കണമെന്നും ഗെയ്ല് ആവശ്യപ്പെടുന്നത്. ഈ നിര്‍ദേശമനുസരിച്ച് ബാറ്റ് മാറ്റിയതോടെയാണ് തന്റെ കരിയര് അടിമുടി മാറിയതെന്നു റസ്സല് വ്യക്തമാക്കി.\n2016ലെ ലോകകപ്പില് വിന്‍ഡീസ് ചാംപ്യന്‍മാരായപ്പോള് സംഘത്തില് റസ്സലുമുണ്ടായിരുന്നു. ഈ ലോകകപ്പ് വിജയമാണ് തന്റെ ജീവിതം തന്നെ മാറ്റിമറിച്ചതെന്നു റസ്സല് വെളിപ്പെടുത്തി. ലോകകപ്പ് സെമി ഫൈനലില് 43 പന്തില് 48 റണ്‍സ് നേടിയിരുന്നു, അതിനു ശേഷം കരിയര് മുകളിലേക്കാണ്. ഇപ്പോള് വലിയ ബാറ്റാണ് താന് കളിക്കളത്തില് ഉപയോഗിക്കാറുള്ളത്. പരിശീലനത്തിലും ഇതേ ബാറ്റ് തന്നെയാണ് താന് എടുക്കാറുള്ളതെന്നും റസ്സല് വെളിപ്പെടുത്തി.\n2017ല് വിലക്ക് നേരിട്ടപ്പോള് മാനസികമായി താന് തളര്‍ന്നതായി റസ്സല് പറയുന്നു. അന്നു കൊല്‍ക്കത്ത നൈറ്റ്‌റൈഡേഴ്‌സ് ടീം നല്‍കിയ പിന്തുണ തന്നെ വികാരധീനനാക്കിയതായി താരം പറഞ്ഞു. വിലക്ക് വന്നപ്പോള് വല്ലാത്തൊരു മാനസികാവസ്ഥയിലായിരുന്നു. അതിനിടെയാണ് ഒരു ദിവസെ കെകെആര് സിഇഒ വെങ്കി മൈസൂര് ഫോണില് വിളിക്കുന്നത്. നിങ്ങളെ കെകെആര് ടീമില് നിലനിര്‍ത്തുക തന്നെ ചെയ്യുമെന്ന് അദ്ദേഹഹം പറഞ്ഞപ്പോള് കണ്ണുകള് നിറഞ്ഞൊഴുകി. തന്നെ അവര്‍ക്കറിയാം. കെകെആര് തനിക്കു ശരിക്കുമൊരു കുടുംബം തന്നെയാണെന്നും താരം വിശദമാക്കി.\nRead more about: ipl 2019 ipl kkr chris gayle cricket ഐപിഎല് 2019 ഐപിഎല് ആന്ദ്രെ റസ്സല് കെകെആര് ക്രിസ് ഗെയ്ല് ക്രിക്കറ്റ്\nStory first published: Wednesday, April 24, 2019, 10:17 [IST]


‘ഒടിയ’ന് പശ്ചാത്തലസംഗീതമൊരുക്കാന് തമിഴിലെ ‘ഹിറ്റ് മേക്കര്’ മലയാളി…!!\nMarch 30, 2018\t0\tBy admin\nമോഹന്‍ലാല് നായകനാകുന്ന ബ്രഹ്മാണ്ഡ ചിത്രം ‘ഒടിയ’ന് പശ്ചാത്തല സംഗീതം പകരാന് തമിഴിലെ യുവ സംഗീതകാരന് സാം സി.എസ്. ‘പുരിയാത പുതിര്’ എന്ന ആദ്യ ആല്‍ബത്തില് തന്നെ ശ്രദ്ധ പിടിച്ചു പറ്റിയ സാം, വിജയ് സേതുപതി നായകനായ ‘വിക്രം വേദ’ എന്ന ചിത്രത്തിനും സംഗീതം പകര്‍ന്നിട്ടുണ്ട്. ഏഴോളം ചിത്രങ്ങള് കരാറായിരിക്കെയാണ് ‘ഒടിയ’ന്‍റെ പശ്ചാത്തല സംഗീതത്തിനായി അണിയറ പ്രവര്‍ത്തകര് സാമിനെ സമീപിക്കുന്നത്. ഇടുക്കിയിലെ മൂന്നാറില് ജനിച്ച സാമിന് ബോളിവുഡ് സിനിമകള് ഉള്‍പ്പടെ നിരസിച്ച ഈ ചെറുപ്പക്കാരന് എന്നാല് ‘ഒടിയ’ന്‍റെ കഥ കേട്ടതും പശ്ചാത്തല സംഗീതം നിര്‍വ്വഹിക്കാം എന്ന് സമ്മതിക്കുകയായിരുന്നു. എന്നാല് അവ സ്വീകരക്കാതെ ഒടിയന് തിരഞ്ഞെടുക്കാന് കാരണമുണ്ടെന്നും സാം പറയുന്നു.\n‘ഒരു പ്രത്യേക സ്ഥലത്ത് ഒതുങ്ങി നില്‍ക്കാതെ സിനിമകള്‍ക്ക് സംഗീതം ഒരുക്കുവാന് ആഗ്രഹിക്കുന്ന വ്യക്തിയാണ് ഞാന്. പക്ഷേ മോഹന്‍ലാല് സാറിന്റെ ഒടിയനിലേക്ക് അവസരം വന്നപ്പോള് വേണ്ടെന്ന് വയ്ക്കാന് തോന്നിയില്ല. ഏറെ വ്യത്യസ്തമായ ഒരു പാതയിലൂടെയാണ് ഒടിയന് കഥ പറയുന്നത്. കേരളത്തിലെ പുരാതന സംഗീത ഉപകരണങ്ങള് കൂടി ഉപയോഗപ്പെടുത്തിയാണ് ചിത്രത്തിന്റെ പശ്ചാത്തല സംഗീതം ഒരുക്കുന്നത്. ഒരുപാട് ഗവേഷണം ആവശ്യമാണ’്- സാം പറഞ്ഞു.\n“തിരക്കഥ കേട്ടപ്പോള് വേണ്ട എന്ന് പറയാന് തോന്നിയില്ല. അത്രയ്ക്ക് പ്രത്യേകതകളുള്ളതും, ‘നോണ്-ലീനിയറു’മായ ഒരു കഥയാണ് ‘ഒടിയന്’. ‘ത്രില്ലര്’ ഗണത്തില്‍പ്പെടുന്ന ഒരു ചിത്രം. ഒരു (പഴയ) കാലത്തെ, ആ ദേശത്തെ, ‘എത്തിനിക്’ ശബ്ദങ്ങള് ആവശ്യപ്പെടുന്ന ഒരു ചിത്രം. കേരളത്തനിമയുള്ള ശബ്ദങ്ങളും സംഗീതോപകരണങ്ങളും പരീക്ഷിക്കാന് കിട്ടുന്ന ഒരു അവസരമാണ് എന്നെ സംബന്ധിച്ച് ‘ഒടിയന്’.” – സാം കൂട്ടിച്ചേര്‍ത്തു..\nTagsodiyan sam c s\nനീരാളി’യുടെ സംപ്രേക്ഷണ അവകാശം സൂര്യ ടിവിക്ക് ..!!\n‘മോഹന്‍ലാല്’ സിനിമയിലെ ‘തൂവെണ്ണിലാ’ വീഡിയോ ഗാനം പുറത്തിറങ്ങി..!!\nമലയാള സിനിമ ലോക സിനിമാ വേദിയുടെ മുന്നിലേക്ക് അഭിമാനപൂർവ്വം തല ഉയർത്തി നിൽക്കുന്ന ദിനത്തിനായ് കാത്തിരിക്കുന്നു; മരക്കാരിനെ കുറിച്ച് സന്തോഷ് കീഴാറ്റൂർ.